
SACRA CONGREGATIO PRO CULTU DIVINO 


Prot. n. 198/73 


DECRETUM 

Calendario communi tribus Familiis Franciscalibus I Ordinis 
et III Ordinis Regularis cum peculiaritatibus pro secundo et tertio 
Ordine anno 1972 confirmato, diligenti cura recogniti sunt textus 
Missarum et Liturgiae Horarum, quorum confirmationem ab hac 
Sacra Congregatione petierunt Reverendissimi Patres Constantinus 
Koser, Minister generalis Ordinis Fratrum Minorum, Vitalis Bom- 
marco, Minister generalis Ordinis Fratrum Minorum Conventualium, 
Paschalis Rywalski, Minister generalis Ordinis Fratrum Minorum Ca- 
puccinorum, Ludovicus Secondo, Minister generalis Tertii Ordinis 
Regularis sancti Francisci, litteris die 17 aprilis 1973 datis. 

Haec Sacra Congregatio, vigore facultatum sibi a Summo Pon- 
tifice PAULO VI tributarum, perlibenter probat seu confirmat textus 
la tinos, qui in adiectis prostant exemplaribus, scilicet: 

1. Proprium Missarum universo Ordini Franciscali commune. 

2. Proprium Missarum Monialium Clarissarum. 

3. Proprium Missarum Tertii Ordinis Franciscalis. 

4. Proprium Liturgiae Horarum universo Ordini Franciscali 
commune. 

5. Proprium Liturgiae Horarum Monialium Franciscalium. 

6. Proprium Liturgiae Horarum Tertii Ordinis Franciscalis. 

In textibus autem imprimendis mentio fiat de confirmatione ab 
Apostolica Sede concessa. Eorundem insuper textuum impressorum 
duo exemplaria ad hanc Sacram Congregationem transmittantur. 

Contrariis quibuslibet minime obstantibus. 

Ex aedibus Sacrae Congregationis pro Cultu Divino, die 17 no- 
vembris 1973. 

f A. Bugnini 
Archiep. tit. Diocletianen. 

a Secretis 

Vergilius Noe 

Subsecret. 

SACRA CONGREGATIO PRO CULTU DIVINO 


Prot. n. 701/73 

ORDINIS FRATRUM MINORUM CONVENTUALIUM 

Instante Reverendo Patre Vitale Bommarco, Ministro generali 
Ordinis Fratrum Minorum Conventualium, litteris die 30 aprilis 1973 
datis, vigore facultatum huic Sacrae Congregationi a Summo Ponti- 
fice PAULO VI tributarum, textus latinos Missae et Liturgiae Hora- 
rum iuxta Calendarium proprium eiusdem Ordinis exaratos et huic 
decreto adnexos, perlibenter probamus seu confirmamus. 

In textu autem imprimendo mentio fiat de confirmatione ab 
Apostolica Sede concessa et eiusdem textus impressi duo exemplaria 
ad hanc Sacram Congregationem transmittantur. 

Contrariis quibuslibet minime obstantibus. 

Ex aedibus Sacrae Congregationis pro Cultu Divino, 
die 21 novembris 1973. 


f A. Bugnini 
Archiep. tit. Diocletianen. 

a Secretis 


Vergilius Noe 

Subsecret. 


MINISTER GENERALIS 

ORDINIS FRATRUM MINORUM CONVENTU ALIUM 

V 

Prot. N. 112/74 


DECRETUM 

Ad Missale Seraphicum cum Lectionario in praxim et usum 
deducendum, revisione Calendarii et Propriorum in eorum textibus 
diligenter peracta ad normam decretorum Concilii Vaticani II et iuxta 
Sanctae Sedis instructiones, de consensu ven. Definitorii Generalis, 
praehabita approbatione S. Congregationis pro Cultu Divino, per bas 
decretales Litteras praesentem editionem Propriorum Missalis Sera- 
phici cum Lectionario uti typicam pro universo Ordine declaramus 
atque promulgamus, mandantes ut, cum primum in lucem prodierit, 
in usum assumatur. 

Cura autem Ministrorum Provincialium erit vernaculas editiones 
pro respecti vis linguarum coetibus apparare, Defini torio Generali sub- 
mittendas, ut rite Apostolicam approbationem obtineant. 

Romae, die 19 martii a. 1974, 
in sollemnitate S. Ioseph, 

Sponsi B. Mariae Virginis, 

Ordinis nostri Tutelaris. 


Fr. Vitalis M. Bommarco 

Minister Generalis 


Fr. Lanfrancus M. Serrini 

a Secretis 

Praesens editio Propriorum Missalis Seraphici cum Lectionario, 
iuxta textus Nova? Vulgatas apparata, concordat cum originali a 
S. Congregatione pro Cultu Divino approbato. 

Fr. Gentilis M. De’ Santi, O.F.M.Conv. 

Revisor delegatus Ordinis 

Romae, die 10 martii a. 1974. 

PRAENOTANDA 


I. De celebrationum gradibus’. 

1. Celebrationes Sanctorum Ordinis Seraphici inter se distin- 
guuntur et nominantur: sollemnitas, festum, memoria. 

2. Memoria? sunt obligatoriae vel ad libitum, et earum cele- 
bratio cum celebratione feriae occurrentis componitur secundum nor- 
mas Missalis Romani. 

3. Gradus celebrationum, nempe sollemnitas, festum aut me- 
moria, singulis diebus indicatur. Quando nulla adest indicatio, agitur 
de memoria ad libitum. 


11. De usu Lectionarii: 

In celebrationibus Sanctorum haec attendenda sunt: 

1. In sollemnitatibus et festis semper adhibendas sunt lectiones 
quae in hoc Proprio proponuntur. 

2. In memoriis vero tam obligatoriis quam facultativis: lectio- 
nes cum non sint propria? (id est, non agunt de ipsa persona Sancti; 
sunt tamen propriae in memoria SS. Nominis Iesu), sed appropriata? 
(quae scilicet peculiarem adspectum vitas spiritualis vel actuositatis 
Sancti in lucem produnt), sunt simpliciter propositae in commodum 
celebrantis, id est, sunt indicativae tantum; earum loco enim quaevis 
alia lectio seligi potest e Communibus, vel de feria currenti. 


III. De celebrationis gradus mutatione-. 

Cum diversis in locis vel nationibus gradus celebrationum mu- 
tatur, attendatur sollemnitates tres lectiones habere, quarum prima 
ex Vetere Testamento (tempore autem paschali ex Actibus Aposto- 
lorum vel Apocalypsi) cum psalmo responsorio, secunda vero ex Novo 
Testamento, tertia denique ex Evangelio. 

CALENDARIUM SERAPHICUM 


JANUARIUS 

3 Sanctissimi Nominis Jesu - Memoria 

4 B. Angelae de Foligno, religiosas, III Ordinis 
12 B. Bernardi de Corleone, religiosi, I Ordinis 
14 B. Odorici de Pordenone, presbyteri, I Ordinis 

16 Ss. Berardi et sociorum, protomartyrum Ordinis - Memoria 

27 * S. Angelae Merici, virginis, III Ordinis (1) 

FEBRUARIUS 

4 S. Ioseph de Leonessa, presbyteri, I Ordinis 

6 Ss. Petri Baptistae, Pauli Miki et sociorum, martyrum, I et III 
Ordinis - Memoria 

7 S. Coletae, virginis, II Ordinis 

APRILIS 

21 S. Conradi de Parzham, religiosi, I Ordinis - Memoria 

23 B. ^Egidii de Assisi, religiosi, I Ordinis 

24 S. FIDELIS DE SIGMARINGEN, presbyteri et martyris, I Or- 
dinis - Festum (2) 

28 B. Luchesii, III Ordinis 

MAIUS 

11 S. Ignatii de Laconi, religiosi, I Ordinis 

16 S. Margaritae de Cortona, III Ordinis - Memoria 

17 S. Paschalis Baylon, religiosi, I Ordinis - Memoria 

18 S. FELICIS DE CANTALICE, religiosi, I Ordinis - Festum (3) 
20 S. BERNARDINI SENENSIS, presbyteri, I Ordinis - Festum 
24 IN DEDICATIONE BASILICE S.P.N. FRANCISCI, Assisii - 
Festum 

28 S. Mariae Annae Iesu de Paredes, virginis, III Ordinis 

JUNIUS 

13 S. ANTONII DE PADOVA, presbyteri et Ecclesias doctoris, 
I Ordinis - festum 

30 B. Raymundi Llull, martyris, III Ordinis 
JULIUS 

4 * S. Elisabeth Lusitaniae, III Ordinis 

8 Bb. Gregorii Grassi et sociorum, martyrum, I et III Ordinis 

9 Ss. Nicolai Pick, Wilhadi et sociorum, martyrum, I Ordinis - 

Memoria 

10 S. Veronicae Giuliani, virginis, II Ordinis - Memoria 

12 Ss. Ioannis Jones et Ioannis Wall, martyrum, I Ordinis 

14 S. Francisci Solano, presbyteri, I Ordinis 

15 S. BONA VENTURAE, episcopi et Ecclesiae doctoris, I Ordinis - 

Festum 

21 S. LAURENTII DE BRINDISI, presbyteri et Ecclesiae doctoris 
I Ordinis - Festum (3) 

23 * S. Birgittae, religiosae, III Ordinis 

AUGUSTUS 

2 B. MARIAE VIRGINIS ANGELORUM DE PORTIUNCULA - 

Festum 

4 * S. Ioannis Mariae Vianney, presbyteri, III ordinis 

7 Bb. Agathangeli et Cassiani, presbyterorum et martyrum, I Ordinis 

8 S.P. DOMINICI, presbyteri, Ordinis Praedicatorum Fundatoris - 

Festum 

11 S.M. CLARAE ASSISIENSIS, virginis, II Ordinis - Festum 
14 B. Maximiliani Mariae Kolbe, presbyteri, I Ordinis 

19 S. Ludovici, episcopi, I Ordinis - Memoria 

21 * S. Pii X, papae, III Ordinis - Memoria 

25 S. Ludovici IX, regis, Patroni III Ordinis - Memoria 

SEPTEMBER 

2 Bb. Ioannis Francisci Burte, Severini Girault et sociorum, mar- 
tyrum, I Ordinis 

4 S. Roste de Viterbo, virginis, III Ordinis 

17 S.P.N. FRANCISCI IN IMPRESSIONE STIGMATUM - Festum 

18 S. IOSEPH DE COPERTINO, presbyteri, I Ordinis - Festum 
20 S. Francisci Mariae de Camporosso, religiosi, I Ordinis - Memoria 

OCTOBER 

4 S.P.N. FRANCISCI ASSISIENSIS, diaconi, Trium Ordinum 
Fundatoris - Sollemnitas 

10 Ss. Danielis et sociorum, martyrum, I Ordinis 
12 S. Seraphini de Montegranaro, religiosi, I Ordinis 

19 S. Petri de Alcantara, presbyteri, I Ordinis - Memoria 

20 B. Iacobi de Strepis, episcopi, I Ordinis 
20 B. Contardi Ferrini, III Ordinis 

23 * S. Ioannis de Capestrano, presbyteri, I Ordinis - Memoria 

26 B. Bonaventurae de Potenza, presbyteri, I Ordinis 

30 IN DEDICATIONE PROPRIA ECCLESIdE (consecrata:) - 

Sollemnitas 


NOVEMBER 

4 * S. Caroli Borromeo, episcopi, Protectoris Ordinis Franciscalis - 

Memoria 

13 S. Didaci de Alcala, religiosi, I Ordinis 

14 Ss. Nicolai Tavelic et sociorum, martyrum, I Ordinis - Memoria 
17 S. ELISABETH HUNGARI7E, Patrona: III Ordinis - Festum 

26 S. Leonardi de Porto Maurizio, presbyteri, I Ordinis - Memoria 

27 B. Francisci Antonii Fasani, presbyteri, I Ordinis 

28 S. Iacobi de Marcbia, presbyteri, I Ordinis - Memoria 

29 OMNIUM SANCTORUM SERAPHICI ORDINIS - Festum 

— COMMEMORATIO OMNIUM DEFUNCTORUM SERAPHICI 
ORDINIS: Fratrum, Sororum, Propinquorum et Benefactorum, fit 
die 3 Novembris vel, ea impedita, prima die in qua non occurrat 
Dominica aut sollemnitas. 

DECEMBER 

8 * IN CONCEPTIONE IMMACULATA B. MARLE VIRGI- 
NIS, universi Seraphici Ordinis Patronae et Reginae - Sollemnitas 


(1) Celebrationes asterisco notatae, inveniuntur inscriptae iisdem die- 
bus et sub eodem gradu liturgico in Calendario Romano universali. 

(2) Festum in Germania, Helvetia et Italia; in ceteris locis, memoria. 

(3) Festum in Italia; in ceteris locis, memoria. 



' 



Die 3 ianuarii 

SANCTISSIMI NOMINIS IESU 

MEMORIA 


ANT. AD INTROITUM Plui. 2, 10-11 

In Nomine Iesu omne genu flectatur 
caelestium et terrestrium et infernorum 
et omnis lingua confiteatur 

«Dominus Iesus Christus!», in gloriam Dei Patris. 


COLLECTA 

Sanctissimum Iesu Nomen venerantibus, 
nobis, Domine, concede propitius, 
ut, eius in hac vita dulcedine perf ruentes, 
sempiterno gaudio in patria repleamur. 

Per Dominum. 

LECTIO PRIOR 

In nomine Iesu omne genu flectatur. 

Lectio Epistolae beati Pauli apostoli 

ad Philippenses 2, 6-11 

Fratres: 

Iesus Christus, cum in forma Dei esset, 
non rapinam arbitratus est esse se aequalem Deo, 
sed semetipsum exinanivit formam servi accipiens, 
in similitudinem hominum factus: 
et habitu inventus ut homo, 

humiliavit semetipsum factus oboediens usque ad mortem, 
mortem autem crucis. 

Propter quod et Deus illum exaltavit 

et donavit illi Nomen 

quod est super omne nomen, 

ut in Nomine Iesu omne genu flectatur 

3 IAN. - SANCTISSIMI NOMINIS IESU 


caelestium et terrestrium et infernorum 
et omnis lingua confiteatur 

«Dominus Iesus Christus!», in gloriam Dei Patris. 

Verbum Dei. 

PSALMUS RESPONSORIUS Ps. 112, 1-2. 3-4. 5-6. 

ty. Sit nomen Domini benedictum in saeculum. 

Laudate, pueri Domini, 
laudate nomen Domini. 

Sit nomen Domini benedictum 

ex hoc nunc et usque in saeculum. ty. 

A solis ortu usque ad occasum 
laudabile nomen Domini. 

Excelsus super omnes gentes Dominus, 
super caelos gloria eius. R. 

Quis sicut Dominus Deus noster, 
qui in altis habitat, 
et humilia respicit 
in caelo et in terra? R. 

ALLELUIA Ps. 95, 2 

1$. Alleluia. 

Cantate Domino, benedicite nomini eius, 
annuntiate de die in diem salutare eius. 

R. Alleluia. 

EVANGELIUM 

Vocabis nomen eius lesum. 

• Lectio sancti Evangelii secundum Matthaeum i, 18-25 

Cum esset desponsata mater Iesu Maria Ioseph, ante- 
quam convenirent inventa est in utero habens de Spiritu 
Sancto. Ioseph autem vir eius, cum esset iustus et nollet 

17 


eam traducere, voluit occulte dimittere eam. 

Haec autem eo cogitante, ecce angelus Domini in som- 
nis apparuit ei dicens: «Ioseph fili David, noli timere acci- 
pere Mariam coniugem tuam; quod enim in ea natum est, 
de Spiritu Sancto est. Pariet autem filium, et vocabis nomen 
eius Iesum: ipse enim salvum faciet populum suum a pec- 
catis eorum». 

Hoc autem totum factum est ut adimpleretur id quod 
dictum est a Domino per prophetam dicentem: 

«Ecce virgo in utero habebit et pariet filium, et voca- 
bunt nomen eius Emmanuel», quod est interpretatum «No- 
biscum Deus». 

Verbum Domini. 

SUPER OBLATA 

In eius Nomine, Pater omnipotens, 
munera nostra dignare suscipere, 
in quo quidquid petierimus 
nos certe consecuturos esse confidimus, 
ipso Filio tuo benignissime, pollicente. 

Qui vivit. 


Praefatio de Nativitate Domini, II. 

ANT. AD COMMUNIONEM Act. 4, 12 

Non est aliud nomen sub caelo datum in hominibus, 
in quo oporteat nos salvos fieri. 

POST COMMUNIONEM 

Tua nobis, quaesumus, Domine, miseratione concede, 

ut in his sacris mysteriis 

Dominum Iesum dignis obsequiis veneremur, 

in cuius Nomine voluisti omne genu flecti, 

omnesque homines invenire salutem. 

Per Christum. 

Die 4 ianuarii 

B. ANGELLE DE FOLIGNO 
religiosae 


ANT. AD INTROITUM Cfr. Prov. 14, 1-2 

Ecce mulier sapiens quae aedificavit domum suam, 
et timens Deum ambulavit recto itinere. 

COLLECTA 

Deus, qui beatam Angelam 
in mysteriorum Filii tui contemplatione 
insignem effecisti, 

ipsius meritis et intercessione concede, 

ut, eiusdem mysteriis in terris participes effecti, 

in revelatione gloriae tuae gaudeamus exsultantes. 

Per Dominum. 

LECTIO PRIOR 
Ad destinatum persequor, 

ad br avium super nee vocationis Dei in Christo Iesu. 

Lectio Epistolae beati Pauli apostoli 

ad Philippenses 3,8-14 

Fratres: Existimo omnia detrimentum esse propter emi- 
nentiam scientiae Christi Iesu Domini mei, propter quem omnia 
detrimentum feci, et arbitror ut stercora ut Christum lucri fa- 
ciam et inveniar in illo, non habens meam iustitiam quae ex 
Lege est, sed illam quae per fidem est Christi, quae ex Deo 
est iustitia in fide, ad cognoscendum illum et virtutem Re- 
surrectionis eius et communionem passionum illius, confor- 
mans me morti eius, si quo modo occurram ad resurrectio- 
nem quae est ex mortuis. 

Non quod iam acceperim aut iam perfectus sim, perse- 
quor autem si umquam comprehendam, sicut et compre- 
hensus sum a Christo Iesu. 


4 IAN. - B. ANGELE DE FOLIGNO 

Fratres, ego me non arbitror comprehendisse; unum 
autem, quae quidem retro sunt obliviscens, ad ea vero quae 
ante sunt extendens me, ad destinatum persequor, ad bra- 
vium supernae vocationis Dei in Christo Iesu. 

Verbum Dei. 

PSALMUS RESPONSORIUS Ps. 15, l-2a et 5. 7-8. 11 (R.: 5a) 

B. Tu es, Domine, pars hereditatis meae. 

Conserva me, Deus, quoniam speravi in te. 

Dixi Domino: «Dominus meus es tu. 

Dominus pars hereditatis meae et calicis mei: 
tu es qui detines sortem meam». B. 

Benedicam Dominum qui tribuit mihi intellectum; 
insuper et in noctibus erudierunt me renes mei. 
Proponebam Dominum in conspectu meo semper, 
quoniam a dextris est mihi, non commovebor. I?. 

Notas mihi facies vias vitae, 
plenitudinem laetitiae cum vultu tuo, 
delectationes in dextera tua usque in finem. B. 

ALLELUIA Cfr. Mt 11, 25 

B. Alleluia. 

T. Benedictus es, Pater, Domine caeli et terrae, 
qui mysteria regni parvulis revelasti. 

B'. Alleluia. 

EVANGELIUM 

Abscondisti keec a sapientibus et revelasti ea parvulis. 

Lectio sancti Evangelii secundum Matthaeum 11,25-30 

In illo tempore: Respondens Iesus dixit: «Confiteor tibi, 
Pater, Domine caeli et terrae, quia abscondisti haec a sapientibus 
et prudentibus et revelasti ea parvulis. 

4 IAN. - B. ANGELAE DE FOLIGNO 


Ita, Pater, quoniam sic fuit placitum ante te. Omnia 
mihi tradita sunt a Patre meo; et nemo novit Filium nisi 
Pater, neque Patrem quis novit nisi Filius et cui voluerit 
Filius revelare. 

Venite ad me omnes qui laboratis et onerati estis, et 
ego reficiam vos. 

Tollite iugum meum super vos et discite a me, quia 
mitis sum et humilis corde, et invenietis requiem animabus 
vestris; iugum enim meum suave et onus meum leve est». 

Verbum Domini. 

SUPER OBLATA 

Munera nostra offerentes, te, Domine, deprecamur 
ut, intercedente beata Angela, 
de caelesti fonte 

supereffluentem gratiam haurire mereamur. 

Per Christum. 

ANT. AD COMMUNIONEM Mt 12, 50 

Quicumque fecerit voluntatem Patris mei, 
qui in caelis est, 

ipse meus frater et soror et mater est, 
dicit Dominus. 


POST COMMUNIONEM 

Divini operatio sacramenti, omnipotens Deus, 
in hac beatae Angelae commemoratione 
illuminet nos pariter et inflammet, 
ut et sanctis iugiter desideriis ferveamus, 
et bonis operibus abundemus. 

Per Christum. 


Die 12 ianuarii 

B. BERNARDI DE CORLEONE 

religiosi 

ANT. AD INTROITUM Sir. 3, 20-21 

Humiliavit se in omnibus 
et coram Deo invenit gratiam, 
quoniam magna potentia Dei 
et ab humilibus honoratur. 

COLLECTA 

Deus, qui beatum Bernardum 

admirabilis paenitentiae et christianarum virtutum 

exemplar nobis proponere dignatus es, 

praesta, qufesumus, ut et nos 

dignos paenitentiae fructus facere in terris, 

et aeternam consequi mercedem valeamus in caelis. 

Per Dominum. 

LECTIO PRIOR 

Impietas impii non nocebit 
quacumque die conversus fuerit 

Lectio Ezechielis prophetae 33, 12-16 

Iustitia iusti non liberabit eum in quacumque die pec- 
caverit, et impietas impii non nocebit ei in quacumque die 
conversus fuerit ab impietate sua, et iustus non poterit vi- 
vere in iustitia sua in quacumque die peccaverit. 

Etiamsi dixero iusto quod vita vivat, et confisus in 
iustitia sua fecerit iniquitatem, omnes iustitiae eius oblivioni 
tradentur, et in iniquitate sua quam operatus est, in ipsa 
morietur. 

Si autem dixero impio: Morte morieris, et egerit paeni- 
tentiam a peccato suo feceritque iudicium et iustitiam et 
pignus restituerit ille impius rapinamque reddiderit, in man- 

12 IAN. - B. BERNARDI DE CORLEONE 


datis vitae ambulaverit nec fecerit quidquam iniustum, vita 
vivet et non morietur: omnia peccata eius quae peccavit, non 
imputabuntur ei, iudicium et iustitiam fecit, vita vivet. 

Verbum Dei. 

PSALMUS RESPONSORIUS Ps. 50, 8-12; 17. 19 (I?.: 12a) 

ty. Cor mundum crea in me, Deus. 

Ecce veritatem in corde dilexisti, 

et in occulto sapientiam manifestasti mihi. 

Asperges me hyssopo, et mundabor; 
lavabis me, et super nivem dealbabor. 

Audire me facies gaudium et laetitiam, 
et exsultabunt ossa quae humiliasti. ty. 

Averte faciem tuam a peccatis meis, 
et omnes iniquitates meas dele. 

Cor mundum crea in me, Deus, 

et spiritum firmum innova in visceribus meis. ty. 

Domine, labia mea aperies, 

et os meum annuntiabit laudem tuam. 

Sacrificium Deo spiritus contribulatus, 

cor contritum et humiliatum, Deus, non despicies. 

ALLELUIA Sir. 17, 20 

ty. Alleluia. 

y. Paeni tentibus dedit Deus viam iustitiae, 
et destinavit illis sortem veritatis, 
ty. Alleluia. 


12 IAN. - B. BERNARDI DE CORLEONE 

EVANGELIUM 

Gaudium est in caelo 

super peccatore psenitentiam agente. 

© Lectio sancti Evangelii secundum Lucam 15, 3-7 

In illo tempore: Iesus ait parabolam istam, dicens: 
«Quis ex vobis homo qui habet centum oves, et si perdiderit 
unam ex illis, nonne dimittit nonaginta novem in deserto et 
vadit ad illam quae perierat donec inveniat illam? 

Et cum invenerit eam imponit in umeros suos gaudens, 
et veniens domum convocat amicos et vicinos, dicens illis: 
Congratulamini mihi, quia inveni ovem meam quae perierat. 

Dico vobis: Ita gaudium erit in caelo super uno pec- 
catore paenitentiam agente quam super nonaginta novem iustis 
qui non indigent paenitentia». 

Verbum Domini. 

SUPER OBLATA 

Clementissime Deus, qui, vetere homine consumpto, 
novum secundum cor tuum 
in beato Bernardo creare dignatus es, 
concede propitius, ut nos pariter renovati, 
hanc placationis hostiam tibi acceptabilem offeramus. 

Per Christum. 

ANT. AD COMMUNIONEM Mt 16, 24 

Si quis vult post me venire, abneget semetipsum 
et tollat crucem suam et sequatur me. 


POST COMMUNIONEM 

Domine Iesu, per beatum Bernardum 
fidei et constantiae exemplum nobis reliquisti: 
concede propitius, ut sacro convivio refecti, 
eius humilitatis et fortitudinis imitemur vestigia. 
Qui vivis et regnas. 

Die 14 ianuarii 

B. ODORICI DE PORDENONE 

presbyteri 


ANT. AD INTROITUM Is. 52, 7 

Quam pulchri super montes 

pedes annuntiantis et praedicantis pacem, 

annuntiantis bonum, praedicantis salutem! 

COLLECTA 

Deus, qui per beati Odorici apostolicam curam 
multis Orientis populis 

Evangelii lumine Ecclesiam tuam amplificasti, 
da nobis, eius intercessione, 
in fidei stabilitate consistere, 
et in spe Evangelii, quod praedicavit, 
constanter permanere. 

Per Dominum. 

LECTIO PRIOR 

Volebamus tradere non solum Euangelium, 
sed etiam animas nostras. 

Lectio Epistolae primae beati Pauli apostoli 
ad Thessalonicenses 2,2b-8 

Fratres: Fiduciam habuimus in Deo nostro loqui ad 
vos Evangelium Dei in multa sollicitudine. 

Exhortatio enim nostra non ex errore, neque ex im- 
munditia neque in dolo, sed sicut probati sumus a Deo ut 
crederetur nobis Evangelium, ita loquimur, non quasi homi- 
nibus placentes, sed Deo qui probat corda nostra. 

Neque enim aliquando fuimus in sermone adulationis, 
sicut scitis, neque sub praetextu avaritiae, Deus testis, nec 
quaerentes ab hominibus gloriam, neque a vobis neque ab 
aliis, cum possimus oneri esse ut Christi apostoli, sed facti 

sumus parvuli in medio vestrum, tamquam si nutrix foveat 
filios suos, ita desiderantes vos, cupide volebamus tradere 
vobis non solum Evangelium Dei, sed etiam animas nostras, 
quoniam carissimi nobis facti estis. 

Verbum Dei. 

PSALMUS RESPONSORIUS Ps. 95, l-2a. 2b-3. 7-8a. 10 (V.: 3) 

ty. Annuntiate in omnibus populis mirabilia Domini. 

Cantate Domino canticum novum, 
cantate Domino, omnis terra. 

Cantate Domino, benedicite nomini eius. ty. 

Annuntiate de die in diem salutare eius. 

Annuntiate inter gentes gloriam eius, 
in omnibus populis mirabilia eius. ^/. 

Afferte Domino, familiae populorum, 
afferte Domino gloriam et potentiam, 
afferte Domino gloriam nominis eius. 

Dicite in gentibus: «Dominus regnavit». 

Etenim correxit orbem terrae qui non commovebitur; 
iudicabit populos in aequitate. 

ALLELUIA Mt 28, 19a. 20b 

Alleluia. 

y . Euntes docete omnes gentes, dicit Dominus; 
ego vobiscum sum omnibus diebus 
usque ad consummationem saeculi. 

W. Alleluia. 

EVANGELIUM 

Euntes in mundum universum, preedicate Evangelium. 

© Lectio sancti Evangelii secundum Marcum 16, 15-20 

In illo tempore: Apparens Iesus Undecim dixit eis: 
«Euntes in mundum universum praedicate Evangelium omni 
creaturae. 

Qui crediderit et baptizatus fuerit, salvus erit, qui vero 
non crediderit, condemnabitur. Signa autem eos qui credi- 
derint haec sequentur: in Nomine meo daemonia eicient, lin- 
guis loquentur novis, serpentes tollent, et si mortiferum quid 
biberint non eos nocebit, super aegrotos manus imponent, 
et bene habebunt». 

Et Dominus quidem Iesus postquam locutus est eis, 
assumptus est in caelum et sedit a dextris Dei. 

Illi autem profecti praedicaverunt ubique, Domino co- 
operante et sermonem confirmante, sequentibus signis. 

Verbum Domini. 

SUPER OBLATA 

Respice quas offerimus hostias, omnipotens Deus, 
in beati Odorici commemoratione, et praesta, 
ut, qui dominicae passionis mysteria celebramus, 
imitemur quod agimus. 

Per Christum. 

ANT. AD COMMUNIONEM Mc 16, 15; Mt 28, 20 

Euntes in mundum universum praedicate Evangelium: 
ego vobiscum sum omnibus diebus, dicit Dominus. 


POST COMMUNIONEM 
Huius mysterii virtute 

confirma, Domine, famulos tuos in fide veritatis, 
ut eam ubique ore et opere confiteantur, 
pro qua beatus Odoricus laborare non destitit 
et vitam suam impendit. 

Per Christum. 

Die 16 ianuarii 

SS. BERARDI ET SOCIORUM 
martyrum 

MEMORIA 


ANT. AD INTROITUM 

Gaudent in caelis animae Sanctorum, 
qui Christi vestigia sunt secuti; 
et quia pro eius amore sanguinem suum fuderunt, 
ideo cum Christo exsultant sine fine. 

COLLECTA 

Deus, qui sanctorum martyrum tuorum 
Berardi et sociorum glorioso certamine 
Ordinis Minorum initia consecrasti, 
concede, ut sicut illi pro te mori non dubitarunt, 
ita nos fortes in tua confessione vivere valeamus. 

Per Dominum. 

LECTIO PRIOR 

Spectaculum facti sumus mundo et angelis et hominibus. 

Lectio Epistolae primae beati Pauli apostoli 

ad Corinthios 4,9-14 

Fratres: Deus nos apostolos novissimos ostendit tam- 
quam morti destinatos, quia spectaculum facti sumus mundo 
et angelis et hominibus. 

Nos stulti propter Christum, vos autem prudentes in 
Christo; nos infirmi, vos autem fortes; vos gloriosi, nos 
autem ignobiles. 

Usque in hanc horam et esurimus et sitimus et nudi 
sumus et colaphis cadimur et instabiles sumus et laboramus 
operantes manibus nostris; maledicti benedicimus, persecu- 
tionem passi sustinemus, blasphemari obsecramus; tamquam 
purgamenta mundi facti sumus, omnium peripsema, usque 
adhuc. 

Non ut confundam vos haec scribo, sed ut, quasi filios 
meos carissimos, moneam. 

Verbum Dei. 

PSALMUS RESPONSORIUS Ps. 125 

1^. Qui seminant in lacrimis, in exsultatione metent. 

In convertendo Dominus captivitatem Sion, 
facti sumus quasi somniantes. 

Tunc repletum est gaudio os nostrum, 
et lingua nostra exsultatione. 

Tunc dicebant inter gentes: 

«Magnificavit Dominus facere cum eis». 

Magnifica vit Dominus facere nobiscum; 
facti sumus laetantes. ty. 

Converte, Domine, captivitatem nostram, 
sicut torrentes in Austro. 

Qui seminant in lacrimis, 
in exsultatione metent. ty. 

Euntes ibant et flebant, 
semen spargendum portantes; 
venientes autem venient in exsultatione 
portantes manipulos suos. ty. 

ALLELUIA 

Alleluia. 

Yf. Haec est vera fraternitas quae vicit mundi crimina; 

Christum secuta est, inclyta tenens regna caelestia. 

W. Alleluia. 

EVANGELIUM 

Qui perseveraverit usque in finem hic salvus erit. 

Lectio sancti Evangelii secundum Matthaeum 10, 16-22 

In illo tempore: Dixit Iesus discipulis suis: «Ecce ego 
mitto vos sicut oves in medio luporum; estote ergo prudentes 
sicut serpentes et simplices sicut columbae. 

Cavete autem ab hominibus; tradent enim vos in con- 
ciliis, et in synagogis suis flagellabunt vos; et ad praesides 
et ad reges ducemini propter me, in testimonium illis et 
gentibus. 

Cum autem tradent vos, nolite cogitare quomodo aut 
quid loquamini; dabitur enim vobis in illa hora quid loqua- 
mini. Non enim vos estis qui loquimini sed Spiritus Patris 
vestri qui loquitur in vobis. 

Tradet autem frater fratrem in mortem, et pater filium; 
et insurgent filii in parentes et morte eos afficient. Et eritis 
odio omnibus propter nomen meum: qui autem persevera- 
verit in finem, hic salvus erit». 

Verbum Domini. 

SUPER OBLATA 

Suscipe, sancte Pater, munera 

quae in sanctorum martyrum 

Berardi et sociorum commemoratione deferimus, 

et nobis famulis tuis concede, 

ut in confessione tui nominis 

inveniri stabiles mereamur. 

Per Christum. 

ANT. AD COMMUNIONEM Cfr. Lc 22, 28-30 

Vos estis qui permansistis mecum in tentationibus meis; 
et ego dispono vobis Regnum, dicit Dominus, 
ut edatis et bibatis super mensam meam in Regno meo. 

POST COMMUNIONEM 

Deus, qui crucis mysterium 

in sanctis martyribus tuis 

Berardo et sociis mirabiliter illustrasti, 

concede propitius, ut ex hoc sacrificio roborati, 

Christo fideliter haereamus 

et in Ecclesia ad salutem omnium operemur. 

Per Christum. 


Die 4 februarii 
S. IOSEPH DE LEONESSA 
presbyteri 


ANT. AD INTROITUM Is. 52, 7 

Quam pulchri super montes 

pedes annuntiantis et praedicantis pacem, 

annuntiantis bonum, praedicantis salutem! 

COLLECTA 

Deus, qui beatum Ioseph 

eximium in Evangelica praedicatione operarium effecisti, 

eius quaesumus intercessione concede, 

ut, eodem caritatis igne succensi, 

animas quaerere, tibique soli servire valeamus. 

Per Dominum. 

LECTIO PRIOR 

Quam pulchri pedes preedicantis pacem. 

Lectio Isaiae prophetae Is. 52, 7-10 

Quam pulchri super montes pedes annuntiantis et prae- 
dicantis pacem, annuntiantis bonum, praedicantis salutem, di- 
centis Sion: Regnabit Deus tuus! 

Vox speculatorum tuorum: levaverunt vocem, simul lau- 
dabunt, quia oculo ad oculum videbunt cum converterit Do- 
minus Sion. 

Gaudete et laudate simul, deserta Ierusalem, quia con- 
solatus est Dominus populum suum, redemit Ierusalem. 

Paravit Dominus brachium sanctum suum in oculis 
omnium gentium, et videbunt omnes fines terrae salutare 
Dei nostri. 

Verbum Dei. 

PSALMUS RESPONSORIUS Ps. 125, 1-5 

ty. Magnifica vit Dominus facere nobiscum. 

In convertendo Dominus captivitatem Sion, 
facti sumus quasi somniantes. 

Tunc repletum est gaudio os nostrum-, 
et lingua nostra exsultatione. ty. 

Tunc dicebant inter gentes: 

«Magnificavit Dominus facere cum eis». 

Magnificavit Dominus facere nobiscum; 
facti sumus laetantes. ty. 

Converte, Domine, captivitatem nostram, 
sicut torrentes in Austro. 

Qui seminant in lacrimis, 
in exsultatione metent. 

ALLELUIA Mt 22, 14; 10, 37 

W. Alleluia. 

f . Multi sunt vocati, pauci vero electi. 

Qui amat patrem aut matrem plus quam me 
non est me dignus, dicit Dominus. 

Alleluia. 

EVANGELIUM 

Sequar te quocumque ieris. 

Lectio sancti Evangelii secundum Lucam 9,57-62 

In illo tempore: Ambulantibus Iesu et discipulis suis 
in via, dixit quidam ad illum: «Sequar te quocumque ieris». 

Et ait illi Iesus: «Vulpes foveas habent et volucres 
caeli nidos, Filius autem hominis non habet ubi caput reclinet». 

Ait autem ad alterum: «Sequere me». Ille autem dixit: 
«Domine, permitte mihi primum ire et sepelire patrem 
meum». 

Dixitque ei Iesus: «Sine ut mortui sepeliant mortuos 
suos, tu autem vade, annuntia Regnum Dei». Et ait alter: 

«Sequar te, Domine: sed primum permitte mihi renuntiare 
his qui domi sunt». 

Ait ad illum Iesus: «Nemo mittens manum suam in 
aratrum et aspiciens retro, aptus est Regno Dei». 

Verbum Domini. 

SUPER OBLATA 

Respice quas offerimus hostias, omnipotens Deus, 
et praesta ut mysterium dominicae passionis, 
cuius signa beatus Ioseph in suo corpore expertus est, 
corda nostra iugiter inflammet. 

Per Christum. 

ANT. AD COMMUNIONEM Mc 16, 15; Mt 28, 20 

Euntes in mundum universum praedicate evangelium; 
ego vobiscum sum omnibus diebus, dicit Dominus. 

POST COMMUNIONEM 

Huius mysterii virtute, 

confirma Domine, famulos tuos in fidei veritate, 
ut eam ubique ore et opere confiteantur, 
pro qua beatus Ioseph laborare non destitit 
et vitam suam impendit. 

Per Christum. 

Die 6 februarii 

SS. PETRI BAPTISTA, PAULI MIKI ET SOCIORUM 

martyrum 

MEMORIA 


ANT. AD INTROITUM 

Gaudent in caelis animae Sanctorum, 

qui Christi vestigia sunt secuti; 

et quia pro eius amore sanguinem suum fuderunt, 

ideo cum Christo exsultant sine fine. 

COLLECTA 

Deus, omnium fortitudo sanctorum, 
qui beatos martyres 

Petrum Baptistam, Paulum eorumque socios 

per crucem ad vitam vocare dignatus es, 

praesta, quaesumus, ut, eorum intercessione, 

fidem quam profitemur usque ad mortem fortiter teneamus. 

Per Dominum. 

LECTIO PRIOR 

Vivo autem, iam non ego; vivit vero in me Christus. 

Lectio Epistolae beati Pauli apostoli ad Galatas 2, 19-20 

Fratres: Ego per Legem Legi mortuus sum ut Deo 
vivam. 

Christo confixus sum cruci: vivo autem iam non ego, 
vivit vero in me Christus; quod autem nunc vivo in carne, 
in fide vivo Filii Dei, qui dilexit me et tradidit se ipsum 
pro me. 

Verbum Dei. 

PSALMUS RESPONSORIUS Ps. 125 

W . Qui seminant in lacrimis in exsultatione metent. 

In convertendo Dominus captivitatem Sion, 
facti sumus quasi somniantes. 

Tunc repletum est gaudio os nostrum, 
et lingua nostra exsultatione. 

Tunc dicebant inter gentes: 

«Magnifica vit Dominus facere cum eis». 

Magnifica vit Dominus facere nobiscum; 
facti sumus laetantes. 

Converte, Domine, captivitatem nostram, 
sicut torrentes in Austro. 

Qui seminant in lacrimis, 
in exsultatione metent. 

Euntes ibant et flebant, 
semen spargendum portantes; 
venientes autem venient in exsultatione 
portantes manipulos suos. 

ALLELUIA Mt 28, 19a. 20b 

Alleluia. 

Y . Euntes docete omnes gentes, dicit Dominus; 
ego vobiscum sum omnibus diebus 
usque ad consummationem saeculi. 

Alleluia. 

EVANGELIUM 

Euntes docete omnes gentes. 

^ Lectio sancti Evangelii secundum Matthaeum 28, 16-20 

In illo tempore: Undecim discipuli abierunt in Galilaeam, 
in Montem ubi constituerat illis Iesus, et videntes eum 
adoraverunt, quidam autem dubitaverunt. 

Et accedens Iesus locutus est eis dicens: «Data est mihi 

omnis potestas in caelo et in terra. Euntes ergo docete om- 
nes gentes baptizantes eos in Nomine Patris et Filii et Spi- 
ritus Sancti, docentes eos servare omnia quaecumque mandavi 
vobis: et ecce ego vobiscum sum omnibus diebus usque ad 
consummationem saeculi». 

Verbum Domini. 

SUPER OBLATA 

Fiat tibi, quaesumus, Domine, 

hostia sacranda placabilis 

pretiosi celebritate martyrii, 

quae et peccata nostra purificet 

et tuorum tibi vota conciliet famulorum. 

Per Christum. 

ANT. AD COMMUNIONEM Lc 22, 28-30 

Vos estis qui permansistis mecum in tentationibus meis; 
et ego dispono vobis Regnum, dicit Dominus, 
ut edatis et bibatis super mensam meam in Regno meo. 

POST COMMUNIONEM 

Pane caelesti nutritos 

et in Christo unum corpus effectos, 

da nos, quaesumus, Domine, 

ab eius caritate numquam separari 

et sanctorum martyrum tuorum exemplo, 

propter eum qui dilexit nos, omnia fortiter superare. 

Per Christum. 


Die 7 februarii 
S. COLET jE 
virginis 

ANT. AD INTROITUM 

Gaudeamus et exsultemus 

quia Dominus omnium 

dilexit virginem sanctam atque gloriosam. 

COLLECTA 

Domine Deus, qui beatam Coletam 
multis virginibus 

evangelicae perfectionis exemplum et ducem praeposuisti, 

da quaesumus, ut spiritus ille seraphicus 

quem sapienter docuit 

et sanctitatis exemplis mirifice confirmavit, 

purus in nobis iugiter perseveret. 

Per Dominum. 

LECTIO PRIOR 

Virgo cogitat quae Domini sunt. 

Lectio Epistolae primae beati Pauli apostoli 

ad Corinthios 7, 25-35 

Fratres: De virginibus praeceptum Domini non habeo, con- 
silium autem do, tamquam misericordiam consecutus a Do- 
mino ut sim fidelis. 

Existimo ergo hoc bonum esse propter instantem neces- 
sitatem, quoniam bonum est homini sic esse. Alligatus es 
uxori? Noli quaerere solutionem; solutus es ab uxore? Noli 
quaerere uxorem. Si autem acceperis uxorem, non peccasti; 
et si nupserit virgo, non peccavit. 

Tribulationem tamen carnis habebunt huiusmodi, ego 
autem vobis parco. Hoc itaque dico, fratres, tempus bre- 
viatum est; reliquum est ut et qui habent uxores tamquam 

non habentes sint, et qui flent tamquam non flentes, et qui 
gaudent tamquam non gaudentes, et qui emunt tamquam 
non possidentes, et qui utuntur hoc mundo tamquam non 
abutentes; praeterit enim figura huius mundi. 

Volo autem vos sine sollicitudine esse. Qui sine uxore 
est sollicitus est quae Domini sunt, quomodo placeat Do- 
mino; qui autem cum uxore est sollicitus est quae sunt mundi, 
quomodo placeat uxori, et divisus est. 

Et mulier innupta et virgo cogitat quae Domini sunt, 
ut sit sancta et corpore et spiritu; quae autem nupta est co- 
gitat quae sunt mundi, quomodo placeat viro. 

Porro hoc ad utilitatem vestram dico, non ut laqueum 
vobis iniciam, sed ad honestum et ad adhaerendum Domino 
sine distractione. 

Verbum Dei. 

PSALMUS RESPONSORIUS Ps. 44, 11-12. 14-15. 16. (R.: cfr. Mt 25, 6) 

ty. Ecce Sponsus, exite obviam ei. 

Audi, filia, et vide, et inclina aurem tuam, 
et obliviscere populum tuum et domum patris tui; 
et concupiscet rex speciem tuam. 

Quoniam ipse est dominus tuus et adora eum. ty. 

Gloriosa nimis filia regis intrinsecus, 
texturis aureis circumamicta. 

In vestibus variegatis adducetur regi. ty. 

Virgines post eam, proximae eius, afferuntur tibi. 
Afferuntur in laetitia et exsultatione, 
adducuntur in domum regis. ty. 

ALLELUIA Cfr. Lcl 1,28 

Alleluia. 

V. Beati qui audiunt verbum Dei et custodiunt. 

B 7 . Alleluia. 

EVANGELIUM 

Martka excepit illum in domum suam. 

Maria optimam partem elegit. 

Lectio sancti Evangelii secundum Lucam 10, 38-42 

In illo tempore: Intravit Iesus in quoddam castellum, 
et mulier quaedam Martha nomine excepit illum. 

Et huic erat soror nomine Maria, quae etiam sedens 
secus pedes Domini audiebat verbum illius. Martha autem 
satagebat circa frequens ministerium; quae stetit et ait: «Do- 
mine, non est tibi curae quod soror mea reliquit me solam 
ministrare? Dic ergo illi ut me adiuvet». 

Et respondens dixit illi Dominus: «Martha, Martha, 
sollicita es et turbaris erga plurima, porro unum est neces- 
sarium: Maria enim optimam partem elegit, quae non aufe- 
retur ab ea». 

Verbum Domini. 

SUPER OBLATA 

Dicatae, qusesumus, Domine, capiamus oblationis effectum, 

ut beatae Coletae exemplo, 

terrenae vetustatis conversatione mundati, 

caelestis vitae profectibus innovemur. 

Per Christum. 

ANT. AD COMMUNIONEM Cfr. Mt 25, 4. 6 

Quinque prudentes virgines 

acceperunt oleum in vasis cum lampadibus suis. 

Media nocte clamor factus est: 

Ecce sponsus, exite obviam Christo Domino. 

POST COMMUNIONEM 

Corporis et Sanguinis Unigeniti tui sacra perceptio, 
Domine, ab omnibus nos caducis rebus avertat, 
ut exemplo beatae Coletae 

valeamus tui et sincera in terris caritate proficere, 
et perpetua in caelis visione gaudere. 

Per Christum. 

Die 21 aprilis 

S. CONRADI DE PARZHAM 
religiosi 

MEMORIA 


ANT. AD INTROITUM Lc 11, 9 

Petite et dabitur vobis; 

quaerite et invenietis; 

pulsate et aperietur vobis, dicit Dominus. 

COLLECTA 

Misericors Deus, qui per beatum Conradum 
misericordiae tuae ianuam fidelibus patere voluisti, 
te supplices exoramus, 

ut eius spiritum paupertatis et cordis humilitatem 
in servitio fratrum nostrorum prosequamur. 

Per Dominum. 

LECTIO PRIOR 

Vivo autem, tam non ego; vivit vero in me Christus. 

Lectio Epistolae beati Pauli apostoli ad Galatas 2, 19-20 

Fratres: Ego per Legem Legi mortuus sum ut Deo vi- 
vam. Christo confixus sum cruci: vivo autem iam non ego, 
vivit vero in me Christus; quod autem nunc vivo in carne, 
in fide vivo Filii Dei, qui dilexit me et tradidit se ipsum 
pro me. 

Verbum Dei. 

PSALMUS RFSPONSORIUS Ps. 22 (R.: 1) 

R. Dominus pascit me, et nihil mihi deerit. 

In pascuis virentibus me collocavit, 
super aquas quietis eduxit me, 
animam meam refecit. 

Deduxit me super semitas iustitiae propter nomen suum. R. 

Nam et si ambulavero in valle umbrae mortis, 
non timebo mala, quoniam tu mecum es. 

Virga tua et baculus tuus 
ipsa me consolata sunt. IV. 

Parasti in conspectu meo mensam 
adversus eos qui tribulant me; 
impinguasti in oleo caput meum, 
et calix meus redundat. IV. 

Etenim benignitas et misericordia subsequentur me 
omnibus diebus vitae meae, 
et inhabitabo in domo Domini 
in longitudinem dierum. IV. 

ALLELUIA Cfr. Mt 6, 19. 21 

IV. Alleluia. 

V. Nolite thesaurizare vobis thesauros in terra, 
sed in caelis; 

ubi enim est thesaurus tuus, ibi erit et cor tuum. 

IV. Alleluia. 

EVANGELIUM 
Qui petit, accipit. 

Lectio sancti Evangelii secundum Lucam n, 9-13 

In illo tempore: Dixit lesus ad discipulos suos: 
«Petite et dabitur vobis; quaerite et invenietis; pulsate 
et aperietur vobis. Omnis enim qui petit, accipit, et qui 
quaerit, invenit, et pulsanti aperietur. 

Quem autem ex vobis patrem filius petierit piscem, 
numquid pro pisce serpentem dabit illi? Aut si petierit ovum, 
numquid porriget illi scorpionem? 

Si ergo vos, cum sitis mali, nostis dona bona dare filiis 
vestris, quanto magis Pater de caelo dabit Spiritum Sanctum 
petentibus se». 

Verbum Domini. 


21 APR. - S. CONRADI DE PARZHAM 


43 


SUPER OBLATA 

Munera nostra, Domine, deferentes humiliter deprecamur, 
ut intercedente beato Conrado, 
temporalia nobis collata praesidia 
ad vitam proficiant aeternam. 

Per Christum. 

ANT. AD COMMUNIONEM Mt 11,29 

Tollite iugum meum super vos et discite a me, 
quia mitis sum et humilis corde, 
et invenietis requiem animabus vestris. 


POST COMMUNIONEM 

In amore tuo congregati 

et de unius panis participatione refecti, 

te, Domine, deprecamur 

ut tibi sancta conversatione placere 

et Christi testes fideles semper effici mereamur. 

Per Christum. 

Die 23 aprilis 
B. .EGIDII DE ASSISI 
religiosi 


ANT. AD INTROITUM Ps. 91,13-14 

Iustus ut palma florebit, 
sicut cedrus Libani succrescet. 

Plantati in domo Domini, 
in atriis Dei nostri florebunt. 

COLLECTA 

Deus, qui beatum jE.gidium 

ad excelsae contemplationis verticem sublimare dignatus es, 

ipsius intercessione concede, 

ut actionibus nostris in te semper intenti, 

pacem quae exsuperat omnem sensum consequamur. 

Per Dominum. 

LECTIO PRIOR 

Qui timetis 'Dominum credite, sperate, diligite. 

Lectio libri Siracidae 2,7-13 

Metuentes Dominum sustinete misericordiam eius 
et non deflectatis ab illo, ne cadatis. 

Qui timetis Dominum credite illi, 
et non evacuabitur merces vestra. 

Qui timetis Dominum sperate in illum, 
et in oblectationem veniet vobis misericordia. 

Qui timetis Dominum diligite illum, 
et illuminabuntur corda vestra. 

Respicite, filii, nationes hominum et scitote 
quia nullus speravit in Domino et confusus est. 

Quis enim permansit in mandatis eius et derelictus est? 
aut quis invocavit eum, et despexit illum? 

Quoniam pius et misericors est Deus 

et remittet in die tribulationis peccata 

et protector est omnibus exquirentibus se in veritate. 

Verbum Dei. 

PSALMUS RESPONSORIUS Ps. 15, l-2a et 5. 7-8. 11 (B.: 5a) 

Tu es, Domine, pars hereditatis meae. 

Conserva me, Deus, quoniam speravi in te. 

Dixi Domino: «Dominus meus es tu. 

Dominus pars hereditatis meae et calicis mei: 
tu es qui detines sortem meam». 1^. 

Benedicam Dominum qui tribuit mihi intellectum; 
insuper et in noctibus erudierunt me renes mei. 
Proponebam Dominum in conspectu meo semper, 
quoniam a dextris est mihi, non commovebor. 

Notas mihi facies vias vitae, 
plenitudinem laetitiae cum vultu tuo, 
delectationes in dextera tua usque in finem. 


ALLELUIA Mt 5, 3 

ty. Alleluia. 

y. Beati pauperes spiritu, 

quoniam ipsorum est regnum caelorum. 

Alleluia. 

EVANGELIUM 

Vos qui reliquistis omnia et secuti estis me, 
centuplum accipietis. 

►P Lectio sancti Evangelii secundum Matthaeum 19,27-29 

In illo tempore: Dixit Petrus ad Iesum: «Ecce nos re- 
liquimus omnia et secuti sumus te: quid ergo erit nobis?» 

Iesus autem dixit illis: «Arnen dico vobis quod vos, 
qui secuti estis me, in regeneratione, cum sederit Filius 

hominis in throno gloriae suae, sedebitis et vos super thronos 
duodecim iudicantes duodecim tribus Israel. 

Et omnis qui reliquit domos vel fratres aut sorores 
aut patrem aut matrem aut filios aut agros propter nomen 
meum, centuplum accipiet et vitam aeternam possidebit». 

Verbum Domini. 

SUPER OBLATA 

Hostias ad altare tuum offerentibus, Domine, 
da nobis illum pietatis affectum 
quem beato TEgidio infudisti, 

ut pura mente ac fervido corde rei sacrae attendamus, 
et sacrificium tibi placitum nobisque proficuum celebremus. 
Per Christum. 


ANT. AD COMMUNIONEM Mt 11,28 

Venite ad me omnes qui laboratis et onerati estis, 
et ego reficiam vos, dicit Dominus. 

POST COMMUNIONEM 

Sacramentorum tuorum, Domine, 
communio sumpta nos salvet, 
et in tuae veritatis luce confirmet. 

Per Christum. 


Die 24 aprilis 

S. FIDELIS DE SIGMARINGEN 
presbyteri et martyris 

FESTUM 


ANT. AD INTROITUM 1 Tim. 1, 12 

Gratiam habeo ei qui me confortavit 

Christo Iesu Domino nostro, 

quia fidelem me existimavit ponens in ministerio. 

COLLECTA 

Deus, qui beatum Fidelem, amore tuo succensum, 
in fidei propagatione martyrii palma decorare dignatus es, 
ipso interveniente, concede, 
ut, in caritate fundati, 

cum illo resurrectionis Christi virtutem cognoscere mereamur. 
Per Dominum. 

LECTIO PRIOR 

Omnes qui pie volunt vivere in Christo Iesu 
persecutionem patientur. 

Lectio Epistolas secundae beati Pauli apostoli 
ad Timotheum 2, 8-13; 3, 10-12 

Carissime: Memor esto Iesum Christum resuscita tum 
esse a mortuis, ex semine David, secundum Evangelium 
meum in quo laboro usque ad vincula quasi male operans, 
sed verbum Dei non est alligatum. 

Ideo omnia sustineo propter electos, ut et ipsi salutem 
consequantur quae est in Christo Iesu cum gloria aeterna. 
Fidelis sermo: nam si commortui sumus, et convivemus; si 
sustinemus, et conregnabimus; si negabimus, et ille negabit 
nos; si non credimus, ille fidelis manet, negare enim se ipsum 
non potest. 

Tu autem assecutus es meam doctrinam, institutionem, 
propositum, fidem, longanimitatem, dilectionem, patientiam, 
persecutiones, passiones, qualia mihi facta sunt Antiochiae, 
Iconii, Lystris, quales persecutiones sustinui; et ex omnibus 
me eripuit Dominus. 

Et omnes qui volunt pie vivere in Christo Iesu per- 
secutionem patientur. 

Verbum Dei. 

PSALMUS RESPONSORIUS Ps. 118, 137-144 

Ignitum eloquium tuum vehementer, 
et servus tuus dilexit illud. 

Iustus es, Domine, 
et rectus in iudiciis tuis. 

Mandasti in iustitia testimonia tua, 
et in veritate nimis. 

Consumpsit me zelus meus, 

quia obliti sunt verba tua inimici mei. 

Ignitum eloquium tuum vehementer, 
et servus tuus dilexit illud. 

Adulescentulus sum ego et contemptus; 
mandata tua non sum oblitus. 

Iustitia tua iustitia in aeternum, 
et lex tua veritas. 

Tribulatio et angustia invenerunt me; 
praecepta tua delectatio mea est. 

Iustitia testimonia tua in aeternum; 
intellectum da mihi, et vivam. 


ALLELUIA Cfr. Apoc. 3, 12 

Alleluia. 

Qui vicerit faciam illum columnam in templo Dei mei 
et scribam super eum nomen Dei mei. 

Alleluia. 

EVANGELIUM 

Bonus pastor animam suam dat pro ovibus suis. 

►P Lectio sancti Evangelii secundum Ioannem io,ii-i6 

In illo tempore: Dixit Iesus: «Ego sum pastor bonus: 
bonus pastor animam suam ponit pro ovibus; mercenarius 
et qui non est pastor, cuius non sunt oves propriae, videt 
lupum venientem et dimittit oves et fugit — et lupus rapit 
eas et dispergit — quia mercenarius est, et non pertinet 
ad eum de ovibus. 

Ego sum pastor bonus: et cognosco meas, et cognoscunt 
me meae, sicut novit me Pater, et ego agnosco Patrem: et 
animam meam pono pro ovibus. 

Et alias oves habeo quae non sunt ex hoc ovili, et illas 
oportet me adducere, et vocem meam audient, et fient unus 
grex, unus pastor». 

Verbum Domini. 

SUPER OBLATA 

Respice quas offerimus hostias, omnipotens Deus, 
in beati Fidelis festivitate, 

et praesta, ut qui dominicae passionis mysteria celebramus, 
imitemur quod agimus. 

Per Christum. 

Praefatio de sanctis Martyribus. 

ANT. AD COMMUNIONEM Apoc. 2, 10 

Esto fidelis usque ad mortem, 

et dabo tibi coronam vitae, dicit Dominus. 


50 


24 APR. - S. FIDELIS DE SIGMARINGEN 


POST COMMUNIONEM 
Huius mysterii virtute, 

confirma, Domine, famulos tuos in fide veritatis, 
ut eam ubique ore et opere confiteantur, 
pro qua beatus Fidelis laborare non destitit 
et vitam suam impendit. 

Per Christum. 

Die 28 aprilis 

B. LUCHESII 
III ordinis 

ANT. AD INTROITUM Ps. 91, 13-14 

Iustus ut palma florebit, 

sicut cedrus Libani multiplicabitur. 

Plantati in domo Domini, 
in atriis Dei nostri florebunt. 

COLLECTA 

Deus, qui beatum Luchesium, ad paenitentiam evocatum, 
pietatis et caritatis operibus clarere fecisti; 
da nobis, eius intercessione et exemplo, 
dignos facere paenitentiae fructus, 
et bonis operibus iugiter abundare. 

Per Dominum. 

LECTIO PRIOR 

Si fides non habeat opera, mortua est in semetipsa. 

Lectio Epistolae beati Iacobi apostoli 2, 14-17 

Quid proderit, fratres mei, si fidem quis dicat se habere, 
opera autem non habeat? Numquid poterit fides salvare eum? 

Si frater aut soror nudi sunt et indigent victu cotidiano, 
dicat autem aliquis de vobis illis: «Ite in pace, calefacimini 
et saturamini», non dederitis autem eis quae necessaria sunt 
corporis, quid proderit? 

Sic et fides, si non habeat opera, mortua est in semetipsa. 
Verbum Dei. 

PSALMUS RESPONSORIUS Ps. 111, 1-2. 3-4. 5-7a. 7b-8. 9 (1?.: Ia) 

ty. Beatus vir qui timet Dominum. 

Beatus vir qui timet Dominum, 
in mandatis eius cupit nimis. 

-Potens in terra erit semen eius, 
generatio rectorum benedicetur. RL 

Gloria et divitiae in domo eius, 
et iustitia eius manet in saeculum saeculi. 

Exortum est in tenebris lumen rectis, 
misericors et miserator et iustus. 

Iucundus homo qui miseretur et commodat, 

disponet res suas in iudicio, 

quia in aeternum non commovebitur. 

In memoria aeterna erit iustus, 
ab auditione mala non timebit. RL 

Paratum cor eius, sperans in Domino, 
confirmatum est cor eius, non timebit, 
donec despiciat inimicos suos. RL 

Distribuit, dedit pauperibus; 
iustitia eius manet in saeculum saeculi, 
cornu eius exaltabitur in gloria. RL 

ALLELUIA Cfr. Mt 19, 27. 29 

RL Alleluia. 

r. vos qui reliquistis omnia propter Evangelium, 
centuplum accipietis, dicit Dominus, 
et vitam aeternam possidebitis. 

RL Alleluia. 

EVANGELIUM 

Vendit universa quse habet, et emit agrum illum. 

i Lectio sancti Evangelii secundum Matthaeum 13,44-46 

In illo tempore: Dixit Iesus turbis: «Simile est Re- 
gnum caelorum thesauro abscondito in agro, quem qui invenit 
homo abscondit, et prae gaudio illius vadit et vendit uni- 
versa quae habet et emit agrum illum. 

Iterum simile est Regnum caelorum homini negotiatori 
quaerenti bonas margaritas. 

Inventa autem una pretiosa margarita, abiit et vendidit 
omnia quae habuit et emit eam». 

Verbum Domini. 

SUPER OBLATA 

Accepta tibi sint, quaesumus, Domine, 
munera nostrae servitutis 

pro beati Luchesii commemoratione altari tuo proposita, 
et concede, ut, a terrenis impedimentis absoluti, 
te solo divites efficiamur. 

Per Christum. 

ANT. AD COMMUNIONEM Mtll,28 

Venite ad me, omnes qui laboratis et onerati estis, 
et ego reficiam vos, dicit Dominus. 

POST COMMUNIONEM 

Sacramenti salutaris, Domine, pasti deliciis, 
tuam supplices deprecamur pietatem, 
ut, beati Luchesii caritatis imitatores effecti, 
consortes simus et gloriae. 

Per Christum. 

Die 11 maii 

S. IGNATII DE LACONI 
religiosi 


ANT. AD INTROITUM Cfr. Gen. 12, 2-3 

Benedicam tibi et magnificabo nomen tuum, 
erisque benedictus. 

Benedicam benedicentibus tibi 
et in te benedicentur homines. 

COLLECTA 

Deus, qui beatum Ignatium 

per semitas humilitatis, 

innocentiae et caritatis erga fratres 

ad sanctitatis fastigium perduxisti, 

tribue nobis ut, eius virtutes aemulantes, 

in veritate et opere 

caritatem in terris exercere valeamus. 

Per Dominum. 

LECTIO PRIOR 

Qui gl oriatur , in Domino glorietur. 

Lectio Epistolae primae beati Pauli apostoli 

ad Corinthios i, 26-31; 2, 1-2 

Videte vocationem vestram, fratres, quia non multi sa- 
pientes secundum carnem, non multi potentes, non multi no- 
biles; sed quae stulta sunt mundi elegit Deus ut confundat 
sapientes, et infirma mundi elegit Deus ut confundat fortia, 
et ignobilia mundi et contemptibilia elegit Deus, quae non 
sunt, ut ea quae sunt destrueret, ut non glorietur omnis caro 
in conspectu Dei. 

Ex ipso autem vos estis in Christo Iesu, qui factus est 
Sapientia nobis a Deo et iustitia et sanctificatio et redemptio, 


11 MAI. - S. IGNATII DE LACONI 


55 


ut quemadmodum scriptum est: «Qui gloriatur, in Domino 
glorietur». 

Et ego cum venissem ad vos, fratres, veni non per 
sublimitatem sermonis aut sapientiae annuntians vobis mys- 
terium Dei. 

Non enim iudicavi scire me aliquid inter vos nisi Iesum 
Christum et hunc crucifixum. 

Verbum Dei. 

PSALMUS RESPONSORIUS Ps. 1 1 1 , 1. 4-7. 9 

B^. Iucundus homo qui miseretur et commodat. 

Beatus vir qui timet Dominum, 
in mandatis eius cupit nimis. 

Exortum est in tenebris lumen rectis, 
misericors et miserator et iustus. BC 

Iucundus homo qui miseretur et commodat, 

disponet res suas in iudicio, 

quia in aeternum non commovebitur. 

In memoria aeterna erit iustus, 
ab auditione mala non timebit. 

Paratum cor eius, sperans in Domino. B^. 

Distribuit, dedit pauperibus. 

Iustitia eius manet in saeculum saeculi, 
cornu eius exaltabitur in gloria. 

ALLELUIA Mt 18, 4 

ty. Alleluia. 

V. Quicumque humiliaverit se sicut parvulus iste, 
hic est maior in Regno caelorum. 

B?. Alleluia. 

EVANGELIUM 

Nisi efficiamini sicut parvuli non intrabitis in regnum caelorum. 

Lectio sancti Evangelii secundum Matthaeum 18, 1-5 

In illa hora accesserunt discipuli ad Iesum dicentes: 
«Quis putas maior est in Regno caelorum?» 

Et advocans parvulum, statuit eum in medio eorum et 
dixit: «Arnen dico vobis: Nisi conversi fueritis et efficiamini 
sicut parvuli, non intrabitis in Regnum caelorum. 

Quicumque ergo humiliaverit se sicut parvulus iste, hic 
est maior in Regno caelorum. 

Et qui susceperit unum parvulum talem in Nomine meo, 
me suscipit». 

Verbum Domini. 

SUPER OBLATA 

Recolentes memoriam beati Ignatii, 

nostrae paupertatis dona 

super altare tuum ponimus, Domine, 

suppliciter deprecantes, 

ut ea in nostrae salutis 

potenter efficias transire mysterium. 

Per Christum. 

ANT. AD COMMUNIONEM Lc 18, 17 

Arnen dico vobis: 

Quicumque non acceperit Regnum Dei sicut puer, 
non intrabit in illud. 

POST COMMUNIONEM 

Per huius virtutem sacramenti, quaesumus, Domine, 
beati Ignatii exemplo, deduc nos iugiter in tua dilectione, 
et opus bonum quod coepisti in nobis 
perfice usque in diem Christi Iesu. 

Qui vivit. 


Die 16 maii 

S. MARGARITAE DE CORTONA 

MEMORIA 


ANT. AD INTROITUM Sir. 17, 28. 27 

Quam magna misericordia Domini 
et propitiatio illius convertentibus ad se. 

Laudabis Deum et gloriaberis in miserationibus illius. 

COLLECTA 

Deus, qui non vis mortem peccatoris 

sed ut magis convertatur et vivat, 

concede propitius, ut sicut famulam tuam Margaritam 

de perditionis semita 

ad viam salutis misericorditer attraxisti, 

ita nos, culparum vinculis liberati, 

pura tibi mente servire valeamus. 

Per Dominum. 

LECTIO PRIOR 

Cum averterit se impius ab impietate sua, 
animam suam vivificabit. 

Lectio libri Ezechielis prophetae 18, 21-23. 27-28 

Si impius egerit paenitentiam ab omnibus peccatis suis 
quae operatus est, et fecerit iudicium et iustitiam, vita vivet 
et non morietur; omnium iniquitatum eius, quas operatus 
est, non recordabor; in iustitia sua, quam operatus est, vivet. 

Numquid voluntatis meae est mors impii? dicit Dominus 
Deus, et non ut convertatur a viis suis et vivat? 

Et, cum averterit se impius ab impietate sua, quam ope- 
ratus est, et fecerit iudicium et iustitiam, ipse animam suam 
vivificabit; considerans enim et avertens se ab omnibus ini- 
quitatibus suis, quas operatus est, vita vivet et non morietur. 

Verbum Dei. 

PSALMUS RESPONSOR1US Ps. 102, 1-2. 3-4. 8-9. 11-12 (».: 17a) 

R. Misericordia Domini ab asterno et usque in aeternum. 

Benedic, anima mea, Domino; 

et omnia quae intra me sunt, nomini sancto eius. 

Benedic, anima mea, Domino, 

et noli oblivisci omnes retributiones eius. R. 

Qui propitiatur omnibus iniquitatibus tuis, 

qui sanat omnes infirmitates tuas; 

qui redimit de interitu vitam tuam, 

qui coronat te in misericordia et miserationibus. R. 

Miserator et misericors Dominus, 
longanimis et multae misericordiae. 

Non in perpetuum contendet, 
neque in aeternum irascetur. R. 

Quoniam, quantum exaltatur caelum a terra, 
praevaluit misericordia eius super timentes eum; 
quantum distat ortus ab occidente, 
longe fecit a nobis iniquitates nostras. R. 


ALLELUIA Lc 15, 7 

R'. Alleluia. 

y. Gaudium erit in caelo super uno peccatore 
paenitentiam agente, 
quam super nonaginta novem iustis 
qui non indigent paenitentia. 

R. Alleluia. 

EVANGELIUM 

Gaudium est in cedo super peccatore peenitentiam agente. 

Lectio sancti Evangelii secundum Lucam 15, 1-10 

In illo tempore: Erant appropinquantes Iesu omnes pu- 
blicani et peccatores ut audirent illum. 

Et murmurabant Pharisaei et scribae dicentes: «Hic pec- 
catores recipit et manducat cum illis». 

Et ait ad illos parabolam istam dicens: «Quis ex vobis 
homo qui habet centum oves et si perdiderit unam ex illis, 
nonne dimittit nonaginta novem in deserto et vadit ad illam 
quae perierat donec inveniat illam? Et cum invenerit eam 
imponit in umeros suos gaudens, et veniens domum con- 
vocat amicos et vicinos, dicens illis: Congratulamini mihi, 
quia inveni ovem meam quae perierat. 

Dico vobis: Ita gaudium erit in caelo super uno pecca- 
tore paenitentiam agente, quam super nonaginta novem iustis 
qui non indigent paenitentia. 

Aut quae mulier habens drachmas decem, si perdiderit 
drachmam unam, nonne accendit lucernam et everrit domum 
et quaerit diligenter donec inveniat? Et cum invenerit, con- 
vocat amicas et vicinas dicens: Congratulamini mihi, quia 
inveni drachmam quam perdideram. 

Ita dico vobis: Gaudium fit coram angelis Dei super 
uno peccatore paenitentiam agente». 

Verbum Domini. 

SUPER OBLATA 

Placationis hostia quam tibi offerimus, Domine, 
beatae Margaritae interveniente suffragio, 
optatae nobis indulgentiae plenitudinem elargiatur. 

Per Christum. 

ANT. AD COMMUNIONEM Lc 15, 10 

Gaudium fit coram angelis Dei 

super uno peccatore paenitentiam agente. 

POST COMMUNIONEM 

Divini operatio sacramenti, omnipotens Deus, 
in hac festivitate beatae Margaritae 
illuminet nos pariter et inflammet, 
ut et in sanctis iugiter desideriis ferveamus 
et bonis operibus abundemus. 

Per Christum. 

Die 17 maii 

S. PASCHALIS BAYLON 
religiosi 

MEMORIA 


ANT. AD INTROITUM Sir.47,9-10 

In omni opere dedit confessionem Sancto et Excelso 
in verbo gloriae; 

de omni corde suo laudavit Dominum 
et dilexit Deum qui fecit illum. 

COLLECTA 

Deus, qui beatum Paschalem 

erga Corporis et Sanguinis Filii tui sacra mysteria 

mirifica dilectione decorasti, 

concede propitius, ut quam ille 

ex hoc divino convivio spiritus percepit pinguedinem, 
eamdem et nos percipere mereamur. 

Per Dominum. 

LECTIO PRIOR 

Qui gloriatur, in Domino glorietur. 

Lectio Epistolae primae beati Pauli apostoli 

ad Corinthios 1 , 26-31 

Videte vocationem vestram, fratres, quia non multi sa- 
pientes secundum carnem, non multi potentes, non multi 
nobiles; sed quae stulta sunt mundi elegit Deus ut confundat 
sapientes, et infirma mundi elegit Deus ut confundat fortia, 
et ignobilia mundi et contemptibilia elegit Deus, quae non 
sunt, ut ea quae sunt destrueret, ut non glorietur omnis caro 
in cospectu Dei. 

Ex ipso autem vos estis in Christo Iesu, qui factus est 
Sapientia nobis a Deo et iustitia et sanctificatio et redemptio, 

ut quemadmodum scriptum est: «Qui gloriatur, in Domino 
glorietur». 

Verbum Dei. 

PSALMUS RESPONSORIUS Ps. 33, 2-4. 5-6. 7. 9. 10-1 1 (&.: 9b) 

Beatus vir qui sperat in Domino. 

Benedicam Dominum in omni tempore, 
semper laus eius in ore meo. 

In Domino gloriabitur anima mea, 
audiant mansueti et laetentur. 

Magnificate Dominum mecum, 
et exaltemus nomen eius in idipsum. 

Exquisivi Dominum, et exaudivit me, 
et ex omnibus terroribus meis eripuit me. 

Respicite ad eum, et illuminamini, 
et facies vestrae non confundentur. R". 

Iste pauper clamavit, et Dominus exaudivit eum, 
et de omnibus tribulationibus eius salvavit eum. 

Gustate et videte quoniam suavis est Dominus; 
beatus vir qui sperat in eo. R. 

Timete Dominum sancti eius, 
quoniam non est inopia timentibus eum. 

Divites eguerunt et esurierunt, 

inquirentes autem Dominum non deficient omni bono. R. 

ALLELUIA Cfr. Mt 6, 19. 21 

R. Alleluia. 

y. Nolite thesaurizare vobis thesauros in terra, 
sed in caelis; 

ubi enim est thesaurus tuus, 
ibi erit et cor tuum. 

R. Alleluia. 


17 MAI. - S. PASCHALIS BAYLON 


63 


EVANGELIUM 

Complacuit Patri vestro dare vobis regnum. 

►£< Lectio sancti Evangelii secundum Lucam 12 , 32-34 

In illo tempore: Dixit Iesus discipulis suis: «Nolite 
timere, pusillus grex, quia complacuit Patri vestro dare vobis 
Regnum. 

Vendite quae possidetis et date eleemosynam: facite 
vobis sacculos, qui non veterescunt, thesaurum non defi- 
cientem in caelis, quo fur non appropiat neque tinea cor- 
rumpit: ubi enim thesaurus vester est, ibi et cor vestrum 
erit». 

Verbum Domini. 

SUPER OBLATA 

Hostias ad altare tuum offerentibus, Domine, 

da nobis illum pietatis affectum 

quem beato Paschali infudisti, 

ut pura mente ac fervido corde rei sacrae attendamus 

et sacrificium tibi placitum nobisque proficuum celebremus. 

Per Christum. 

ANT. AD COMMUNIONEM Ps. 33, 9 

Gustate et videte quoniam suavis est Dominus; 
beatus vir qui sperat in eo. 

POST COMMUNIONEM 

Sacramenta quae sumpsimus, Domine, 
in commemoratione beati Paschalis, 
mentes et corda nostra sanctificent, 
ut divinae consortes naturae effici mereamur. 

Per Christum. 

Die 18 maii 

S. FELICIS DE CANTALICE 

religiosi 

FESTUM 


ANT. AD INTROITUM Cfr. Coi. 1, 12 

Cum gaudio gratias agentes Patri, 

qui idoneos nos fecit 

in partem sortis sanctorum in lumine. 

COLLECTA 

Deus, qui beatum Felicem 

evangelicae simplicitatis vitaque innocentiae exemplum 

familiae Seraphicae et Ecclesiae donasti, 

praesta nobis, ut eius vestigia sectantes 

solum Christum cum gaudio amare et prosequi studeamus. 

Qui tecum vivit. 

LECTIO PRIOR 

Caritatem habete, quod est vinculum perfectionis. 

Lectio Epistolae beati Pauli apostoli ad Colossenses 3 , 12-17 

Fratres: Induite vos, sicut electi Dei, sancti et dilecti, 
viscera misericordiae, benignitatem, humilitatem, mansuetudi- 
nem, patientiam, supportantes invicem et donantes vobis 
ipsis si quis adversus aliquem habet querelam; sicut et Do- 
minus donavit vobis ita et vos; super omnia autem haec cari- 
tatem, quod est vinculum perfectionis. 

Et pax Christi dominetur in cordibus vestris, ad quam 
et vocati estis in uno corpore; et grati estote. 

Verbum Christi habitet in vobis abundanter, in omni 
sapientia docentes et commonentes vosmetipsos psalmis, 
hymnis, canticis spiritalibus, in gratia cantantes in cordibus 
vestris Deo; et omne quodcumque facitis in verbo aut in 

opere, omnia in Nomine Domini Iesu, gratias agentes Deo 
Patri per ipsum. 

Verbum Dei. 

PSALMUS RESPONSORIUS Ps. 15, l-2a et 5. 7-8. 11 (R.: 5a) 

RC Tu es, Domine, pars hereditatis mete. 

Conserva me, Deus, quoniam speravi in te. 

Dixi Domino: «Dominus meus es tu. 

Dominus pars hereditatis meae et calicis mei: 
tu es qui detines sortem meam». RL 

Benedicam Dominum qui tribuit mihi intellectum; 
insuper et in noctibus erudierunt me renes mei. 
Proponebam Dominum in conspectu meo semper, 
quoniam a dextris est mihi, non commovebor. R 7 . 

Notas mihi facies vias vitae, 
plenitudinem laetitiae cum vultu tuo, 
delectationes in dextera tua usque in finem. R\ 

ALLELUIA Mt 5, 3 

R. Alleluia. 

V. Beati pauperes spiritu, 

quoniam ipsorum est Regnum caelorum. 

RC Alleluia. 

EVANGELIUM 

Quirite primum regnum Dei. 

►E Lectio sancti Evangelii secundum Lucam 12,22-31 

In illo tempore: Dixit Iesus ad discipulos suos: «Dico 
vobis: nolite solliciti esse animae quid manducetis, neque 
corpori quid vestiamini. Anima enim plus est quam esca 
et corpus quam vestimentum. 

Considerate corvos quia non seminant neque metunt, 
quibus non est cellarium neque horreum et Deus pascit illos: 

quanto magis vos pluris estis volucribus. Quis autem ves- 
trum cogitando potest adicere ad aetatem suam cubitum? Si 
ergo neque quod minimum est potestis, quid de ceteris sol- 
liciti estis? 

Considerate lilia quomodo crescunt: non laborant, ne- 
que nent; dico autem vobis: Nec Salomon in omni gloria 
sua vestiebatur sicut unum ex istis. Si autem fenum, quod 
hodie in agro est et cras in clibanum mittitur, Deus sic vestit, 
quanto magis vos, pusillae fidei. 

Et vos nolite quaerere quid manducetis aut quid bibatis, 
et nolite solliciti esse; haec enim omnia gentes mundi quae- 
runt; Pater autem vester scit quoniam his indigetis. 

Verumtamen quaerite Regnum eius, et haec adicientur 
vobis». 

Verbum Domini. 

SUPER OBLATA 

Dona quae tu nobis elargitus es, Domine, 
super altare tuum ponimus: 
concede, ut beatum Felicem imitantes 
puro et hilari corde tibi servire valeamus. 

Per Christum. 

Praefatio de sanctis Religiosis. 

ANT. AD COMMUNIONEM Ps. 21, 27 

Edent pauperes, et saturabuntur, 
et laudabunt Dominum qui requirunt eum: 

«Vivant corda eorum in saeculum saeculi». 

POST COMMUNIONEM 

Per huius virtutem sacramenti, 
concede nobis quaesumus, Domine, 
ut, exemplo beati Felicis, 

absconditam cum Christo vitam iugiter agere valeamus. 

Qui vivit. 

Die 20 maii 

S. BERNARDINI SENENSIS 
presbyteri 

FESTUM 


ANT. AD INTROITUM Phil. 2, 10-11 

In nomine Iesu omne genu flectatur 
caelestium et terrestrium et infernorum, 
et omnis lingua confiteatur: 

«Dominus Iesus Christus!», in gloriam Dei Patris. 

COLLECTA 

Deus, qui beato Bernardino presbytero 
sancti nominis Iesu amorem eximium tribuisti, 
eius meritis precibusque concede, 
ut spiritus nos semper tuae dilectionis accendat. 

Per Dominum. 

LECTIO PRIOR 

Non est in alio aliquo salus. 

Lectio Actuum Apostolorum 4, 8-12 

In diebus illis: Petrus repletus Spiritu Sancto dixit: 
«Principes populi et seniores, si nos hodie diiudicamur in 
benefacto hominis infirmi, in quo iste salvus factus est, notum 
sit omnibus vobis et omni plebi Israel quia in nomine Iesu 
Christi Nazareni, quem vos crucifixistis, quem Deus susci- 
tavit a mortuis, in hoc iste astat coram vobis sanus. 

Hic est lapis qui reprobatus est a vobis aedificatoribus, 
qui factus est in caput anguli. 

Et non est in alio aliquo salus, nec enim nomen aliud 
est sub caelo datum in hominibus in quo oportet nos salvos 
fieri». 

Verbum Dei. 


68 


20 MAI. - S. BERNARDINI SENENSIS 


PSALMUS RESPONSORIUS Ps. 144, 1-6 (8.: 21) 

ty. Laudationem Domini loquetur os meum. 

Exaltabo te, Deus meus rex, 
et benedicam nomini tuo 
in saeculum et in saeculum saeculi. 

Per singulos dies benedicam tibi, 
et laudabo nomen tuum 
in saeculum et in saeculum saeculi. 

Magnus Dominus et laudabilis nimis, 
et magnitudinis eius non est investigatio. 

Generatio generationi laudabit opera tua, 
et potentiam tuam pronuntiabunt. RL 

Magnificentiam gloriae maiestatis tuae loquentur, 
et mirabilia tua enarrabunt. 

Et virtutem terribilium tuorum dicent, 
et magnitudinem tuam narrabunt. ty. 

Memoriam abundantiae suavitatis tuae eructabunt, 
et iustitia tua exsultabunt. 

ALLELUIA Ps. 5, 12-13 

1^. Alleluia. 

y. Gloriabuntur in te, Domine, qui diligunt nomen tuum; 

quoniam tu benedices iusto. 

W. Alleluia. 

EVANGELIUM 

Quodcumque petieritis in Nomine meo, hoc faciam. 

^ Lectio sancti Evangelii secundum Ioannem 14, 12-17 

In illo tempore: Dixit Iesus discipulis suis: «Qui credit 
in me, opera quae ego facio et ipse faciet, et maiora horum 
faciet, quia ego ad Patrem vado. 

Et quodcumque petieritis in nomine meo, hoc faciam, 
ut glorificetur Pater in Filio: si quid petieritis me in nomine 
meo, ego faciam. 

Si diligitis me, mandata mea servabitis; et ego rogabo 
Patrem et alium Paraclitum dabit vobis ut maneat vobiscum 
in aeternum, Spiritum veritatis, quem mundus non potest 
accipere, quia non videt eum nec scit: vos cognoscitis eum, 
quia apud vos manet et in vobis erit». 

Verbum Domini. 

SUPER OBLATA 

Mentes nostras, Domine, 

haec oblatio tibi dicanda purificet, 

et intercedente beato Bernardino, 

sancti nominis tui timorem pariter et amorem 

faciat nos habere perpetuum. 

Per Christum. 

Praefatio de sanctis Religiosis. 

ANT. AD COMMUNIONEM Cfr. Io 17, 6. 17 

Domine, manifestavi nomen tuum hominibus; 
sanctifica eos in veritate. 

POST COMMUNIONEM 

Sumptum pignus futurae gloriae 

nos, Domine, vivificet semper et muniat, 

ut in confessione nominis Iesu adunati in terris, 

cum ipso in caelis triumphare mereamur. 

Qui tecum vivit et regnat. 

Die 24 maii 

IN DEDICATIONE 

BASILIOT S.P.N. FRANCISCI, ASSISII 


FESTUM 


ANT. AD INTROITUM Apoc.21,2 

Civitatem sanctam Ierusalem novam vidi 

descendentem de caelo a Deo, 

paratam sicut sponsam ornatam viro suo. 

COLLECTA 

Deus, qui de vivis et electis lapidibus 
aeternum habitaculum tuae praeparas maiestati, 
multiplica in Ecclesia tua spiritum gratiae quam dedisti, 
ut, intercedente beato Patre Francisco, 
fidelis tibi populus 

in caelestis aedificationem Ierusalem semper accrescat. 

Per Dominum. 

LECTIO PRIOR 

Ecce tabernaculum Dei cum hominibus. 

Lectio libri Apocalypsis beati Ioannis apostoli 2i,2-5a 

In* diebus illis: Ego Ioannes civitatem sanctam Ieru- 
salem novam vidi descendentem de caelo a Deo, paratam sicut 
sponsam ornatam viro suo. 

Et audivi vocem magnam de throno dicentem: «Ecce 
tabernaculum Dei cum hominibus, et habitabit cum eis, et 
ipsi populi eius erunt, et ipse Deus cum eis erit, eorum Deus, 
et absterget omnem lacrimam ab oculis eorum, et mors ultra 
non erit, neque luctus neque clamor neque dolor erit ultra: 
quia prima abierunt». 

Et dixit qui sedebat super throno: «Ecce nova facio 
omnia». 

Verbum Dei. 

PSALMUS RESPONSORIUS Ps. 94, 1-2. 3-5. 6-7 

RL Accedamus in conspectum Domini cum laudibus. 

Venite, exsultemus Domino; 
iubilemus Deo salutari nostro. 

Praeoccupemus faciem eius in confessione, 
et in psalmis iubilemus ei. RL 

Quoniam Deus magnus Dominus, 
et rex magnus super omnes deos. 

Quia in manu eius sunt profunda terrae, 
et altitudines montium ipsius sunt. RL 

Quoniam ipsius est mare, et ipse fecit illud, 
et siccam manus eius formaverunt. RL 

Venite, adoremus et procidamus, 

et genua flectamus ante Dominum qui fecit nos, 

quia ipse est Deus noster, 

et nos populus pascuae eius et oves manus eius. RC 

ALLELUIA Apoc. 21,3 

RL Alleluia. 

V. Ecce tabernaculum Dei cum hominibus, 
et habitabit cum eis. 

RC Alleluia. 

EVANGELIUM 

Oves meas vocem meam audiunt. 

^ Lectio sancti Evangelii secundum Ioannem 10,22-30 

Facta sunt Encaenia in Hierosolymis, hiems erat, et 
ambulabat Iesus in templo in porticu Salomonis. 

Circumdederunt ergo eum Iudaei et dicebant ei: «Quo- 
usque animam nostram tollis? Si tu es Christus, dic nobis 
palam». 

Respondit eis Iesus: «Dixi vobis et non creditis; opera 
quae ego facio in nomine Patris mei, haec testimonium perhi- 

bent de me. Sed vos non creditis, quia non estis ex ovi- 
bus meis. 

Oves meae vocem meam audiunt, et ego cognosco eas, 
et sequuntur me, et ego vitam asternam do eis, et non peri- 
bunt in aeternum, et non rapiet eas quisquam de manu mea. 

Pater meus quod dedit mihi maius omnibus est, et 
nemo potest rapere de manu Patris. Ego et Pater unum 
sumus». 

Verbum Domini. 

SUPER OBLATA 

Memores diei quo domum tuam, Domine, 

in honorem beati Patris Francisci 

gloria dignatus es ac sanctitate replere, 

nosmetipsos, quaesumus, fac hostias tibi semper acceptas. 

Per Christum. 

PR7EFATIO 

Dominus vobiscum. 

W. Et cum spiritu tuo. 

y. Sursum corda. 

ty. Habemus ad Dominum. 

y. Gratias agamus Domino Deo nostro. 

fv 7 . Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

Qui domum orationis munificus inhabitare dignaris, 
ut, gratia tua perpetuis fovente subsidiis, 
templum Spiritus Sancti ipse nos perficias, 
acceptabilis vitae splendore coruscans. 

Sed et visibilibus aedificiis adumbratam, 

Christi sponsam Ecclesiam perenni operatione sanctificas, 
ut, innumerabili prole mater exsultans, 
in gloriam tuam collocetur in caelis. 

Et ideo, cum Sanctis et Angelis universis, 
te collaudamus, sine fine dicentes: 

Sanctus, Sanctus, Sanctus Dominus Deus Sabaoth, etc. 

ANT. AD COMMUNIONEM 1 Petr. 2, 5 

Tamquam lapides vivi aedificamini 
domus spiritalis in sacerdotium sanctum. 

POST COMMUNIONEM 

Deus, qui nobis supernam Ierusalem 

per temporale Ecclesiae tuae signum adumbrare voluisti, 

da, quaesumus, ut, huius participatione sacramenti, 

nos tuae gratiae templum efficias, 

et habitationem gloriae tuae ingredi concedas. 

Per Christum. 


In Basilica S.P.N. Francisci, Assisii, pro partibus Missalis adhibeatur 
COMMUNE (A.) «in ipsa Ecclesia dedicata». 

Die 28 maii 

S. MARI/E ANN/E IESU DE PAREDES 
virginis 


ANT. AD INTROITUM 

Veni, sponsa Christi, accipe coronam 
quam tibi Dominus praeparavit in aeternum. 

COLLECTA 

Deus, qui inter saeculi etiam illecebras 
beatam Mariam Annam ut lilium inter spinas 
virginali castitate et iugi paenitentia florescere voluisti, 
praesta quaesumus, ut eius meritis et intercessione, 
retrahamur a vitiis et perfectiora sectemur. 

Per Dominum. 

LECTIO PRIOR 

Qui gloriatur, in Domino glorietur. 

Lectio Epistolae secundae beati Pauli apostoli 
ad Corinthios 10, 17-18; 11, 1-2 

Fratres: Qui gloriatur in Domino glorietur; non enim 
qui se ipsum commendat, ille probatus est, sed quem Domi- 
nus commendat. 

Utinam sustineretis modicum quid insipientiae meae; sed 
et supportate me. 

Aemulor enim vos Dei aemulatione, despondi enim vos 
uni viro virginem castam exhibere Christo. 

Verbum Dei. 

PSALMUS RESPONSORIUS Ps. 148,1-2. ll-13a. 13c-14 (R.: cfr. 12a. 13a) 

RL Laudem dico tibi, Domine, cum vita mea. 

Laudate Dominum de caelis, 
laudate eum, in excelsis. 

Laudate eum, omnes angeli eius, 
laudate eum, omnes virtutes eius. IV. 

Reges terrae et omnes populi, 
principes et omnes iudices terrae, 
iuvenes et virgines, 
senes cum iunioribus 
laudent nomen Domini. IV. 

Confessio eius super caelum et terram, 
et exaltavit cornu populi sui. 

Hymnus omnibus sanctis eius, 

filiis Israel, populo qui propinquus est ei. IV. 

ALLELUIA 
IV. Alleluia. 

y. Haec est virgo sapiens, 

quam Dominus vigilantem invenit; 
veniente Domino, intravit cum eo ad nuptias. 

IV. Alleluia. 

EVANGELIUM 

Maria optimam partem elegit, quos non auferetur ab ea. 

Lectio sancti Evangelii secundum Lucam io, 38-42 

In illo tempore: Intravit Iesus in quoddam castellum 
et mulier quaedam Martha nomine excepit illum. Et huic 
erat soror nomine Maria, quae etiam sedens secus pedes 
Domini audiebat verbum illius. 

Martha autem satagebat circa frequens ministerium; 
quae stetit et ait: «Domine, non est tibi curae quod soror mea 
reliquit me solam ministrare? Dic ergo illi ut me adiuvet». 

Et respondens dixit illi Dominus: «Martha, Martha, sol- 
licita es et turbaris erga plurima, porro unum est necessarium: 
Maria enim optimam partem elegit, quae non auferetur ab ea». 

Verbum Domini. 

SUPER OBLATA 

Suscipe, Domine, obsequium humilitatis nostrae 

quod tibi in commemoratione 

beatae Mariae Annae virginis exhibemus, 

et nos per immaculatam hostiam da iugiter in tuo conspectu 

pio sanctoque amore flagrare. 

Per Christum. 

ANT. AD COMMUNIONEM Cfr. Lc 10, 42 

Optimam partem elegit sibi virgo prudens, 
quae non auferetur ab ea. 

POST COMMUNIONEM 

Caelesti alimonia refecti, 
supplices te, Domine, deprecamur, 
ut ab omni labe mundati, 
et corpore tibi placeamus et mente. 

Per Christum. 

Die 13 iunii 

S. ANTONII 
DE PADOVA 
presbyteri et Eccl. doctoris 

FESTUM 


ANT. AD INTROITUM Cfr. Lc 4, 18-19 

Spiritus Domini super me, 

propter quod unxit me evangelizare pauperibus, 

misit me sanare contritos corde, 

praedicare captivis remissionem et caecis visum. 

COLLECTA 

Omnipotens sempiterne Deus, qui populo tuo 

beatum Antonium praedicatorem insignem dedisti 

eumque in necessitatibus intercessorem, 

concede ut, eius auxilio, 

christianae vitae documenta sectantes, 

in omnibus adversitatibus te subvenientem sentiamus. 

Per Dominum. 

[Tres proponuntur lectiones si ut Sollemnitas celebratur; si 
uti Festum, eligitur prima vel secunda, ad libitum.] 


LECTIO PRIMA 

Divitias nihil esse duxi in comparatione sapientiae. 

Lectio libri Sapientiae 7, 7-14 

Optavi et datus est mihi sensus, 
et invocavi, et venit in me spiritus sapientiae; 
et praeposui illam regnis et sedibus 

et divitias nihil esse duxi in comparatione illius. 

Nec comparavi illi lapidem pretiosum; 

quoniam omne aurum 

in comparatione illius arena est exigua, 

et tamquam lutum aestimabitur argentum in conspectu illius. 
Super salutem et speciem dilexi illam 
et proposui pro luce habere illam, 
quoniam inexstinguibile est lumen illius. 

Venerunt autem mihi omnia bona pariter cum illa, 

et innumerabilis honestas per manus illius; 

et laetatus sum in omnibus, 

quoniam antecedebat me ista sapientia, 

et ignorabam quoniam horum omnium mater est. 

Quam sine fictione didici et sine invidia communico 
et honestatem illius non abscondo. 

Infinitus enim thesaurus est hominibus; 

quo qui usi sunt participes facti sunt amicitiae Dei, 

propter disciplinae dona commendati. 

Verbum Dei. 

PSALMUS RESPONSORIUS Ps. 39, 3-4. 10-11. 17 

Annuntiavi veritatem tuam, Domine. 

Statuit Dominus super petram pedes meos, 
et firmavit gressus meos. 

Et immisit in os meum canticum novum, 
carmen Deo nostro. 

Annuntiavi iustitiam tuam in ecclesia magna; 
ecce labia mea non prohibebo, Domine, tu scisti. 

Iustitiam tuam non abscondi in corde meo, 
veritatem tuam et^alutare tuum dixi. 

Non abscondi misericordiam tuam 
et veritatem tuam ab ecclesia magna. 

Exsultent et laetentur in te omnes quaerentes te, 
et dicant semper: «Magnificetur Dominus» 
qui diligunt salutare tuum. 


13 IUN. - S. ANTONII DE PADOVA 


79 


LECTIO SECUNDA 

' Veritatem facientes in caritate, 
crescamus in Christo per omnia. 

Lectio Epistolae beati Pauli apostoli 

ad Ephesios 4,7.11-15 

Fratres: Unicuique nostrum data est gratia secundum 
mensuram donationis Christi. Propter quod dicit: «Ascen- 
dens in altum captivam duxit captivitatem, dedit dona homi- 
nibus» — illud autem 'ascendit ’ quid est nisi quia et descen- 
dit in inferiores partes terrae? Qui descendit ipse est et qui 
ascendit super omnes caelos ut impleret omnia — . 

Et ipse dedit quosdam quidem Apostolos, quosdam au- 
tem Prophetas, alios vero Evangelistas, alios autem pastores 
et doctores, ad instructionem sanctorum in opus ministerii, 
in aedificationem corporis Christi, donec occurramus omnes 
in unitatem fidei et agnitionis Filii Dei, in virum perfectum, 
in mensuram aetatis plenitudinis Christi, ut iam non simus 
parvuli, fluctuantes et circumacti omni vento doctrinae, in 
fallacia hominum, in astutia ad circumventionem erroris; ve- 
ritatem autem facientes in caritate crescamus in illum per 
omnia, qui est caput Christus. 

Verbum Dei. 

ALLELUIA Prov. 10, 20-21 

ty. Alleluia. 

y . Argentum electum lingua iusti: 

et labia illius eruditio multorum. 

■RL Alleluia. 

EVANGELIUM 

Euntes in mundum universum, praedicate Euangelium. 

►P Lectio sancti Evangelii secundum Marcum 16, 15-20 

In illo tempore: Apparens Iesus Undecim dixit eis: 
«Euntes in mundum universum praedicate Evangelium omni 

creaturae. Qui crediderit et baptiza tus fuerit, salvus erit, qui 
vero non crediderit, condemnabitur. 

Signa autem eos qui crediderint haec sequentur: in No- 
mine meo daemonia eicient, linguis loquentur novis, serpentes 
tollent, et si mortiferum quid biberint non eos nocebit, super 
aegrotos manus imponent, et bene habebunt». 

Et Dominus quidem Iesus postquam locutus est eis, as- 
sumptus est in caelum et sedit a dextris Dei. 

Illi autem profecti praedicaverunt ubique, Domino co- 
operante et sermonem confirmante, sequentibus signis. 

Verbum Domini. 

SUPER OBLATA 

Illa nos, quaesumus, Domine, divina tractantes, 

Spiritus Sanctus fidei luce perfundat, 
qua beatum Antonium 

ad gloriae tuae propagationem iugiter collustravit. 

Per Christum. 

Praefatio de sanctis Pastoribus. 

ANT. AD COMMUNIONEM 1 Cor. 1, 23-24 

Nos praedicamus Christum crucifixum, 

Christum Dei virtutem et Dei sapientiam. 

POST COMMUNIONEM 

Sacramenta quae sumpsimus, Domine Deus noster, 
illam nobis fidem innutriant, 
quam et apostolica docuit praedicatio, 
et beati Antonii sollicitudo custodivit. 

Per Christum. 


Die 30 iunii 

B. RAYMUNDI LLULL 

martyris 

ANT. AD INTROITUM 

Iste Sanctus pro lege Dei sui certavit usque ad mortem, 
et a verbis impiorum non timuit; 
fundatus enim erat supra firmam petram. 

COLLECTA 

Deus, qui beatum Raymundum martyrem 
fidei dilatandae zelo decorasti; 
eius nobis intercessione concede, 
ut fidem quam tua gratia suscepimus, 
ad mortem usque firmiter teneamus. 

Per Dominum. 


LECTIO PRIOR 

Quasi morientes, et ecce vivimus. 

Lectio Epistolae secundae beati Pauli apostoli 
ad Corinthios 6, 4-10 

Fratres: In omnibus exhibeamus nosmetipsos sicut Dei 
ministros, in multa patientia, in tribulationibus, in necessita- 
tibus, in angustiis, in plagis, in carceribus, in seditionibus, in 
laboribus, in vigiliis, in ieiuniis, in castitate, in scientia, in 
longanimitate, in suavitate, in Spiritu Sancto, in caritate non 
ficta, in verbo veritatis, in virtute Dei: 

per arma iustitiae a dextris et sinistris, per gloriam et 
ignobilitatem, per infamiam et bonam famam: 

ut seductores et veraces, sicut qui ignoti et cogniti, quasi 
morientes et ecce vivimus, ut castigati et non mortificati, 
quasi tristes, semper autem gaudentes, sicut egentes, multos 
autem locupletantes, tamquam nihil habentes et omnia pos- 
sidentes. 

Verbum Dei. 

PSALMUS RESPONSORIUS Ps. 30, 3cd-4. 6 et 8ab. 16bc-17 (».: 6a) 

ty, In manus tuas, Domine, commendo spiritum meum. 

Esto mihi in rupem praesidii et in domum munitam, 
ut salvum me facias. 

Quoniam fortitudo mea et refugium meum es tu, 
et propter nomen tuum deduces me et pasces me. -RL 

In manus tuas commendo spiritum meum; 
redemisti me, Domine, Deus veritatis. 

Exsultabo et laetabor in misericordia tua, 
quoniam respexisti humilitatem meam. RL 

Eripe me de manu inimicorum meorum 
et a persequentibus me; 
illustra faciem tuam super servum tuum, 
salvum me fac in misericordia tua. ty. 


ALLELUIA Io 12, 24 

W. Alleluia. 

y. Nisi granum frumenti cadens in terram mortuum fuerit, 
ipsum solum manet; 

si autem mortuum fuerit, multum fructum affert. 

W. Alleluia. 

EVANGELIUM 

Si granum frumenti mortuum fuerit, 
multum fructum affert. 

^ Lectio sancti Evangelii secundum Ioannem 12, 24-26 

In illo tempore: Dixit Iesus discipulis suis: «Arnen, 
amen dico vobis: Nisi granum frumenti cadens in terram 
mortuum fuerit, ipsum solum manet; si autem mortuum fue- 
rit, multum fructum affert. 

Qui amat animam suam, perdit eam, et qui odit animam 
suam in hoc mundo in vitam aeternam custodiet eam. 

Si quis mihi ministrat, me sequatur, et ubi sum ego, 

illic et minister meus erit: si quis mihi ministraverit, honori- 
ficabit eum Pater». 

Verbum Domini. 

SUPER OBLATA 

Suscipe, Domine, hostias nomini tuo dicatas, 
et, beato Ray mundo intercedente, 
concede ut, quod illum ad certamen roboravit, 
nos pariter in fidei confessione confirmet. 

Per Christum. 

ANT. AD COMMUNIONEM Io 15, 5 

Ego sum vitis, vos palmites, dicit Dominus: 

Qui manet in me, et ego in eo, hic fert fructum multum. 

POST COMMUNIONEM 

Mensas caelestis dulcedine recreati, 
te supplices rogamus, omnipotens Deus, 
ut, fideles tui, huius sacramenti virtute, 
in fide et caritate iugiter roborentur. 

Per Christum. 

Die 8 iulii 

BB. GREGORII GRASSI ET SOCIORUM 

martyrum 


ANT. AD INTROITUM 

Gaudent in caelis animae Sanctorum 
qui Christi vestigia sunt secuti; 
et quia pro eius amore sanguinem suum fuderunt, 
ideo cum Christo exsultant sine fine. 

COLLECTA 

Deus, qui omnes homines vis salvos fieri 
et ad agnitionem veritatis venire, 
concede, quaesumus, 

ut, intercedentibus beatis martyribus tuis 
Gregorio episcopo et sociis, 
omnes gentes cognoscant te solum Deum verum 
et quem misisti, Iesum Christum, 

Filium tuum Dominum nostrum. 

Qui tecum vivit. 

LECTIO PRIOR 

M agnum certamen sustinuistis passionum. 

Lectio Epistolae ad Hebraeos 10,32-36 

Fratres: Rememoramini pristinos dies, in quibus illumi- 
nati magnum certamen sustinuistis passionum, in altero qui- 
dem opprobriis et tribulationibus spectaculum facti, in altero 
autem socii taliter conversantium effecti; nam et vinctis com- 
passi estis, et rapinam bonorum vestrorum cum gaudio susce- 
pistis, cognoscentes vos habere meliorem substantiam et ma- 
nentem. 

Nolite itaque abicere confidentiam vestram, quae ma- 

gnam habet renumerationem, patientia enim vobis necessaria 
est, ut voluntatem Dei facientes reportetis promissionem. 

Verbum Dei. 

PSALMUS RESPONSORIUS Ps. 30, 15-16. 20. 24-25 

IT. Prope est Dominus omnibus invocantibus eum. 

Ego in te speravi, Domine; 
dixi: «Deus meus es tu, 
in manibus tuis sortes meae». 

Eripe me de manu inimicorum meorum 
et a persequentibus me. 

Quam magna multitudo dulcedinis tuae, Domine, 
quam abscondisti timentibus te. 

Perfecisti eis qui sperant in te, 
in conspectu filiorum hominum. ^T. 

Diligite Dominum, omnes sancti eius: 

fideles conservat Dominus, 

et retribuet abundanter facientibus superbiam. 

Viriliter agite, et confortetur cor vestrum, 
omnes qui speratis in Domino. RL 

ALLELUIA 

ty. Alleluia. 

y. Te Deum laudamus, te Dominum confitemur; 

te martyrum candidatus laudat exercitus. 

IT. Alleluia. 

EVANGELIUM 

Ne teneamini ab his qui occidunt corpus. 

Lectio sancti Evangelii secundum Lucam 12, 1-9 

In illo tempore: Dixit Iesus discipulis suis: «Attendite 
a fermento Pharisaeorum, quod est hypocrisis. 

Nihil autem opertum est, quod non reveletur, neque 
absconditum, quod non sciatur. Quoniam quae in tenebris di- 
xistis, in lumine audientur, et quod in aurem locuti estis in 
cubiculis, praedicabitur in tectis. 

Dico autem vobis amicis meis: Ne terreamini ab his qui 
occidunt corpus et post haec non habent amplius quod faciant. 

Ostendam autem vobis quem timeatis: Timete eum qui 
postquam occiderit habet potestatem mittere in gehennam. 

Ita dico vobis: Hunc timete. Nonne quinque passeres 
veneunt dipondio? Et unus ex illis non est in oblivione co- 
ram Deo. Sed et capilli capitis vestri omnes numerati sunt. 
Nolite timere, multis passeribus pluris estis. 

Dico autem vobis: Omnis quicumque confessus fuerit 
in me coram hominibus, et Filius hominis confitebitur in illo 
coram angelis Dei: qui autem negaverit me coram hominibus, 
denegabitur coram angelis Dei». 

Verbum Domini. 

SUPER OBLATA 

Suscipe quaesumus, Domine, munera populi tui 
in honorem beatorum Gregorii et sociorum martyrum, 
et praesta, ut sanctificetur nomen tuum in gentibus 
et in omni loco offeratur oblatio munda. 

Per Christum. 

ANT. AD COMMUNIONEM Mc 8, 35 

Qui perdiderit animam suam propter me et evangelium, 
salvam eam faciet, dicit Dominus. 

POST COMMUNIONEM 

Redemptionis nostrae munere vegetati, quaesumus, Domine, 

ut hoc perpetuae salutis auxilio 

vera inter omnes gentes fides semper proficiat. 

Per Christum. 

Die 9 iulii 

SS. NICOLAI PICK, WILHADI ET SOCIORUM 

martyrum 

MEMORIA 


ANT. AD INTROITUM Ps. 33, 20-21 

Multae tribulationes iustorum, 

et de omnibus his liberabit eos Dominus. 

Custodit omnia ossa eorum, unum ex his non conteretur. 

COLLECTA 

Deus, qui sanctorum martyrum Nicolai, Wilhadi et sociorum, 
invictum pro fide certamen aeternitatis laurea decorasti, 
concede propitius 

ut, eorum fidei constantiam imitantes, 
gloriam cum ipsis assequamur aeternam. 

Per Dominum. 

LECTIO PRIOR 

Accipite armaturam Dei ut possitis resistere in die malo. 

Lectio Epistolae beati Pauli apostoli 

ad Ephesios 6. 10-18 

Fratres: Confortamini in Domino et in potentia virtutis 
eius, induite armaturam Dei ut possitis stare adversus insidias 
diaboli; quia non est nobis colluctatio adversus sanguinem et 
carnem sed adversus Principatus, adversus Potestates, ad- 
versus mundi rectores tenebrarum harum, contra spiritalia 
nequitiae in caelestibus. 

Propterea accipite armaturam Dei, ut possitis resistere 
in die malo et, omnibus perfectis, stare. 

State ergo succincti lumbos vestros in veritate et induti 
loricam iustitiae, et calceati pedes in praeparatione Evangelii 

pacis, in omnibus sumentes scutum fidei, in quo possitis om- 
nia tela Maligni ignea extinguere; et galeam salutis assumite, 
et gladium Spiritus, quod est verbum Dei, per omnem ora- 
tionem et obsecrationem orantes omni tempore in Spiritu, et 
in ipso vigilantes in omni instantia et obsecratione pro omni- 
bus sanctis. 

Verbum Dei. 


PSALMUS RESPONSORIUS Ps. 125 

Qui seminant in lacrimis, in exsultatione metent. 

In convertendo Dominus captivitatem Sion, 
facti sumus quasi somniantes. 

Tunc repletum est gaudio os nostrum, 
et lingua nostra exsultatione. 

Tunc dicebant inter gentes: 

« Magnifica vit Dominus facere cum eis». 

Magnifica vit Dominus facere nobiscum; 
facti sumus laetantes. fT. 

Converte, Domine, captivitatem nostram, 
sicut torrentes in Austro. 

Qui seminant in lacrimis, 
in exsultatione metent. IT. 

Euntes ibant et flebant, 
semen spargendum portantes; 
venientes autem venient in exsultatione 
portantes manipulos suos. IT. 

ALLELUIA 

^ . Alleluia. 

y. Haec est vera fraternitas quae vicit mundi crimina: 

Christum secuta est, inclyta tenens regna caelestia. 

IT. Alleluia. 

EVANGELIUM 
Diligite inimicos vestros. 

Lectio sancti Evangelii secundum Lucam 6, 22-23. 27-28 

In illo tempore: Dixit Iesus discipulis suis: «Beati eritis 
cum vos oderint homines, et cum separaverint vos et expro- 
braverint et eiecerint nomen vestrum tamquam malum prop- 
ter Filium hominis: gaudete in illa die et exsultate, ecce enim 
merces vestra multa in caelo; secundum haec enim faciebant 
Prophetis patres eorum. 

Sed vobis dico, qui auditis: Diligite inimicos vestros, 
bene facite his qui vos oderunt, benedicite maledicentibus 
vobis, orate pro calumniantibus vos». 

Verbum Domini. 

SUPER OBLATA 

Fiat tibi, quaesumus Domine, hostia sacranda placabilis 
pretiosi celebritate martyrii, 
quae et peccata nostra purificet 
et tuorum tibi vota conciliet famulorum. 

Per Christum. 

ANT. AD COMMUNIONEM 2 Cor. 4, 11 

In mortem tradimur propter Iesum, 

ut et vita Iesu manifestetur in carne nostra mortali. 

POST COMMUNIONEM 

Corpore et Sanguine Unigeniti tui refecti 

humiliter te deprecamur, Domine, 

ut eodem accendamur ardore 

quo sancti martyres Nicolaus, Wilhadus et socii 

vitam tibi in holocaustum obtulerunt. 

Per Christum. 

Die 10 iulii 

S. VERONIGE GIULIANI 
virginis 

MEMORIA 


ANT. AD INTROITUM Gal. 6, 14 

Mihi absit gloriari, 

nisi in cruce Domini nostri Iesu Christi, 

per quem mihi mundus crucifixus est et ego mundo. 


COLLECTA 

Deus, qui beatam Veronicam virginem, 

passionis Filii tui signis mirabilem effecisti, 

da nobis, eius exemplo et intercessione, 

per humilem crucis amplexum Christo conformes fieri, 

ut in eius gloriae revelatione exsultemus. 

Per Dominum. 

LECTIO PRIOR 

Per quem mihi mundus crucifixus est et ego mundo. 

Lectio Epistolae beati Pauli apostoli 

ad Galatas 6, 14-16 

Fratres: Mihi absit gloriari, nisi in cruce Domini nostri 
Iesu Christi, per quem mihi mundus crucifixus est et ego 
mundo. 

Neque enim circumcisio aliquid est, neque praeputium, 
sed nova creatura. 

Et quicumque hanc regulam secuti fuerint, pax super 
illos et misericordia, et super Israel Dei. 

Verbum Dei. 

PSALMUS RESPONSORIUS Ps. 148, 1-2. ll-13a. 13c-14 (».: Cfr. 12a 13a) 

RL In vita mea laudem dicam Domino. 

Laudate Dominum de caelis, 
laudate eum, in excelsis. 

Laudate eum, omnes angeli eius, 
laudate eum, omnes virtutes eius. RL 

Reges terrae et omnes populi, 
principes et omnes iudices terrae, 
iuvenes et virgines, 
senes cum iunioribus 
laudent nomen Domini. RL 

Confessio eius super caelum et terram, 
et exaltavit cornu populi sui. 

Hymnus omnibus sanctis eius, 

filiis Israel, populo qui propinquus est ei. RL 

ALLELUIA Io 15, 9b. 5b 

RL Alleluia. 

y. Manete in dilectione mea, dicit Dominus; 
qui manet in me, et ego in eo, 
hic fert fructum multum. 

RL Alleluia. 

EVANGELIUM 

Qui manet in me, et ego in eo, 
hic fert fructum multum. 

>5 Lectio sancti Evangelii secundum Ioannem 15 , 1-8 

In illo tempore: Dixit Iesus discipulis suis: «Ego sum 
vitis vera et Pater meus agricola est. 

Omnem palmitem in me non ferentem fructum, tollit 
eum, et omnem qui fert fructum, purgat eum ut fructum 
plus afferat. 

Iam vos mundi estis propter sermonem quem locutus 
sum vobis: manete in me, et ego in vobis. Sicut palmes non 

potest ferre fructum a semetipso nisi manserit in vite, sic 
nec vos nisi in me manseritis. 

Ego sum vitis, vos palmites. Qui manet in me, et ego 
in eo, hic fert fructum multum, quia sine me nihil potestis 
facere. 

Si quis in me non manserit, missus est foras sicut 
palmes et aruit, et colligunt eos et in ignem mittunt et ardent. 
Si manseritis in me et verba mea in vobis manserint, quod- 
cumque volueritis petite et fiet vobis. 

In hoc glorificatus est Pater meus, ut fructum multum 
afferatis et efficiamini mei discipuli». 

Verbum Domini. 

SUPER OBLATA 

Domine Deus, accipe benignus munera 
quae in honorem beatae Veronicae offerimus, 
et da nobis, mysteria passionis Filii tui ita recolere, 
ut iisdem vita nostra iugiter conformetur. 

Per Christum. 

ANT. AD COMMUNIONEM Mt 16, 24 

Si quis vult post me venire, 

abneget semetipsum et tollat crucem suam et sequatur me, 
dicit Dominus. 

POST COMMUNIONEM 

Sumpsimus, Domine, divinum sacramentum, 

Passionis Filii tui memoriale perpetuum; 

concede, quaesumus, 

ut Christo fideliter haereamus 

et in Ecclesia ad salutem omnium operemur. 

Per Christum. 

Die 12 iulii 

SS. IOANNIS JONES ET IOANNIS WALL 

martyrum 


ANT. AD INTROITUM Cfr. Apoc. 12, 11 

Isti sunt qui vicerunt propter sanguinem Agni 
et non dilexerunt animam suam usque ad mortem, 
propterea cum Christo regnant in aeternum. 

COLLECTA 

Deus, qui beatos Martyres 

catholicae fidei assertores eximios effecisti, 

tribue quaesumus, ipsis intercedentibus, 

ut cuncti populi qui christiano nomine gloriantur, 

ad verae fidei perveniant unitatem. 

Per Dominum. 

LECTIO PRIOR 

Neque mors neque vita 

potent nos separare a caritate Dei. 

Lectio Epistolae beati Pauli apostoli ad Romanos 8, 3lb-39 

Fratres: Si Deus pro nobis, quis contra nos? Qui Filio 
suo non pepercit, sed pro nobis omnibus tradidit illum, quo- 
modo non etiam cum illo omnia nobis donabit? Quis accu- 
sabit adversus electos Dei? 

Deus qui iustificat; quis est qui condemnet? Christus 
Iesus qui mortuus est, immo qui suscitatus est, qui et est 
ad dexteram Dei, qui etiam interpellat pro nobis. 

Quis nos separabit a caritate Christi? Tribulatio an 
angustia an persecutio an fames an nuditas an periculum an 
gladius? Sicut scriptum est: «Propter te mortificamur tota 
die, aestimati sumus ut oves occisionis». Sed in his omnibus 
supervincimus per eum qui dilexit nos. 

Certus sum enim quia neque mors neque vita neque 

angeli neque principatus neque instantia neque futura neque 
virtutes neque altitudo neque profundum neque alia quae- 
libet creatura poterit nos separare a caritate Dei quae est in 
Christo Iesu Domino nostro. 

Verbum Dei. 

PSALMUS RESPONSORIUS Ps. 123, 2-3. 4-5. 7b-8 (R.: 7a) 

ty. Anima nostra sicut passer erepta est de laqueo venantium. 

Nisi quia Dominus erat in nobis, 
cum exsurgerent homines in nos. 

Forte vivos deglutissent nos, 
cum irasceretur furor eorum in nos. 

Forsitan aqua absorbuisset nos, 
torrens pertransisset animam nostram, 
forsitan pertransissent animam nostram 
aquae intumescentes. RL 

Laqueus contritus est, 
et nos erepti sumus. 

Adiutorium nostrum in nomine Domini, 
qui fecit caelum et terram. RL 

ALLELUIA Io 17, 19 

Alleluia. 

7. Pro eis sanctifico meipsum, dicit Dominus, 
ut sint et ipsi sanctificari in veritate, 
ty. Alleluia. 

EVANGELIUM 
Mundus eos odio habuit. 

^ Lectio sancti Evangelii secundum Ioannem 17, nb-19 

In illo tempore: Sublevatis Iesus oculis in caelum, oravit 
dicens: «Pater sancte, serva eos in Nomine tuo quod dedisti 
mihi, ut sint unum sicut nos. Cum essem cum eis, ego ser- 

vabam eos in Nomine tuo quod dedisti mihi et custodivi, et 
nemo ex his periit, nisi filius perditionis, ut Scriptura im- 
pleatur. 

Nunc autem ad te venio, et haec loquor in mundo ut 
habeant gaudium meum impletum in semetipsis. Ego dedi 
eis sermonem tuum, et mundus odio eos habuit, quia non 
sunt de mundo sicut ego non sum de mundo. 

Non rogo ut tollas eos de mundo, sed ut serves eos ex 
Malo. De mundo non sunt sicut ego non sum de mundo. 
Sanctifica eos in veritate: sermo tuus veritas est. 

Sicut me misisti in mundum, et ego misi eos in mun- 
dum; et pro eis ego sanctifico me ipsum, ut sint et ipsi 
sanctificari in veritate». 

Verbum Domini. 

SUPER OBLATA 

Munera ad altare tuum offerentes, 
te supplices deprecamur, benignissime Domine, 
ut sacrificium Unigeniti tui 
quod Martyres tuos roboravit ad pugnam, 
nos pariter in fidei confessione confirmet. 

Per Christum. 

ANT. AD COMMUNIONEM 2 Tim. 2, 11-12 

Si commortui sumus cum Christo, et convivemus; 
si sustinemus, et conregnabimus. 

POST COMMUNIONEM 

Conserva in nobis, Domine, munus tuum 
et quod te donante 

pro festivitate beatorum Martyrum tuorum percepimus, 
et salutem nobis praestet et pacem. 

Per Christum. 

Die 14 iulii 

S. FRANCISCI SOLANO 

presbyteri 


ANT. AD INTROITUM Ps. 36,30-31 

Os iusti meditabitur sapientiam, 
et lingua eius loquetur iudicium; 
lex Dei eius in corde ipsius. 

COLLECTA 

Deus, qui plurimas Americae gentes 

per beatum Franciscum ad sinum Ecclesiae perduxisti, 

eius meritis et precibus 

corda nostra tibi firmius coniunge, 

et in gentes quae te non cognoverunt 

timorem nominis tui benignus immitte. 

Per Dominum. 

LECTIO PRIOR 

Quam speciosi pedes evangelizantium bona. 

Lectio Epistolae beati Pauli apostoli ad Romanos io, 10-18 

Fratres: Corde creditur ad iustitiam, ore autem con- 
fessio fit in salutem. 

Dicit enim Scriptura: «Omnis qui credit in illo non 
confundetur». Non enim est distinctio Iudaei et Graeci, nam 
idem Dominus omnium, dives in omnes qui invocant illum: 

Omnis enim quicumque invocaverit Nomen Domini sal- 
vus erit. Quomodo ergo invocabunt in quem non credide- 
runt? Aut quomodo credent ei quem non audierunt? Quo- 
modo autem audient sine praedicante? Quomodo vero prae- 
dicabunt nisi mittantur? 

Sicut scriptum est: «Quam speciosi pedes evangelizan- 
tium bona». Sed non omnes oboedierunt Evangelio; Isaias 
enim dicit: «Domine, quis credidit auditui nostro?» 

Ergo fides ex auditu, auditus autem per verbum Christi. 
Sed dico, numquid non audierunt? Quin immo, in omnem 
terram exiit sonus eorum, et in fines orbis terrae verba 
eorum. 

Verbum Dei. 

PSALMUS RESPONSORIUS Ps. 11 1, 2. 3-4. 5-6. 7-8a (R.: Ia) 

B^. Beatus vir qui timet Dominum. 

Potens in terra erit semen iusti, 
generatio rectorum benedicetur. B 7 . 

Gloria et divitiae in domo eius, 
et iustitia eius manet in saeculum saeculi. 

Exortum est in tenebris lumen rectis, 
misericors et miserator et iustus. BC 

Iucundus homo qui miseretur et commodat, 

disponet res suas in iudicio, 

quia in aeternum non commovebitur. B\ 

In memoria aeterna erit iustus, 
ad auditione mala non timebit. 

Paratum cor eius, sperans in Domino, 
confirmatum est cor eius, non timebit. B^. 

ALLELUIA Mt 10, 32 

BC Alleluia. 

V. Qui confitebitur me coram hominibus, 
confitebor et ego eum coram Patre meo. 

BC Alleluia. 

EVANGELIUM 

Messis quidem multa, operarii autem pauci. 

Lectio sancti Evangelii secundum Lucam io, 1-9 

In illo tempore: Designavit Dominus alios septuaginta 
duos, et misit illos binos ante faciem suam in omnem civi- 
tatem et locum quo erat ipse venturus. 

Et dicebat illis: «Messis quidem multa, operarii autem 
pauci; rogate ergo Dominum messis ut mittat operarios in 
messem suam. Ite: ecce ego mitto vos sicut agnos inter lupos. 
Nolite portare sacculum, neque peram, neque calceamenta, 
et neminem per viam salutaveritis. 

In quamcumque domum intraveritis, primum dicite: 
Pax huic domui. Et si ibi fuerit filius pacis, requiescet super 
illam pax vestra; sin autem ad vos revertetur. 

In eadem autem domo manete, edentes et bibentes quas 
apud illos sunt: dignus enim est operarius mercede sua. No- 
lite transire de domo in domum. 

Et in quamcumque civitatem intraveritis et susceperint 
vos, manducate quae apponuntur vobis, et curate infirmos 
qui in illa sunt, et dicite illis: Appropinquavit in vos Re- 
gnum Dei». 

Verbum Domini. 

SUPER OBLATA 

Munus quod tibi offerimus, 

det nobis, qugesumus, omnipotens Deus, 

fidei spei et caritatis augmentum, 

et ut mereamur assequi quod promittis, 

interveniente beato Francisco, 

fac nos amare quod przecipis. 

Per Christum. 

ANT. AD COMMUNIONEM Ps. 91, 13-14 

Iustus ut palma florebit, sicut cedrus Libani succrescet. 
Plantati in domo Domini, 
in atriis Dei nostri florebunt. 

POST COMMUNIONEM 

Huius mysterii virtute 

confirma, Domine, famulos tuos in fide veritatis, 
ut eam ubique ore et opere confiteantur, 
pro qua beatus Franciscus 

laborare non destitit et vitam suam impendit. 

Per Christum. 

Die 15 iulii 

S. BONAVENTURiE 
episcopi et Eccl. doctoris 

FESTUM 

ANT. AD INTROITUM Sir. 15, 5 

In medio Ecclesiae aperuit os eius, 

et implevit eum Dominus spiritu sapientiae et intellectus; 
stolam gloriae induit eum. 

COLLECTA 

Da, quaesumus, omnipotens Deus, 
ut beati Bona venturae episcopi natalicia celebrantes, 
et ipsius proficiamus eruditione praeclara, 
et caritatis ardorem iugiter aemulemur. 

Per Dominum. 

[Tres proponuntur lectiones si ut Sollemnitas celebratur; si 
uti Festum, eligitur prima vel secunda, ad libitum.] 



LECTIO PRIMA 

Sapientia doctrix est disciplina; Dei. 

Lectio libri Sapientiae 8, 2-7. 16-18 

Sapientiam amavi, et exquisivi a iuventute mea, 
et quaesivi sponsam mihi eam assumere 
et amator factus sum formae illius. 

Generositatem illius glorificat contubernium habens Dei; 
sed et omnium Dominus dilexit illam. 

Doctrix enim est disciplina; Dei et electrix operum illius. 

Et si divitiae appetuntur in vita, 

quid sapientia locupletius, quae operatur omnia? 

Si autem sensus operatur, 

quis horum quae sunt magis quam illa est artifex? 

Et si iustitiam quis diligit, 

labores huius magnas habent virtutes; 

sobrietatem enim et prudentiam docet 

et iustitiam et virtutem, 

quibus utilius nihil est in vita hominibus. 

Intrans in domum meam conquiescam cum illa; 
non enim habet amaritudinem conversatio illius, 
nec taedium convictus illius, sed laetitiam et gaudium. 

Haec cogitans apud me et commemorans in corde meo, 
quoniam immortalitas est in cognatione sapientiae, 
et in amicitia illius delectatio bona, 
et in operibus manuum illius honestas sine defectione, 
et in certamine loquelae illius sapientia, 
et praeclaritas in communicatione sermonum ipsius, 
circuibam quaerens, ut mihi illam assumerem. 

Verbum Dei. 

PSALMUS RESPONSORIUS Ps. 15, 5-6. 7-8. 9. 11 (R.: 9a) 

Laetatum est cor meum in Domino. 

Dominus pars hereditatis meae et calicis mei: 
tu es qui detines sortem meam. 

Funes ceciderunt mihi in praeclaris; 

insuper et hereditas mea speciosa est mihi. B'. 

Benedicam Dominum qui tribuit mihi intellectum; 
insuper et in noctibus erudierunt me renes mei. 
Proponebam Dominum in conspectu meo semper, 
quoniam a dextris est mihi, non commovebor. B. 

Propter hoc laetatum est cor meum, 
et exsultaverunt praecordia mea. 

Notas mihi facies vias vitae, 

plenitudinem laetitiae cum vultu tuo, 

delectationes in dextera tua usque in finem. B. 

LECTIO SECUNDA 

Vreedestinavit Deus sapientiam ante saecula 
in gloriam nostram. 

Lectio Epistolae primae beati Pauli apostoli 

ad Corinthios 2, 6-13 

Fratres: Sapientiam loquimur inter perfectos, sapientiam 
vero non huius saeculi neque principum huius saeculi qui des- 
truuntur, sed loquimur Dei sapientiam in mysterio, quae ab- 
scondita est, quam praedestinavit Deus ante saecula in gloriam 
nostram; quam nemo principum huius saeculi cognovit; si enim 
cognovissent, numquam Dominum gloriae crucifixissent. 

Sed sicut scriptum est: «Quod oculus non vidit nec 
auris audivit, nec in cor hominis ascendit, quae praeparavit 
Deus his qui diligunt illum». 

Nobis autem revelavit Deus per Spiritum: Spiritus enim 
omnia scrutatur, etiam profunda Dei. 

Quis enim scit hominum quae sint hominis, nisi spiritus 
hominis qui in ipso est? Ita et quae Dei sunt nemo cognovit 
nisi Spiritus Dei. 

Nos autem non spiritum mundi accepimus sed Spi- 
ritum qui ex Deo est, ut sciamus quae a Deo donata sunt 
nobis; quae et loquimur non in doctis humanae sapientiae sed 
in doctis Spiritus verbis, spiritalibus spiritalia comparantes. 

Verbum Dei. 

ALLELUIA Dan. 12, 3 

Alleluia. 

v , Qui docti fuerint, fulgebunt quasi splendor firmamenti; 
et qui ad iustitiam erudiunt multos, 
quasi stellae in perpetuas aeternitates, 
ty. Alleluia. 

EVANGELIUM 

Vos estis lux mundi. 

►p Lectio sancti Evangelii secundum Matthaeum 5, 1349 

In illo tempore: Dixit Iesus discipulis suis: «Vos estis 
sal terrae; quod si sal evanuerit, in quo salietur? Ad nihilum 
valet ultra nisi ut mittatur foras et conculcetur ab hominibus. 

Vos estis lux mundi. Non potest civitas abscondi supra 
montem posita; neque accendunt lucernam et ponunt eam 
sub modio sed super candelabrum, ut luceat omnibus qui in 
domo sunt. Sic luceat lux vestra coram hominibus, ut videant 
vestra bona opera et glorificent Patrem vestrum qui in 
caelis est. 

Nolite putare quoniam veni solvere Legem aut Pro- 
phetas: non veni solvere sed adimplere. 

Arnen quippe dico vobis: Donec transeat caelum et 
terra, iota unum aut unus apex non praeteribit a Lege donec 
omnia fiant. 

Qui ergo solverit unum de mandatis istis minimis et 
docuerit sic homines, minimus vocabitur in Regno caelorum; 
qui autem fecerit et docuerit, hic magnus vocabitur in Re- 
gno caelorum». 

Verbum Domini. 

SUPER OBLATA 

Respice quas offerimus hostias, omnipotens Deus, 
in beati Bona venturae festivitate, et praesta, 
ut, qui dominicae passionis mysteria celebramus, 
imitemur quod agimus. 

Per Christum. 

Praefatio de sanctis Pastoribus. 

ANT. AD COMMUNIONEM Ps. 118, 30. 32 

Viam veritatis elegi; 

viam mandatorum tuorum curram, 

quia dilatasti cor meum. 

POST COMMUNIONEM 

Caelestia mysteria quae sumpsimus, Domine, 
spiritum dilectionis nobis infundant, 
ut, exemplo sancti Bonaventurae, 
in omnibus et super omnia te diligentes, 
ad perfectae caritatis patriam pervenire valeamus. 
Per Christum. 

Die 21 iulii 

S. LAURENTII DE BRINDISI 

presbyteri et Eccl. doctoris 

FESTUM 


ANT. AD INTROITUM 

Hic est Laurentius 

qui in diebus suis populo Dei adstitit, 
mediator pacis in gentibus et lumen Ecclesiae. 

COLLECTA 

Deus, qui pro nominis tui gloria et animarum salute 

beato Laurentio presbytero 

spiritum consilii et fortitudinis contulisti, 

da nobis, in eodem spiritu 

et agenda cognoscere et cognita, 

eius intercessione, perficere. 

Per Dominum. 

LECTIO PRIOR 

Dominus dedit nobis ministerium reconciliationis. 

Lectio Epistolae secundae beati Pauli apostoli 
ad Corinthios 5, 14-21 

Fratres: Caritas Christi urget nos, aestimantes hoc, quo- 
niam si unus pro omnibus mortuus est, ergo omnes mortui 
sunt; et pro omnibus mortuus est ut et qui vivunt iam non 
sibi vivant, sed ei qui pro ipsis mortuus est et resurrexit. 

Itaque nos ex hoc neminem novimus secundum carnem; 
et si cognovimus secundum carnem Christum, sed nunc iam 
non novimus. 

Si quis ergo in Christo, nova creatura; vetera transie- 
runt, ecce, facta sunt nova. 

Omnia autem ex Deo qui reconciliavit nos sibi per 

Christum et dedit nobis ministerium reconciliationis, quoniam 
quidem Deus erat in Christo mundum reconcilians sibi, non 
reputans illis delicta ipsorum, et posuit in nobis verbum re- 
conciliationis. 

Pro Christo ergo legatione fungimur tamquam Deo 
exhortante per nos: obsecramus pro Christo, reconciliamini 
Deo. 

Eum qui non noverat peccatum, pro nobis peccatum 
fecit, ut nos efficeremur iustitia Dei in ipso. 

Verbum Dei. 

PSALMUS RESPONSORIUS Ps. 66, 2-3.5. 6. 8 (I?.: 4a) 

ty. Confiteantur tibi populi, Deus. 

Deus misereatur nostri, et benedicat nobis; 
illuminet vultum suum super nos. 

Ut cognoscatur in terra via tua, 
in omnibus gentibus salutare tuum. H 7 . 

Laetentur et exsultent gentes, 
quoniam iudicas populos in aequitate, 
et gentes in terra dirigis. Ii 7 . 

Confiteantur tibi populi, Deus, 
confiteantur tibi populi omnes; 
benedicat nos Deus, 
et metuant eum omnes fines terrae. 

ALLELUIA Cfr. Mt 28, 19-20 

Alleluia. 

V. Ite inter gentes, et docete eas 

servare omnia quaecumque mandavi vobis, 
dicit Dominus. 
iy. Alleluia. 

EVANGELIUM 

Misit illos pr at dic are regnum Dei et sanare infirmos. 

Lectio sancti Evangelii secundum Lucam 9 , i-6 

In illo tempore: Convocatis Duodecim, dedit illis Iesus 
virtutem et potestatem super omnia daemonia et ut languores 
curarent, et misit illos praedicare Regnum Dei et sanare in- 
firmos, et ait ad illos: «Nihil tuleritis in via, neque virgam 
neque peram neque panem neque pecuniam, neque duas tu- 
nicas habeatis. 

Et in quamcumque domum intraveritis, ibi manete et 
inde exite. 

Et quicumque non receperint vos, exeuntes de civitate 
illa pulverem pedum vestrorum excutite in testimonium su- 
pra illos». 

Egressi autem circumibant per castella evangelizantes 
et curantes ubique. 

Verbum Domini. 

SUPER OBLATA 

Accipe Deus, munera 

quas in festivitate beati Laurentii offerimus, 
et concede populo tuo unitatem in pace. 

Per Christum. 

Praefatio de sanctis Pastoribus. 

ANT. AD COMMUNIONEM Mc 1, 15 

Appropinquavit Regnum Dei: 
paenitemini et credite Evangelio. 

POST COMMUNIONEM 

Divinitatis tuae, Domine, 
sempiterna fruitione satiemur, 
quam beatus Laurentius 
in sacro altaris mysterio praegustabat. 

Per Christum. 

ORDO MISSAE CUM POPULO 


RITUS INITIALES 

Populo congregato, sacerdos cum ministris ad altare accedit, dum cantus 
ad introitum peragitur. 

Cum ad altare pervenerit, facta cum ministris debita reverentia, osculo 
altare veneratur et, pro opportunitate, illud incensat. Postea cum ministris 
sedem petit. 

Cantu ad introitum absoluto, sacerdos et fideles, stantes, signant se, dum 
sacerdos, ad populum conversus, dicit: 

In nomine Patris, et Filii, et Spiritus Sancti. 

Populus respondet: 

Amen. 

Deinde sacerdos, manus extendens, populum salutat, dicens: 

Gratia Domini nostri Iesu Christi, et caritas Dei, et com- 
municatio Sancti Spiritus sit cum omnibus vobis. 

vel: 

Dominus vobiscum. 

Populus respondet: 

Et cum spiritu tuo. 

Episcopus, loco Dominus vobiscum, in hac prima salutatione dicit: Pax 

vobis. 

Sacerdos, vel diaconus vel alius minister idoneus, potest brevissimis verbis 
introducere fideles in Missam illius diei. 

Deinde sequitur actus psenitentialis. Sacerdos fideles invitat ad paenitentiam: 

Fratres, agnoscamus peccata nostra, ut apti simus ad sacra 
mysteria celebranda. 

Fit brevis pausa silentii. Postea omnes simul faciunt confessionem: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et, percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos, 
et vos, fratres, orare pro me 
ad Dominum Deum nostrum. 

Sequitur absolutio sacerdotis: 

Misereatur nostri omnipotens Deus 
et, dimissis peccatis nostris, 
perducat nos ad vitam aeternam. 

Populus respondet: 

Amen. 

Aliae formulae salutationis et actus paenitentialis ad libitum inveniuntur in 
Appendice (p. 170). 

Sequuntur invocationes Kyrie, eleison, nisi iam praecesserint in aliqua for- 
mula actus paenitentialis. 

Y . Kyrie, eleison. R 7 . Kyrie, eleison. 

V. Christe, eleison. RL Christe, eleison. 

y. Kyrie, eleison. R\ Kyrie, eleison. 

Deinde, quando praescribitur, cantatur vel dicitur hymnus: 

Gloria in excelsis Deo 

et in terra pax hominibus bonae voluntatis. 

Laudamus te, benedicimus te, 
adoramus te, glorificamus te, 

gratias agimus tibi propter magnam gloriam tuam, 

Domine Deus, Rex caelestis, 

Deus Pater omnipotens. 

Domine Fili unigenite, Iesu Christe, 

Domine Deus, Agnus Dei, Filius Patris, 

qui tollis peccata mundi, miserere nobis; 

qui tollis peccata mundi, suscipe deprecationem nostram. 

Qui sedes ad dexteram Patris, miserere nobis. 

Quoniam tu solus Sanctus, tu solus Dominus, 
tu solus Altissimus, 

Iesu Christe, cum Sancto Spiritu: in gloria Dei Patris. 

Amen. 

Quo hymno finito, sacerdos, manibus iunctis, dicit: 

Oremus. 

Et omnes una cum sacerdote per aliquod temporis spatium in silentio orant. 

Tunc sacerdos, manibus extensis, dicit orationem; qua finita, populus ac- 
clamat: 

Amen. 


LITURGIA VERBI 

Deinde lector ad ambonem pergit, et legit primam lectionem, quam omnes 
sedentes auscultant. Ad finem lectionis significandam, lector subdit: 

Verbum Domini. 

Omnes acclamant: 

Deo gratias. 

Psalmista, seu cantor, psalmum dicit, populo responsum proferente. 
Postea, si habenda sit secunda lectio, lector eam in ambone legit, ut supra. 
Ad finem lectionis significandam, lector subdit: 

Verbum Domini. 

Omnes acclamant: 

Deo gratias. 

Sequitur Alleluia, vel alter cantus. 

Interim sacerdos incensum, si adhibetur, imponit. Postea diaconus, Evan- 
gelium prolaturus, ante sacerdotem inclinatus, benedictionem petit, submissa 
voce dicens: 

Iube, domne, benedicere. 

Sacerdos submissa voce dicit: 

Dominus sit in corde tuo et in labiis tuis: 

ut digne et competenter annunties Evangelium suum: 

in nomine Patris, et Filii, et Spiritus Sancti. 

Diaconus respondet: 

Amen. 

Si vero non adest diaconus, sacerdos ante altare inclinatus secreto dicit: 

Munda cor meum ac labia mea, omnipotens Deus, 
ut sanctum Evangelium tuum digne valeam nuntiare. 


Postea diaconus, vel sacerdos, ad ambonem pergit, ministris pro oppor- 
tunitate cum incenso et cereis eum comitantibus, et dicit: 

Dominus vobiscum. 


Populus respondet: 

Et cum spiritu tuo. 


Diaconus, vel sacerdos: 

Lectio sancti Evangelii secundum N., 

et interim signat librum et seipsum in fronte, ore et pectore. 


Populus acclamat: 

Gloria tibi, Domine. 


Deinde diaconus, vel sacerdos, librum, si incensum adhibetur, thurificat, 
et Evangelium proclamat. 

Finito Evangelio, diaconus, vel sacerdos dicit: 

Verbum Domini, 


omnibus acclamantibus: 

Laus tibi, Christe. 


Deinde librum osculatur dicens secreto: 

Per evangelica dicta deleantur nostra delicta. 


Deinde fit homilia, quas habenda est omnibus diebus dominicis et festis 
de praecepto; aliis diebus commendatur. 

Homilia expleta, fit, .quando praescribitur, professio fidei: 

Credo in unum Deum, 

Patrem omnipotentem, factorem caeli et terrae, 
visibilium omnium et invisibilium. 

Et in unum Dominum Iesum Christum, 

Filium Dei unigenitum, 

et ex Patre natum ante omnia saecula. 

Deum de Deo, lumen de lumine, Deum verum de Deo vero, 
genitum, non factum, consubstantialem Patri: 
per quem omnia facta sunt. 

Qui propter nos homines et propter nostram salutem 
descendit de caelis. 

Ad verba quae sequuntur, usque ad factus est, omnes se inclinant. 

Et incarnatus est de Spiritu Sancto 
ex Maria Virgine, et homo factus est. 

Crucifixus etiam pro nobis sub Pontio Pilato; 
passus et sepultus est, 

et resurrexit tertia die, secundum Scripturas 
et ascendit in caelum, sedet ad dexteram Patris, 
et iterum venturus est cum gloria, iudicare vivos et mortuos, 
cuius regni non erit finis. 

Et in Spiritum Sanctum, Dominum et vivificantem: 
qui ex Patre Filioque procedit. 

Qui cum Patre et Filio simul adoratur et conglorificatur: 
qui locutus est per prophetas. 

Et unam, sanctam, catholicam et apostolicam Ecclesiam. 
Confiteor unum baptisma in remissionem peccatorum. 

Et expecto resurrectionem mortuorum, 
et vitam venturi saeculi. 

Amen. 


Deinde fit oratio universalis, seu oratio fidelium. 

LITURGIA EUCHARISTICA 

His absolutis, incipit cantus ad offertorium. Interim ministri corporale, 
purificatorium, calicem et missale in altari collocant. 

Expedit ut fideles participationem suam oblatione manifestent, afferendo 
sive panem et vinum ad Eucharistias celebrationem, sive alia dona, quibus neces- 
sitatibus Ecclesias et pauperum subveniatur. 

Sacerdos, stans ad altare, accipit patenam cum pane, eamque aliquantulum 
elevatam super altare tenet, secreto dicens: 

Benedictus es, Domine, Deus universi, 
quia de tua largitate accepimus panem, 
quem tibi offerimus, 

fructum terrae et operis manuum hominum: 
ex quo nobis fiet panis vitae. 

Deinde deponit patenam cum pane super corporale. 

Si vero cantus ad offertorium non peragitur, sacerdoti licet hasc verba elata 
voce proferre; in fine populus acclamare potest: 

Benedictus Deus in saecula. 

Diaconus, vel sacerdos, infundit vinum et parum aquae in calicem, dicens 
secreto: 

Per huius aquae et vini mysterium 

eius efficiamur divinitatis consortes, 

qui humanitatis nostrae fieri dignatus est particeps. 

Postea sacerdos accipit calicem, eumque aliquantulum elevatum super 
altare tenet, secreto dicens: 

Benedictus es, Domine, Deus universi, 
quia de tua largitate accepimus vinum, 
quod tibi offerimus, 

fructum vitis et operis manuum hominum, 
ex quo nobis fiet potus spiritalis. 

Deinde calicem super corporale deponit. 

Si vero cantus ad offertorium non peragitur, sacerdoti licet hasc verba elata 
voce proferre; in fine populus acclamare potest: 

Benedictus Deus in s secula. 

Postea sacerdos, inclinatus, dicit secreto: 

In spiritu humilitatis et in animo contrito 
suscipiamur a te, Domine; 

et sic fiat sacrificium nostrum in conspectu tuo hodie, 
ut placeat tibi, Domine Deus. 

Et, pro opportunitate, incensat oblata et altare. Postea vero diaconus vel 
minister incensat sacerdotem et populum. 

Deinde sacerdos, stans ad latus altaris, lavat manus, dicens secreto: 

Lava me, Domine, ab iniquitate mea, 
et a peccato meo munda me. 

Stans postea in medio altaris, versus ad populum, extendens et iungens 
manus, dicit: 

Orate, fratres: 

ut meum ac vestrum sacrificium 

acceptabile fiat apud Deum Patrem omnipotentem. 

Populus respondet: 

Suscipiat Dominus sacrificium de manibus tuis 
ad laudem et gloriam nominis sui, 
ad utilitatem quoque nostram 
totiusque Ecclesiae suae sanctae. 

Deinde, manibus extensis, sacerdos dicit orationem super oblata; qua finita, 
populus acclamat: 

Arnen. 

PREX EUCHARISTICA 


Tunc sacerdos incipit Precem eucharisticam. 

Manus extendens, dicit: 

Dominus vobiscum. 

Populus respondet: 

Et cum spiritu tuo. 

Sacerdos, manus elevans, prosequitur: 

Sursum corda. 

Populus : 

Habemus ad Dominum. 

Sacerdos, manibus extensis, subdit: 

Gratias agamus Domino Deo nostro. 

Populus : 

Dignum et iustum est. 

Sacerdos prosequitur praefationem manibus extensis. 

In fine autem praefationis iungit manus et, una cum populo, ipsam praefa- 
tionem concludit, cantans vel clara voce dicens: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

In omnibus Missis licet sacerdoti celebranti illas partes Precis eucharisticae 
cantare, quae in Missis concelebratis cantari possunt. 

In Prece eucharistica prima, seu Canone Romano, ea quae inter parentheses 
includuntur omitti possunt. 


PRAEFATIONES 

PRAEFATIO DE NATIVITATE DOMINI, II 

De restauratione universa in Incarnatione 


Sequens praefatio dicitur in feriis temporis Nativitatis. 


y. Dominus vobiscum. 

W. Et cum spiritu tuo. 

y. Sursum corda. 

ty. Habemus ad Dominum. 

y. Gratias agamus Domino Deo nostro. 

Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Qui, in huius venerandi festivitate mysterii, 
invisibilis in suis, visibilis in nostris apparuit, 
et ante tempora genitus esse coepit in tempore; 
ut, in se erigens cuncta deiecta, 
in integrum restitueret universa, 
et hominem perditum ad caelestia regna revocaret. 

Unde et nos, cum omnibus Angelis te laudamus, 
iucunda celebratione clamantes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO PASCHALIS, II 

De vita nova in Christo 


Sequens praefatio dicitur tempore paschali. 


y. Dominus vobiscum. 

Et cum spiritu tuo. 
y. Sursum corda. 

Habemus ad Dominum, 
y. Gratias agamus Domino Deo nostro. 

B". Dignum et iustum est. 

Vere dignum et iustum est, aequum et salutare: 

Te quidem, Domine, omni tempore confiteri, 
sed in hoc potissimum gloriosius praedicare, 
cum Pascha nostrum immolatus est Christus. 

Per quem in aeternam vitam filii lucis oriuntur, 
et fidelibus regni caelestis atria reserantur. 

Quia mors nostra est eius morte redempta, 
et in eius resurrectione vita omnium resurrexit. 

Quapropter, profusis paschalibus gaudiis, 
totus in orbe terrarum mundus exsultat. 

Sed et supernae virtutes atque angelicae potestates 
hymnum gloriae tuae concinunt, sine fine dicentes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO DE ASCENSIONE DOMINI, II 


De mysterio Ascensionis 


Sequens praefatio dicitur in diebus post Ascensionem usque ad sabbatum 
ante Pentecosten. 


y. Dominus vobiscum. 

W. Et cum spiritu tuo. 

y. Sursum corda. 

ty. Habemus ad Dominum. 

y . Gratias agamus Domino Deo nostro. 

ty. Dignum et iustum est. 

Vere dignum et iustum est, «equum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Qui post resurrectionem suam 
omnibus discipulis suis manifestus apparuit, 
et ipsis cernentibus est elevatus in caelum, 
ut nos divinitatis suae tribueret esse participes. 

Quapropter, profusis paschalibus gaudiis, 
totus in orbe terrarum mundus exsultat. 

Sed et supernae virtutes atque angelicae potestates 
hymnum gloriae tuae concinunt, sine fine dicentes: 

Sanctus, Sanctus, Sanctus Dominus Deus Sabaoth, 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PR/EFATIO DE BEATA MARIA VIRGINE, I 

De Maternitate B. M. V. 

Sequens praefatio dicitur in Missis de B. M. V., addita suo loco mentione 

festi. 

y. Dominus vobiscum. 

W. Et cum spiritu tuo. 

y. Sursum corda. 

ty. Habemus ad Dominum. 

y. Gratias agamus Domino Deo nostro. 

ty. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

Et te in * * * beatae Mariae semper Virginis collaudare, 
benedicere et praedicare. 

Quae et Unigenitum tuum Sancti Spiritus 
obumbratione concepit, 
et, virginitatis gloria permanente, 
lumen aeternum mundo effudit, 

Iesum Christum Dominum nostrum. 

Per quem maiestatem tuam laudant Angeli, 
adorant Dominationes, tremunt Potestates. 

Caeli caelorumque Virtutes, ac beata Seraphim, 
socia exsultatione concelebrant. 

Cum quibus et nostras voces ut admitti iubeas, deprecamur, 
supplici confessione dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

Sequens praefatio dicitur in Missis de Sanctis Patronis et Titularibus ecclesiae, 
et in sollemnitatibus et festis Sanctorum, nisi praefatio magis propria sit dicenda. 

y. Dominus vobiscum. 

W. Et cum spiritu tuo. 

y. Sursum corda. 

ty. Habemus ad Dominum. 

y. Gratias agamus Domino Deo nostro. 

ty. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

Qui in Sanctorum concilio celebraris, 
et eorum coronando merita tua dona coronas. 

Qui nobis eorum conversatione largiris exemplum, 
et communione consortium, et intercessione subsidium; 
ut, tantis testibus confirmati, 
ad propositum certamen curramus invicti 
et immarcescibilem cum eis coronam gloriae consequamur, 
per Christum Dominum nostrum. 

Et ideo cum Angelis et Archangelis, 
cumque multiplici congregatione Sanctorum, 
hymnum laudis tibi canimus, sine fine dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO DE SANCTIS, II 

De actione Sanctorum 


Sequens praefatio dicitur in Missis de Sanctis Patronis et Titularibus ecclesiae, 
et in sollemnitatibus et festis Sanctorum, nisi praefatio magis propria sit dicenda. 

y. Dominus vobiscum. 

W. Et cum spiritu tuo. 
y. Sursum corda. 

E 7 . Habemus ad Dominum. 

y. Gratias agamus Domino Deo nostro. 

B 7 . Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Tu enim Sanctorum tuorum confessione mirabili 
Ecclesiam tuam nova semper virtute fecundas, 
nobisque certissima praebes tuae dilectionis indicia. 

Sed etiam, ad mysteria salutis implenda, 
et ipsorum insigni incitamur exemplo 
et pia intercessione perpetuo commendamur. 

Unde et nos, Domine, cum Angelis et Sanctis universis 
tibi confitemur, in exsultatione dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO DE SANCTIS MARTYRIBUS 


De signo et exemplo martyrii 


Sequens praefatio dicitur in sollemnitatibus et festis Ss. Martyrum. 


y. Dominus vobiscum. 

W. Et cum spiritu tuo. 
y . Sursum corda. 

Habemus ad Dominum. 
y. Gratias agamus Domino Deo nostro. 

B 7 . Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

Quoniam beati martyris N. pro confessione nominis tui, 

ad imitationem Christi, 

sanguis effusus tua mirabilia manifestat, 

quibus perficis in fragilitate virtutem, 

et vires infirmas ad testimonium roboras, 

per Christum Dominum nostrum. 

Et ideo, cum caelorum Virtutibus, 
in terris te iugiter celebramus, 
maiestati tuae sine fine clamantes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 


126 


ORDO MISSAE CUM POPULO 


PRAEFATIO DE SANCTIS PASTORIBUS 


De praesentia sanctorum Pastorum in Ecclesia 


Sequens praefatio dicitur in sollemnitatibus et festis Ss. Pastorum. 


'V . Dominus vobiscum. 

Et cum spiritu tuo. 
y. Sursum corda. 

Habemus ad Dominum. 

¥ . Gratias agamus Domino Deo nostro. 

Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Quia sic tribuis Ecclesiam tuam sancti N. festivitate gaudere, 
ut eam exemplo piae conversationis corrobores, 
verbo praedicationis erudias, 
grataque tibi supplicatione tuearis. 

Et ideo, cum Angelorum atque Sanctorum turba, 
hymnum laudis tibi canimus, sine fine dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRyEFATIO de sanctis virginibus et religiosis 


De signo vitee Deo consecratae 


Sequens praefatio dicitur in sollemnitatibus et festis Ss. Virginum et Ss. Re- 
ligiosorum. 

y. Dominus vobiscum. 

W. Et cum spiritu tuo. 

y. Sursum corda. 

ty. Habemus ad Dominum. 

y. Gratias agamus Domino Deo nostro. 

Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

In Sanctis enim, qui Christo se dedicaverunt 

propter regnum caelorum, 

tuam decet providentiam celebrare mirabilem, 

qua humanam substantiam 

et ad primae originis revocas sanctitatem, 

et ad experienda dona, 

quae in novo saeculo sunt habenda, perducis. 

Et ideo, cum Sanctis et Angelis universis, 
te collaudamus, sine fine dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO COMMUNIS, I 

De universali restauratione in Christo 


Sequens praefatio dicitur in Missis, quse praefatione propria carent. 


y. Dominus vobiscum. 

W. Et cum spiritu tuo. 
y. Sursum corda. 

Habemus ad Dominum, 
y. Gratias agamus Domino Deo nostro. 

R^. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

In quo omnia instaurare tibi complacuit, 

et de plenitudine eius nos omnes accipere tribuisti. 

Cum enim in forma Dei esset, exinanivit semetipsum, 

ac per sanguinem crucis suae pacificavit universa; 

unde exaltatus est super omnia 

et omnibus obtemperantibus sibi 

factus est causa salutis aeternae. 

Et ideo cum Angelis et Archangelis, 
cum Thronis et Dominationibus, 
cumque omni militia caelestis exercitus, 
hymnum gloriae tuae canimus, 
sine fine dicentes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO COMMUNIS, II 


De salute per Christum 


Sequens praefatio dicitur in Missis, quae praefatione propria carent. 


¥ . Dominus vobiscum. 

Et cum spiritu tuo. 

¥ . Sursum corda. 

ty. Habemus ad Dominum. 

¥ . Gratias agamus Domino Deo nostro. 

^ . Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

Qui bonitate hominem condidisti, 
ac iustitia damnatum misericordia redemisti: 
per Christum Dominum nostrum. 

Per quem maiestatem tuam laudant Angeli, 
adorant Dominationes, tremunt Potestates. 

Caeli caelorumque Virtutes, ac beata Seraphim, 
socia exsultatione concelebrant. 

Cum quibus et nostras voces ut admitti iubeas, deprecamur, 
supplici confessione dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO COMMUNIS, III 


Laudes Deo pro creatione et reformatione hominis 


Sequens praefatio dicitur in Missis, quae praefatione propria carent. 


Y . Dominus vobiscum. 

R^. Et cum spiritu tuo. 

'f . Sursum corda. 

R\ Habemus ad Dominum. 

y. Gratias agamus Domino Deo nostro. 

R^. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

Qui per Filium dilectionis tuae, 
sicut conditor generis es humani, 
ita benignissimus reformator. 

Unde merito tibi cunctae serviunt creaturae, 
te redempti rite collaudant universi, 
et uno Sancti tui te corde benedicunt. 

Quapropter et nos cum omnibus te Angelis celebramus, 
iucunda semper confessione dicentes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PRAEFATIO DEFUNCTORUM, I 


Sequens praefatio dicitur in Missis defunctorum. 

y. Dominus vobiscum. 

R^. Et cum spiritu tuo. 
y. Sursum corda. 

R^. Habemus ad Dominum. 

y. Gratias agamus Domino Deo nostro. 

RC Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

In quo nobis spes beatae resurrectionis effulsit, 
ut, quos contristat certa moriendi condicio, 
eosdem consoletur futurae immortalitatis promissio. 

Tuis enim fidelibus, Domine, vita mutatur, non tollitur, 
et, dissoluta terrestris huius incolatus domo, 
aeterna in caelis habitatio comparatur. 

Et ideo cum Angelis et Archangelis, 
cum Thronis et Dominationibus, 
cumque omni militia caelestis exercitus, 
hymnum gloriae tuae canimus, 
sine fine dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

PR/EFATIO DEFUNCTORUM, II 


Sequens prsefatio dicitur in Missis defunctorum. 


y. Dominus vobiscum. 

W. Et cum spiritu tuo. 
y . Sursum corda. 

R. Habemus ad Dominum. 

y. Gratias agamus Domino Deo nostro. 

R 1 . Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Ipse enim mortem unus accepit, 
ne omnes nos moreremur; 
immo unus mori dignatus est, 
ut omnes tibi perpetuo viveremus. 

Et ideo, choris angelicis sociati, 
te laudamus in gaudio confitentes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

Sacerdos, manibus extensis, dicit : 

Te igitur, clementissime Pater, 

per Iesum Christum, Filium tuum, Dominum nostrum, 
supplices rogamus ac petimus, 
iungit manus et dicit: 
uti accepta habeas 

signat semel super panem et calicem simul, dicens: 
et benedicas haec dona, haec munera, 
haec sancta sacrificia illibata, 
extensis manibus prosequitur: 
in primis, quae tibi offerimus 
pro Ecclesia tua sancta catholica: 
quam pacificare, custodire, adunare 
et regere digneris toto orbe terrarum: 
una cum famulo tuo Papa nostro N. 
et Antistite nostro N. 
et omnibus orthodoxis atque catholicae 
et apostolicae fidei cultoribus. 

Commemoratio pro vivis. 

Memento, Domine, famulorum famularumque tuarum 
N. et N. 

Iungit manus et orat aliquantulum pro quibus orare intendit. 
Deinde, manibus extensis, prosequitur: 

et omnium circumstantium, 

quorum tibi fides cognita est et nota devotio, 

pro quibus tibi offerimus: 

vel qui tibi offerunt hoc sacrificium laudis, 

pro se suisque omnibus: 
pro redemptione animarum suarum, 
pro spe salutis et incolumitatis suae: 
tibique reddunt vota sua 
aeterno Deo, vivo et vero. 

Infra Actionem. 

Communicantes , 

et memoriam venerantes, 

in primis gloriosae semper Virginis Mariae, 

Genetricis Dei et Domini nostri Iesu Christi: 

t sed et beati Ioseph, eiusdem Virginis Sponsi, 

et beatorum Apostolorum ac Martyrum tuorum, 

Petri et Pauli, Andreae, 

(Iacobi, Ioannis, 

Thomae, Iacobi, Philippi, 

Bartholomaei, Matthaei, 

Simonis et Thaddaei: 

Lini, Cleti, Clementis, Xysti, 

Cornelii, Cypriani, 

Laurentii, Chrysogoni, 

Ioannis et Pauli, 

Cosmae et Damiani) 

et omnium Sanctorum tuorum; 

quorum meritis precibusque concedas, 

ut in omnibus protectionis tuae muniamur auxilio. 

(Per Christum Dominum nostrum. Arnen.) 

Manibus extensis, prosequitur: 

Hanc igitur oblationem servitutis nostrae, 
sed et cunctae familiae tuae, 
quaesumus, Domine, ut placatus accipias: 
diesque nostros in tua pace disponas, 

atque ab aeterna damnatione nos eripi 

et in electorum tuorum iubeas grege numerari. 

Iungit manus. 

(Per Christum Dominum nostrum. Arnen.) 


Tenens manus expansas super oblata, dicit: 

Quam oblationem tu, Deus, in omnibus, quaesumus, 
benedictam, adscrlptam, ratam, 
rationabilem, acceptabilemque facere digneris: 
ut nobis Corpus et Sanguis fiat dilectissimi Filii tui, 
Domini nostri Iesu Christi. 

Iungit manus. 

In formulis quae sequuntur, verba Domini proferantur distincte 
et aperte, prouti natura eorundem verborum requirit. 

Qui, pridie quam pateretur, 
accipit panem, 

eumque parum elevatum super altare tenens, 
prosequitur: 

accepit panem in sanctas ac venerabiles manus suas, 

elevat oculos, 

et elevatis oculis in caelum 

ad te Deum Patrem suum omnipotentem, 

tibi gratias agens benedixit, 

fregit, 

dedltque discipulis suis, dicens: 
parum se inclinat 

ACCIPITE ET MANDUCATE EX HOC OMNES: 

HOC EST ENIM CORPUS MEUM, 

QUOD PRO VOBIS TRADETUR. 

Hostiam consecratam ostendit populo, reponit super patenam, et 
genuflexus adorat. 

Postea prosequitur: 

Simili modo, postquam cenatum est, 
accipit calicem, 

eumque parum elevatum super altare tenens, 
prosequitur: 

accipiens et hunc praeclarum calicem 
in sanctas ac venerabiles manus suas, 
item tibi gratias agens benedixit, 
deditque discipulis suis, dicens: 

parum se inclinat 

ACCIPITE ET BIBITE EX EO OMNES: 

HIC EST ENIM CALIX SANGUINIS MEI 
NOVI ET AETERNI TESTAMENTI, 

QUI PRO VOBIS ET PRO MULTIS EFFUNDETUR 
IN REMISSIONEM PECCATORUM. 

HOC FACITE IN MEAM COMMEMORATIONEM. 

Calicem ostendit populo, deponit super corporale, et genuflexus 
adorat. Deinde dicit: 

Mysterium fidei. 

Et populus prosequitur, acclamans: 

Mortem tuam annuntiamus, Domine, 

et tuam resurrectionem confitemur, donec venias. 

Aliae acclamationes, p. 172. 

Postea, extensis manibus, sacerdos dicit: 

Unde et memores, Domine, 

nos servi tui, 

sed et plebs tua sancta, 

eiusdem Christi, Filii tui, Domini nostri, 

tam beatae passionis, 

necnon et ab inferis resurrectionis, 

sed et in caelos gloriosae ascensionis: 

offerimus praeclarae maiestati tuae 

de tuis donis ac datis 
hostiam puram, 
hostiam sanctam, 
hostiam immaculatam, 

Panem sanctum vitae aeternae 
et Calicem salutis perpetuae. 

Supra quae propitio ac sereno vultu 
respicere digneris: 
et accepta habere, 
sicuti accepta habere dignatus es 
munera pueri tui iusti Abel, 
et sacrificium Patriarchae nostri Abrahae, 
et quod tibi obtulit summus sacerdos tuus 
Melchisedech, 

sanctum sacrificium, immaculatam hostiam. 


Inclinatus, iunctis manibus, prosequitur: 

Supplices te rogamus, omnipotens Deus: 
iube haec perferri per manus sancti Angeli tui 
in sublime altare tuum, 
in conspectu divinae maiestatis tuae; 
ut, quotquot ex hac altaris participatione 
sacrosanctum Filii tui Corpus et Sanguinem 
sumpserimus, 

erigit se atque seipsum signat, dicens: 
omni benedictione caelesti et gratia repleamur. 
Iungit manus. 

(Per Christum Dominum nostrum. Arnen.) 

Commemoratio pro defunctis. 

Manibus extensis, dicit: 

Memento etiam, Domine, famulorum famularumque 
tuarum N. et N., 

qui nos praecesserunt cum signo fidei, 
et dormiunt in somno pacis. 

Iungit manus et orat aliquantulum pro iis defunctis, pro quibus 
orare intendit. Deinde, extensis manibus, prosequitur: 

Ipsis, Domine, et omnibus in Christo quiescentibus, 
locum refrigerii, lucis et pacis, 
ut indulgeas, deprecamur. 

Iungit manus. 

(Per Christum Dominum nostrum. Arnen.) 


Manu dextera percutit sibi pectus, dicens: 

Nobis quoque peccatoribus famulis tuis, 
et extensis manibus prosequitur: 

de multitudine miserationum tuarum sperantibus, 
partem aliquam et societatem donare digneris 
cum tuis sanctis Apostolis et Martyribus: 
cum Ioanne, Stephano, 

Matthia, Barnaba, 

(Ignatio, Alexandro, 

Marcellino, Petro, 

Felicitate, Perpetua, 

Agatha, Lucia, 

Agnete, Caecilia, Anastasia) 
et omnibus Sanctis tuis: 
intra quorum nos consortium, 
non aestimator meriti, sed veniae, 
quaesumus, largitor admitte. 

Iungit manus et prosequitur: 

Per Christum Dominum nostrum, 
per quem haec omnia, Domine, 

semper bona creas, sanctificas, vivificas, benedicis, 
et praestas nobis. 

Accipit patenam cum hostia et calicem, et utrumque elevans, dicit : 

Per ipsum, et cum ipso, et in ipso, 
est tibi Deo Patri omnipotenti, 
in unitate Spiritus Sancti, 
omnis honor et gloria 
per omnia saecula saeculorum. 

Populus acclamat: Arnen. 

Deinde sequitur ritus communionis, p. 157. 

V. Dominus vobiscum. 

$. Et cum spiritu tuo. 

V. Sursum corda. 

$. Habemus ad Dominum. 

V. Gratias agamus Domino Deo nostro. 

$. Dignum et iustum est. 

Vere dignum et iustum est, aequum et salutare, 
nos tibi, sancte Pater, semper et ubique 
gratias agere 

per Filium dilectionis tuae Iesum Christum, 

Verbum tuum per quod cuncta fecisti: 

quem misisti nobis Salvatorem et Redemptorem, 

incarnatum de Spiritu Sancto et ex Virgine natum. 

Qui voluntatem tuam adimplens 

et populum tibi sanctum acquirens 

extendit manus cum pateretur, 

ut mortem solveret et resurrectionem manifestaret. 
Et ideo cum Angelis et omnibus Sanctis 
gloriam tuam praedicamus, una voce dicentes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

Sacerdos, manibus extensis, dicit: 

Vere Sanctus es, Domine, fons omnis sanctitatis. 

Iungit manus, easque expansas super oblata tenens, dicit: 

Haec ergo dona, quaesumus, 

Spiritus tui rore sanctifica, 
iungit manus 

et signat semel super panem et calicem simul, dicens: 
ut nobis Corpus et ^ Sanguis fiant 
Domini nostri Iesu Christi. 

Iungit manus. 

In formulis quae sequuntur, verba Domini proferantur distincte ct 
aperte, prouti natura eorundem verborum requirit. 

Qui cum Passioni voluntarie traderetur, 
accipit panem, 

eumque parum elevatum super altare tenens, 
prosequitur: 

accepit panem et gratias agens fregit, 
dedftque discipulis suis, dicens: 
parum se inclinat 

ACCIPITE ET MANDUCATE EX HOC OMNES: 

HOC EST ENIM CORPUS MEUM, 

QUOD PRO VOBIS TRADETUR. 

Hostiam consecratam ostendit populo, reponit super patenam, et 
genuflexus adorat. Postea prosequitur: 

Simili modo, postquam cenatum est, 
accipit calicem, 

eumque parum elevatum super altare tenens, 

prosequitur: 

accipiens et calicem, 

iterum gratias agens dedit discipulis suis, dicens: 
parum se inclinat 

ACCIPITE ET BIBITE EX EO OMNES: 

HIC EST ENIM CALIX SANGUINIS MEI 
NOVI ET /ETERNI TESTAMENTI, 

QUI PRO VOBIS ET PRO MULTIS EFFUNDETUR 
IN REMISSIONEM PECCATORUM. 

HOC FACITE IN MEAM COMMEMORATIONEM. 

Calicem ostendit populo, deponit super corporale, et genuflexus 
adorat. Deinde dicit: 

Mysterium fidei. 


Et populus prosequitur, acclamans: 

Mortem tuam annuntiamus, Domine, 

et tuam resurrectionem confitemur, donec venias. 

Aliae acclamationes, p, 172. 

Deinde sacerdos, extensis manibus, dicit: 

Memores igitur mortis et resurrectionis eius, 
tibi, Domine, panem vitas 
et calicem salutis offerimus, 
gratias agentes, quia nos dignos habuisti 
astare coram te et tibi ministrare. 

Et supplices deprecamur, 

ut Corporis et Sanguinis Christi participes 

a Spiritu Sancto congregemur in unum. 

Recordare, Domine, Ecclesiae tuae toto orbe diffusae, 
ut eam in caritate perficias 

una cum Papa nostro N. et Episcopo nostro N. 
et universo clero. 

In Missis pro defunctis addi potest: 

Memento famuli tui (famulae tuae) N., 
quem (quam) (hodie) ad te ex hoc mundo vocasti. 
Concede, ut, qui (quae) complantatus (complantata) 
fuit similitudini mortis Filii tui, 
simul fiat et resurrectionis ipsius. 


Memento etiam fratrum nostrorum, 
qui in spe resurrectionis dormierunt, 
omniumque in tua miseratione defunctorum, 
et eos in lumen vultus tui admitte. 

Omnium nostrum, quaesumus, miserere, 
ut cum beata Dei Genetrice Virgine Maria, 
beatis Apostolis et omnibus Sanctis, 
qui tibi a saeculo placuerunt, 
aeternae vitae mereamur esse consortes, 
et te laudemus et glorificemus 
iungit manus 

per Filium tuum Iesum Christum. 

Accipit patenam cum hostia et calicem, et utrumque elevans, dicit : 

Per ipsum, et cum ipso, et in ipso, 
est tibi Deo Patri omnipotenti, 
in unitate Spiritus Sancti, 
omnis honor et gloria 
per omnia saecula saeculorum. 

Populus acclamat: Arnen. 

Deinde sequitur ritus communionis, p. 157. 

Sacerdos, manibus extensis, dicit: 

Vere Sanctus es, Domine, 

et merito te laudat omnis a te condita creatura, 
quia per Filium tuum, 

Dominum nostrum Iesum Christum, 

Spiritus Sancti operante virtute, 
vivificas et sanctificas universa, 
et populum tibi congregare non desinis, 
ut a solis ortu usque ad occasum 
oblatio munda offeratur nomini tuo. 

Iungit manus, easque expansas super oblata tenens, dicit: 

Supplices ergo te, Domine, deprecamur, 
ut haec munera, quae tibi sacranda detulimus, 
eodem Spiritu sanctificare digneris, 

iungit manus 

et signat semel super panem et calicem simul, dicens: 

ut Corpus et Sanguis fiant 

Filii tui Domini nostri lesu Christi, 

iungit manus 

cuius mandato haec mysteria celebramus. 


In formulis quae sequuntur, verba Domini proferantur distincte et 
aperte, prouti natura eorundem verborum requirit: 

Ipse enim in qua nocte tradebatur 

accipit panem 

eumque parum elevatum super altare tenens, 

prosequitur: 

accepit panem 

et tibi gratias agens benedixit, 
fregit, deditque discipulis suis, dicens: 
parum se inclinat 

ACCIPITE ET MANDUCATE EX HOC OMNES: 

HOC EST ENIM CORPUS MEUM, 

QUOD PRO VOBIS TRADETUR. 

Hostiam consecratam ostendit populo, deponit super patenam, et 
genuflexus adorat. Postea prosequitur: 

Simili modo, postquam cenatum est, 
accipit calicem, 

eumque parum elevatum super altare tenens, 

prosequitur: 

accipiens calicem, 

et tibi gratias agens benedixit, 

deditque discipulis suis, dicens: 

parum se inclinat 

ACCIPITE ET BIBITE EX EO OMNES : 

HIC EST ENIM CALIX SANGUINIS MEI 
NOVI ET 7ETERNI TESTAMENTI, 

QUI PRO VOBIS ET PRO MULTIS EFFUNDETUR 
IN REMISSIONEM PECCATORUM. 

HOC FACITE IN MEAM COMMEMORATIONEM. 

Calicem ostendit populo, deponit super corporale, et genuflexus 
adorat. Deinde dicit: 

Mysterium fidei. 

Et populus prosequitur, acclamans: 

Mortem tuam annuntiamus, Domine, 

et tuam resurrectionem confitemur, donec venias. 


Aliae acclamationes, p. 172. 

Deinde sacerdos, extensis manibus, dicit: 

Memores igitur, Domine, 

eiusdem Filii tui salutiferae passionis 

necnon mirabilis resurrectionis 

et ascensionis in caelum, 

sed et praestolantes alterum eius adventum, 

offerimus tibi, gratias referentes, 

hoc sacrificium vivum et sanctum. 

Respice, quaesumus, in oblationem Ecclesiae tuae 

et, agnoscens Hostiam, 

cuius voluisti immolatione placari, 

concede, ut qui Corpore et Sanguine Filii tui reficimur, 

Spiritu eius Sancto repleti, 

unum corpus et unus spiritus inveniamur in Christo. 

Ipse nos tibi perficiat munus aeternum, 

ut cum electis tuis hereditatem consequi valeamus, 

in primis cum beatissima Virgine, Dei Genetrice, Maria, 

cum beatis Apostolis tuis et gloriosis Martyribus 

(cum Sancto N.: Sancto diei vel patrono) 

et omnibus Sanctis, 

quorum intercessione 

perpetuo apud te confidimus adiuvari. 

Haec Hostia nostrae reconciliationis proficiat, 

quaesumus, Domine, 

ad totius mundi pacem atque salutem. 

Ecclesiam tuam, peregrinantem in terra, 

in fide et caritate firmare digneris 

cum famulo tuo Papa nostro N. et Episcopo nostro N., 

cum episcopali ordine et universo clero 

et omni populo acquisitionis tuae. 

Votis huius familiae, quam tibi astare voluisti, 
adesto propitius. 

Omnes filios tuos ubique dispersos 
tibi, clemens Pater, miseratus coniunge. 
t Fratres nostros defunctos 

et omnes qui, tibi placentes, ex hoc saeculo transierunt, 
in regnum tuum benignus admitte, 
ubi fore speramus, 

ut simul gloria tua perenniter satiemur, 
iungit manus 

per Christum Dominum nostrum, 
per quem mundo bona cuncta largiris, t 

Accipit patenam cum hostia et calicem, et utrumque elevans, dicit : 

Per ipsum, et cum ipso, et in ipso, 
est tibi Deo Patri omnipotenti, 
in unitate Spiritus Sancti, 
omnis honor et gloria 
per omnia saecula saeculorum. 

Populus acclamat: Arnen. 

Deinde sequitur ritus communionis, p. 157. 


Quando haec prex eucharistica in Missis pro defunctis adhibetur, 
dici potest: 

f Memento famuli tui (famulae tuae) N., 
quem (quam) (hodie) ad te ex hoc mundo vocasti. 
Concede, ut, qui (quae) complantatus (complantata) 
fuit similitudini mortis Filii tui, 
simul fiat et resurrectionis ipsius, 
quando mortuos suscitabit in carne de terra 
et corpus humilitatis nostrae 
configurabit corpori claritatis suae. 

Sed et fratres nostros defunctos, 

et omnes qui, tibi placentes, ex hoc saeculo transierunt, 

in regnum tuum benignus admitte, 

ubi fore speramus, 

ut simul gloria tua perenniter satiemur, 

quando omnem lacrimam absterges ab oculis nostris, 

quia te, sicuti es, Deum nostrum videntes, 

tibi similes erimus cuncta per saecula, 

et te sine fine laudabimus, 

iungit manus 

per Christum Dominum nostrum, 
per quem mundo bona cuncta largiris, t 

Accipit patenam cum hostia et calicem, et utrumque elevans, dicit : 

Per ipsum, et cum ipso, et in ipso, 
est tibi Deo Patri omnipotenti, 
in unitate Spiritus Sancti, 
omnis honor et gloria 
per omnia saecula saeculorum. 

Populus acclamat: Arnen. 

Deinde sequitur ritus communionis, p. 157. 

V. Dominus vobiscum. 

Et cum spiritu tuo. 

V. Sursum corda. 

$. Habemus ad Dominum. 

V. Gratias agamus Domino Deo nostro. 

1$. Dignum et iustum est. 

Vere dignum est tibi gratias agere, 

vere iustum est te glorificare, Pater sancte, 

quia unus es Deus vivus et verus, 

qui es ante saecula et permanes in aeternum, 

inaccessibilem lucem inhabitans; 

sed et qui unus bonus atque fons vitae cuncta fecisti, 

ut creaturas tuas benedictionibus adimpleres 

multasque laetificares tui luminis claritate. 

Et ideo coram te innumerae astant turbae angelorum, 
qui die ac nocte serviunt tibi 
et, vultus tui gloriam contemplantes, 
te incessanter glorificant. 

Cum quibus et nos et, per nostram vocem, 

omnis quae sub caelo est creatura 

nomen tuum in exsultatione confitemur, canentes: 

Sanctus, Sanctus, Sanctus Dominus Deus Sabaoth. 
Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

Sacerdos, manibus extensis, dicit: 

Confitemur tibi, Pater sancte, 
quia magnus es et omnia opera tua 
in sapientia et caritate fecisti. 

Hominem ad tuam imaginem condidisti, 
eique commisisti mundi curam universi, 
ut, tibi soli Creatori serviens, 
creaturis dmnibus imperaret. 

Et cum amicitiam tuam, non oboediens, amisisset, 
non eum dereliquisti in mortis imperio. 

Omnibus enim misericorditer subvenisti, 
ut te quaerentes invenirent. 

Sed et foedera pluries hominibus obtulisti 
eosque per prophetas erudisti in exspectatione salutis. 
Et sic, Pater sancte, mundum dilexisti, 
ut, completa plenitudine temporum, 

Unigenitum tuum nobis mitteres Salvatorem. 

Qui, incarnatus de Spiritu Sancto 

et natus ex Maria Virgine, 

in nostra condicionis forma est conversatus 

per omnia absque peccato; 

salutem evangelizavit pauperibus, 

redemptionem captivis, maestis corde laetitiam. 

Ut tuam vero dispensationem impleret, 
in mortem tradidit semetipsum 
ac, resurgens a mortuis, 
mortem destruxit vitamque renovavit. 

Et, ut non amplius nobismetipsis viveremus, 
sed sibi, qui pro nobis mortuus est atque surrexit, 
a te, Pater, misit Spiritum Sanctum 
primitias credentibus, 

qui, opus suum in mundo perficiens, 
omnem sanctificationem compleret. 

Iungit manus, easque expansas super oblata tenens, dicit: 

Quaesumus igitur, Domine, 
ut idem Spiritus Sanctus 
haec munera sanctificare dignetur, 
iungit manus 

et signat semel super panem et calicem simul, dicens: 
ut Corpus et Sanguis fiant 
Domini nostri Iesu Christi 
iungit manus 

ad hoc magnum mysterium celebrandum, 
quod ipse nobis reliquit in foedus aeternum. 

In formulis quae sequuntur, verba Domini proferantur distincte et 
aperte, prouti natura eorundem verborum requirit. 

Ipse enim, cum hora venisset 
ut glorificaretur a te, Pater sancte, 
ac dilexisset suos qui erant in mundo, 
in finem dilexit eos: 
et cenantibus illis 
accipit panem, 

eumque parum elevatum super altare tenens, 
prosequitur: 

accepit panem, benedixit ac fregit, 
deditque discipulis suis, dicens: 
parum se inclinat 

ACCIPITE ET MANDUCATE EX HOC OMNES: 

HOC EST ENIM CORPUS MEUM, 

QUOD PRO VOBIS TRADETUR. 

Hostiam consecratam ostendit populo, deponit super patenam, et 
genuflexus adorat. 

Postea prosequitur: 

Simili modo 
accipit calicem, 

eumque parum elevatum super altare tenens, 
prosequitur: 

accipiens calicem, ex genimine vitis repletum, 
gratias egit, deditque discipulis suis, dicens: 
parum se inclinat 

ACCIPITE ET BIBITE EX EO OMNES: 

HIC EST ENIM CALIX SANGUINIS MEI 
NOVI ET AETERNI TESTAMENTI, 

QUI PRO VOBIS ET PRO MULTIS EFFUNDETUR 
IN REMISSIONEM PECCATORUM. 

HOC FACITE IN MEAM COMMEMORATIONEM. 

Calicem ostendit populo, deponit super corporale, et genuflexus 
adorat. Deinde dicit : 

Mysterium fidei. 

Et populus prosequitur, acclamans: 

Mortem tuam annuntiamus, Domine, 

et tuam resurrectionem confitemur, donec venias. 

Aliae acclamationes, p. 172. 

Deinde sacerdos, extensis manibus, dicit: 

Unde et nos, Domine, redemptionis nostrae memoriale 
nunc celebrantes, 
mortem Christi 

eiusque descensum ad inferos recolimus, 
eius resurrectionem 

et ascensionem ad tuam dexteram profitemur, 
et, exspectantes ipsius adventum in gloria, 

offerimus tibi eius Corpus et Sanguinem, 
sacrificium tibi acceptabile et toti mundo salutare. 

Respice, Domine, in Hostiam, 

quam Ecclesias tuae ipse parasti, 

et concede benignus omnibus, 

qui ex hoc uno pane participabunt et calice, 

ut, in unum corpus a Sancto Spiritu congregati, 

in Christo hostia viva perficiantur, 

ad laudem gloriae tuae. 

Nunc ergo, Domine, omnium recordare, 
pro quibus tibi hanc oblationem offerimus: 
in primis famuli tui, Papae nostri N., 

Episcopi nostri N., et Episcoporum ordinis universi, 

sed et totius cleri, et offerentium, 

et circumstantium, et cuncti populi tui, 

et omnium, qui te quaerunt corde sincero. 

Memento etiam illorum, 

qui obierunt in pace Christi tui, 

et omnium defunctorum, 

quorum fidem tu solus cognovisti. 

Nobis omnibus, filiis tuis, clemens Pater, concede, 
ut caelestem hereditatem consequi valeamus 
cum beata Virgine, Dei Genetrice, Maria, 
cum Apostolis et Sanctis tuis 
in regno tuo, ubi cum universa creatura, 
a corruptione peccati et mortis liberata, 
te glorificemus per Christum Dominum nostrum, 
iungit manus, 

per quem mundo bona cuncta largiris. 

Accipit patenam cum hostia et calicem, et utrumque elevans, dicit : 

Per ipsum, et cum ipso, et in ipso, 
est tibi Deo Patri omnipotenti, 
in unitate Spiritus Sancti, 
omnis honor et gloria 
per omnia saecula saeculorum. 

Populus acclamat: Arnen. 

RITUS COMMUNIONIS 


Calice et patena depositis, sacerdos, iunctis manibus, dicit: 

Praeceptis salutaribus moniti, 
et divina institutione formati, 
audemus dicere: 

Extendit manus et, una cum populo, pergit: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo, et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

Manibus extensis, sacerdos solus prosequitur, dicens: 

Libera nos, quaesumus, Domine, ab omnibus malis, 

da propitius pacem in diebus nostris, 

ut, ope misericordiae tuae adiuti, 

et a peccato simus semper liberi 

et ab omni perturbatione securi: 

exspectantes beatam spem 

et adventum Salvatoris nostri Iesu Christi. 

Iungit manus. 

Populus orationem concludit, acclamans: 

Quia tuum est regnum, 
et potestas, et gloria in saecula. 

Deinde sacerdos, manibus extensis, clara voce dicit: 

Domine Iesu Christe, qui dixisti Apostolis tuis: 
Pacem relinquo vobis, pacem meam do vobis: 
ne respicias peccata nostra, 

sed fidem Ecclesiae tuae; 

eamque secundum voluntatem tuam 

pacificare et coadunare digneris, 

Iungit manus. 

Qui vivis et regnas in saecula saeculorum. 

Populus respondet: 

Amen. 

Sacerdos, ad populum conversus, extendens et iungens manus, subdit: 

Pax Domini sit semper vobiscum. 

Populus respondet: 

Et cum spiritu tuo. 

Deinde, pro opportunitate, diaconus, vel sacerdos, subiungit: 

Offerte vobis pacem. 

Et omnes, iuxta locorum consuetudines, pacem et caritatem sibi invicem 
significant; sacerdos pacem dat diacono vel ministro. 

Deinde accipit hostiam eamque super patenam frangit, et particulam im- 
mittit in calicem, dicens secreto: 

Haec commixtio Corporis et Sanguinis Domini nostri Iesu 
Christi fiat accipientibus nobis in vitam aeternam. 

Interim cantatur vel dicitur: 

Agnus Dei, qui tollis peccata mundi: miserere nobis. 

Agnus Dei, qui tollis peccata mundi: miserere nobis. 

Agnus Dei, qui tollis peccata mundi: dona nobis pacem. 

Quod etiam pluries repeti potest, si fractio panis protrahitur. Ultima tamen 
vice dicitur: dona nobis pacem. 

Sacerdos deinde, manibus iunctis, dicit secreto: 

Domine Iesu Christe, Filii Dei vivi, 
qui ex voluntate Patris, 
cooperante Spiritu Sancto, 
per mortem tuam mundum vivificasti: 

libera me per hoc sacrosanctum Corpus et Sanguinem tuum 
ab omnibus iniquitatibus meis et universis malis: 
et fac me tuis semper inhaerere mandatis, 
et a te numquam separari permittas. 

Vel: 

Perceptio Corporis et Sanguinis tui, Domine Iesu Christe, 
non mihi proveniat in iudicium et condemnationem: 
sed pro tua pietate prosit mihi 
ad tu tamen tum mentis et corporis, 
et ad medelam percipiendam. 

Sacerdos genuflectit, accipit hostiam, eamque aliquantulum elevatam super 
patenam tenens, ad populum versus, clara voce dicit: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Et una cum populo semel subdit 

Domine, non sum dignus, ut intres sub tectum meum, 
sed tantum dic verbo et sanabitur anima mea. 

Et sacerdos, ad altare versus, secreto dicit: 

Corpus Christi custodiat me in vitam aeternam. 

Et reverenter sumit Corpus Christi. 

Deinde accipit calicem et secreto dicit: 

Sanguis Christi custodiat me in vitam aeternam. 

Et reverenter sumit Sanguinem Christi. 

Postea accipit patenam vel pyxidem, accedit ad communicandos, et hostiam 
parum elevatam unicuique eorum ostendit, dicens: 

Corpus Christi. 

Communicandus respondet: 

Amen. 

Et communicatur. 

Eo modo agit et diaconus, si sacram Communionem distribuit. 

Si adsint sub utraque specie communicandi, servetur ritus suo loco descriptus. 

Dum sacerdos sumit Corpus Christi, incipit cantus ad Communionem. 

Distributione Communionis expleta, sacerdos vel diaconus purificat patenam 
super calicem et ipsum calicem. 

Dum purificationem peragit, sacerdos dicit secreto: 

Quod ore sumpsimus, Domine, pura mente capiamus, 
et de munere temporali fiat nobis remedium sempiternum. 

Tunc sacerdos ad sedem redire potest. Pro opportunitate sacrum silentium, 
per aliquod temporis spatium, servari, vel psalmus aut canticum laudis pro- 
ferri potest. 

Deinde, stans ad sedem vel ad altare, sacerdos dicit: 

Oremus. 

Et omnes una cum sacerdote per aliquod temporis spatium in silentio orant, 
nisi silentium iam praecesserit. Deinde sacerdos, manibus extensis, dicit ora- 
tionem post Communionem. Populus in fine acclamat: 

Amen. 


RITUS CONCLUSIONIS 

Sequuntur, si habendae sint, breves annuntiationes ad populum. 

Deinde fit dimissio. Sacerdos, versus ad populum, extendens manus, dicit: 

Dominus vobiscum. 

Populus respondet: 

Et cum spiritu tuo. 

Sacerdos benedicit populum, dicens: 

Benedicat vos omnipotens Deus, 

Pater, et Filius, et Spiritus Sanctus. 

Populus respondet: 

Amen. 

Quibusdam diebus vel occasionibus, huic formulae benedictionis praemittitur, 
iuxta rubricas, alia formula benedictionis sollemnior, pag. 173 . 

Deinde diaconus, vel ipse sacerdos, manibus iunctis, ad populum versus dicit: 

Ite, missa est. 

Populus respondet: 

Deo gratias. 

Deinde sacerdos altare osculo de more veneratur, ut initio. Facta denique 
debita reverentia cum ministris, recedit. 

Si qua actio liturgica immediate sequatur, ritus dimissionis omittuntur. 

RITUS INITIALES 

Sacerdos, facta cum ministro debita reverentia, signat se, dicens: 

In nomine Patris, et Filii, et Spiritus Sancti. 

Minister respondet: 

Amen. 

Tunc sacerdos, ad ministrum conversus et manus extendens, eum salutat, 
dicens: 

Dominus vobiscum. 

Minister respondet: 

Et cum spiritu tuo. 

Adhiberi possunt etiam aliae formulae salutationis, quae in Appendice in- 
veniuntur, p. 170. 

Postea sacerdos et minister faciunt confessionem: 

Confiteor Deo omnipotenti et tibi, frater, 
quia peccavi nimis 

cogitatione, verbo, opere et omissione: 

et, percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos, 
et te, frater, orare pro me 
ad Dominum Deum nostrum. 

Sequitur absolutio sacerdotis: 

Misereatur nostri omnipotens Deus 
et, dimissis peccatis nostris, 
perducat nos ad vitam aeternam. 

Minister respondet: 

Arnen. 

Tunc sacerdos ascendit ad altare, illud veneratur osculo, et accedit ad mis- 
sale in sinistro latere altaris collocatum, et legit antiphonam ad introitum. 

Sequuntur invocationes Kyrie, eleison, quas sacerdos dicit alternatim cum 


ministro. 




Sac.: 

Kyrie, eleison. 

Min.: 

Kyrie, 

eleison. 

Sac.: 

Christe, eleison. 

Min.: 

Christe 

, eleison. 

Sac.: 

Kyrie, eleison. 

Min.: 

Kyrie, 

eleison. 


Deinde, quando praescribitur, sacerdos et minister simul dicunt hymnum 

Gloria in excelsis Deo. 

Quo finito, sacerdos, manibus iunctis, dicit: 

Oremus. 

Et, facta aliqua pausa silentii, extendit manus et dicit orationem; qua 
expleta, minister acclamat: 

Amen. 


LITURGIA VERBI 

Tunc minister vel ipse sacerdos legit primam lectionem, psalmum et, si 
habenda est, secundam lectionem necnon alterum cantum. 

Deinde sacerdos, inclinatus, secreto dicit: 

Munda cor meum ac labia mea, omnipotens Deus, 
ut sanctum Evangelium tuum digne valeam nuntiare. 

Postea, iunctis manibus, dicit: 

Dominus vobiscum. 

Minister respondet: 

Et cum spiritu tuo. 

Sacerdos: 

Lectio sancti Evangelii secundum N., 

et interim signat librum et seipsum in fronte, ore et pectore. 

Minister acclamat: 

Gloria tibi, Domine. 

Deinde sacerdos Evangelium legit. Quo finito, librum osculatur, dicens 
secreto: 

Per evangelica dicta deleantur nostra delicta. 

Minister autem acclamat: 

Laus tibi, Christe. 

Quando dicendum est, sacerdos et minister simul dicunt symbolum, pag. 115. 

Postea fieri potest oratio universalis seu oratio fidelium, in qua ipse sacerdos 
etiam intentiones profert, ministro respondente. 


LITURGIA EUCHARISTICA 

Minister corporale, purificatorium et calicem super altare deponit, nisi iam 
initio Missae ibidem sint posita. Sacerdos ad medium altaris accedit. 

Tunc minister affert patenam cum pane, quam sacerdos accipit et aliquan- 
tulum elevatam super altare tenet, dicens: 

Benedictus es, Domine, Deus universi, 
quia de tua largitate accepimus panem, 
quem tibi offerimus, 

fructum terrae et operis manuum hominum, 
ex quo nobis fiet panis vitae. 

Deponit deinde patenam cum pane super corporale. 

Postea sacerdos infundit vinum et parum aquae in calicem, dicens secreto: 

Per huius aquae et vini mysterium 

eius efficiamur divinitatis consortes, 

qui humanitatis nostrae fieri dignatus est particeps. 

Postea accipit calicem, eumque aliquantulum elevatum super altare tenet, 
dicens : 

Benedictus es, Domine, Deus universi, 
quia de tua largitate accepimus vinum, 

quod tibi offerimus, 

fructum vitis et operis manuum hominum, 
ex quo nobis fiet potus spiritalis. 

Deinde calicem super corporale deponit. 

Postea inclinatus dicit secreto: 

In spiritu humilitatis et in animo contrito 
suscipiamur a te, Domine, 

et sic fiat sacrificium nostrum in conspectu tuo hodie, 
ut placeat tibi, Domine Deus. 

Deinde, stans ad latus altaris, lavat manus, dicens secreto: 

Lava me, Domine, ab iniquitate mea, 
et a peccato meo munda me. 

Stans postea in medio altaris, versus ad ministrum, extendens et iungens 
manus, dicit: 

Orate, fratres, 

ut meum ac vestrum sacrificium 

acceptabile fiat apud Deum Patrem omnipotentem. 

Minister respondet: 

Suscipiat Dominus sacrificium de manibus tuis 
ad laudem et gloriam nominis sui, 
ad utilitatem quoque nostram 
totiusque Ecclesiae suae sanctae. 

Deinde, manibus extensis, sacerdos dicit orationem super oblata; qua finita, 
minister acclamat: Arnen. 

Tunc sacerdos dicit Precem eucharisticam, iuxta normas, quae in singulis 
Precibus eucharisticis continentur. 

Post doxologiam in fine Precis eucharisticae, iunctis manibus, sacerdos dicit: 

Praeceptis salutaribus moniti, 
et divina institutione formati, 
audemus dicere: 


166 


ORDO MISS/E SINE POPULO 


Extendit manus et, una cum ministro, pergit: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo, et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

Manibus extensis, sacerdos solus prosequitur, dicens: 

Libera nos, quaesumus, Domine, ab omnibus malis, 

da propitius pacem in diebus nostris, 

ut, ope misericordiae tuae adiuti, 

et a peccato simus semper liberi 

et ab omni perturbatione securi: 

exspectantes beatam spem 

et adventum Salvatoris nostri Iesu Christi. 

Iungit manus. Minister orationem concludit, acclamans: 

Quia tuum est regnum, 
et potestas, et gloria 
in saecula. 

Tunc sacerdos, manibus extensis, clara voce dicit: 

Domine Iesu Christe, qui dixisti Apostolis tuis: 

Pacem relinquo vobis, pacem meam do vobis: 

ne respicias peccata nostra, 

sed fidem Ecclesiae tuae; 

eamque secundum voluntatem tuam 

pacificare et coadunare digneris. 

Iungit manus. 

Qui vivis et regnas in saecula saeculorum. 

Minister respondet: 

Arnen. 

Sacerdos, ad ministrum conversus, extendens et iungens manus, subdit: 

Pax Domini sit semper vobiscum. 

Minister respondet: 

Et cum spiritu tuo. 

Et sacerdos, pro opportunitate, pacem dat ministro. 

Postea accipit hostiam, eamque super patenam frangit, interim cum ministro 
dicens: 

Agnus Dei, qui tollis peccata mundi: miserere nobis. 

Agnus Dei, qui tollis peccata mundi: miserere nobis. 

Agnus Dei, qui tollis peccata mundi: dona nobis pacem. 

His dictis, particulam immittit in calicem, dicens secreto: 

Haec commixtio Corporis et Sanguinis Domini nostri Iesu 
Christi fiat accipientibus nobis in vitam aeternam. 

Sacerdos deinde, manibus iunctis, dicit secreto: 

Domine Iesu Christe, Fili Dei vivi, 
qui ex voluntate Patris, 
cooperante Spiritu Sancto, 
per mortem tuam mundum vivificasti: 

libera me per hoc sacrosanctum Corpus et Sanguinem tuum 
ab omnibus iniquitatibus meis et universis malis: 
et fac me tuis semper inhaerere mandatis, 
et a te numquam separari permittas. 

Vel: 

Perceptio Corporis et Sanguinis tui, Domine Iesu Christe, 
non mihi proveniat in iudicium et condemnationem: 
sed pro tua pietate prosit mihi ad tutamentum 
mentis et corporis, 
et ad medelam percipiendam. 

Sacerdos genuflectit, accipit hostiam, eamque aliquantulum elevatam super 
patenam tenens, ad ministrum versus, clara voce dicit: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Et una cum ministro semel subdit: 

Domine, non sum dignus, ut intres sub tectum meum, 
sed tantum dic verbo 
et sanabitur anima mea. 

Si minister non est communicandus, sacerdos, accepta hostia, et stans ad 
altare conversus, statim dicit: Domine, non sum' dignus, etc. 

Et deinde, ad altare versus, secreto dicit: 

Corpus Christi custodiat me in vitam aeternam. 

Et reverenter sumit Corpus Christi. 

Deinde accipit calicem et secreto dicit: 

Sanguis Christi custodiat me in vitam aeternam. 

Et reverenter sumit Sanguinem Christi. 

Quo facto, sacerdos dicit antiphonam ad Communionem. 

Postea accipit patenam, accedit ad ministrum, si communicandus est, et 
hostiam parum elevatam ei ostendit, dicens: 

Corpus Christi. 

Minister respondet: 

Arnen. 

Et communicatur. 

Deinde sacerdos purificat patenam super calicem et ipsum calicem. Calix, 
patena, corporale et purificatorium a ministro ad abacum deferuntur, vel super 
altare relinquuntur. 

Dum purificationem peragit, sacerdos dicit secreto: 

Quod ore sumpsimus, Domine, pura mente capiamus, 
et de munere temporali fiat nobis remedium sempiternum. 

Sacrum silentium per aliquod temporis spatium servari potest. 

Postea sacerdos, manibus iunctis, dicit: 

Oremus. 

Et facta aliqua pausa silentii, nisi iam praecesserit, extendit manus et dicit 
orationem post Communionem. Minister in fine acclamat: 

Amen. 

RITUS CONCLUSIONIS 

Deinde sacerdos, versus ad ministrum, extendens manus, dicit: 

Dominus vobiscum. 

Minister respondet: 

Et cum spiritu tuo. 

Et sacerdos benedicit ministrum, dicens: 

Benedicat vos omnipotens Deus, 

Pater, et Filius, ^ et Spiritus Sanctus. 

Minister respondet: 

Amen. 

Denique sacerdos altare osculo veneratur et, facta cum ministro debita 
reverentia, recedit. 

Formulae salutationis initio Missae 

1. y. Gratia Domini nostri Iesu Christi, et caritas Dei, et 

communicatio Sancti Spiritus sit cum omnibus vobis, 
ty. Et cum spiritu tuo. 

2. y. Gratia vobis et pax a Deo Patre nostro et Domino 

Iesu Christo. 

R 7 . Benedictus Deus et Pater Domini nostri Iesu Christi. 

Vel: 

W. Et cum spiritu tuo. 

3. y . Dominus vobiscum. 

R 7 . Et cum spiritu tuo. 


Formulae actus paenitentialis 

Loco actus paenitentialis, qui in Ordine Missae invenitur, unus e sequentibus 
adhiberi potest: 

1. Sacerdos fideles invitat ad poenitentiam: 

Fratres, agnoscamus peccata nostra, ut apti simus ad sacra 
mysteria celebranda. 

Fit brevis pausa silentii. 

Postea sacerdos dicit: 

Miserere nostri, Domine. 

Populus respondet: 

Quia peccavimus tibi. 

Sacerdos : 

Ostende nobis, Domine, misericordiam tuam. 

Populus: 

Et salutare tuum da nobis. 

Sequitur absolutio sacerdotis: 

Misereatur nostri omnipotens Deus 
et, dimissis peccatis nostris, 
perducat nos ad vitam aeternam. 

Populus respondet: 

Arnen. 

2. Sacerdos fideles invitat ad psenitentiam: 

Fratres, agnoscamus peccata nostra, ut apti simus ad sacra 
mysteria celebranda. 

Fit brevis pausa silentii. 

Deinde sacerdos, vel alius minister idoneus, sequentes, vel alias, invocationes 
cum Kyrie, eleison profert: 

Qui missus es sanare contritos corde: Kyrie, eleison. 

Populus respondet: 

Kyrie, eleison. 


Sacerdos: 

Qui peccatores vocare venisti: Christe, eleison. 

Populus: 

Christe, eleison. 

Sacerdos : 

Qui ad dexteram Patris sedes, ad interpellandum pro nobis: 
Kyrie, eleison. 

Populus: 

Kyrie, eleison. 

Sequitur absolutio sacerdotis: 

Misereatur nostri omnipotens Deus 
et, dimissis peccatis nostris, 
perducat nos ad vitam aeternam. 


Populus respondet: 

Arnen. 


Acclamationes post Consecrationem 
ad libitum seligendae 

1. Mortem tuam annuntiamus, Domine, 

et tuam resurrectionem confitemur, donec venias. 

2. Quotiescumque manducamus panem hunc 
et calicem bibimus, 

mortem tuam annuntiamus, Domine, donec venias. 

3. Salvator mundi, salva nos, 

qui per crucem et resurrectionem tuam liberasti nos. 


BENEDICTIONES SOLLEMNES 


I. Per annum 

Benedicat vobis Dominus, et custodiat vos. 

BC Amen. 

Illuminet faciem suam super vos, et misereatur vestri. 

B^. Amen. 

Convertat vultum suum ad vos, et donet vobis suam pacem, 
ty. Amen. 

Et benedictio Dei omnipotentis, 

Patris, et Filii, et Spiritus Sancti, 
descendat super vos et maneat semper. 

BC Amen. 


II. In celebrationibus B. Mariae Virginis 

Deus, qui per beatae Mariae Virginis partum 
genus humanum sua voluit benignitate redimere, 
sua vos dignetur benedictione ditare. 

BC Amen. 

Eiusque semper et ubique patrocinia sentiatis, 
per quam auctorem vitae suscipere meruistis. 

BC Amen. 

Et quia ad eius celebrandam sollemnitatem 
hodierna die devotis mentibus convenistis, 
spiritalium gaudiorum caelestiumque praemiorum 
vobiscum munera reportetis. 

BC Amen. 

Et benedictio Dei omnipotentis, 

Patris, et Filii, et Spiritus Sancti, 
descendat super vos et maneat semper. 

W. Amen. 

III. In celebrationibus Sanctorum 

Deus, gloria et exsultatio Sanctorum, 

benedicat vos benedictione perpetua, 

qui vobis hodierna tribuit celebrare sollemnia. 

R 7 . Amen. 

Eorum intercessione a praesentibus malis liberati, 
et exemplis sanctae conversationis instructi, 
in servitio Dei fratrumque inveniamini semper intenti, 
ty. Amen. 

Quatenus cum iis omnibus 
valeatis illius patriae possidere vos gaudia, 
in qua filios suos supernis coniungi civibus 
in pace perpetua sancta laetatur Ecclesia, 
ty. Amen. 

Et benedictio Dei omnipotentis, 

Patris, et Filii, et Spiritus Sancti, 
descendat super vos et maneat semper. 
f^. Amen. 

BEAT M MARIT VIRGINIS ANGELORUM 
DE PORTIUNCULA 


FESTUM 


ANT. AD INTROITUM Iudt. 13,31 

Benedicta tu a Domino 

quoniam in omni gente quae audierit nomen tuum, 
magnificabitur super te Deus Israel. 

COLLECTA 

Sanctissimae venerantibus Virginis Mariae 

Angelorum Reginae memoriam gloriosam, 

ipsius nobis, quaesumus, Domine, intercessione concede, 

ut de plenitudine gratiae tuae 

nos quoque mereamur accipere. 

Per Dominum. 

[Tres proponuntur lectiones si uti Sollemnitas celebratur; si 
uti Festum, eligitur prima vel secunda, ad libitum.] 


LECTIO PRIMA 

Qui audit Sapientiam non confundetur. 

Lectio libri Siracidae 24,1-4,22-31 

Sapientia laudabit animam suam, 

et in Deo honorabitur, 

et in medio populi sui gloriabitur 

et in ecclesiis Altissimi aperiet os suum 

et in conspectu virtutis illius gloriabitur 

et in medio populi sui exaltabitur 

et in plenitudine sancta admirabitur 

et in multitudine electorum habebit laudem 

et inter benedictos benedicetur. 


176 


2 AUG. - B.M.V. ANGELORUM DE PORTIUNCULA 


Ego quasi terebinthus extendi ramos meos, 
et rami mei honoris et gratiae. 

Ego quasi vitis fructifica vi suavitatem odoris, 
et flores mei fructus honoris et honestatis. 

Ego mater pulchrae dilectionis et timoris 
et agnitionis et sanctae spei. 

In me gratia omnis viae et veritatis, 
in me omnis spes vitae et virtutis. 

Transite ad me, omnes qui concupiscitis me, 
et a generationibus meis implemini; 
spiritus enim meus super mei dulcis, 
et hereditas mea super mei et favum. 

Memoria mea in generationes saeculorum. 

Qui edunt me adhuc esurient, 
et qui bibunt me adhuc sitient. 

Qui audit me non confundetur, 
et qui operantur in me non peccabunt; 
qui elucidant me vitam aeternam habebunt. 

Verbum Dei. 

PSALMUS RESPONSORIUS Lc 1, 46-47. 48-49. 50-51. 52-53. 54-55 (R.: 49) 

ty. Fecit mihi magna qui potens est, et sanctum nomen eius. 
Magnificat anima mea Dominum, 

et exsultavit spiritus meus in Deo salutari meo. ty. 

Quia respexit humilitatem ancillae suae, 

ecce enim ex hoc beatam me dicent omnes generationes. 

Quia fecit mihi magna qui potens est, 
et sanctum nomen eius. ty. 

Et misericordia eius a progenie in progenies timentibus eum. 
Fecit potentiam in brachio suo, 
dispersit superbos mente cordis sui. ty. 

Deposuit potentes de sede 
et exaltavit humiles, 
esurientes implevit bonis 
et divites dimisit inanes. ty. 

Suscepit Israel puerum suum recordatus misericordiae suae, 
sicut locutus est ad patres nostros, 

Abraham et semini eius in saecula. H 7 . 

LECTIO SECUNDA 

Misit Deus Filium suum, jactum ex muliere. 

Lectio Epistolae beati Pauli apostoli ad Galatas 4, 3-7 

Fratres: Cum essemus parvuli, sub elementis mundi 
eramus servientes: at ubi venit plenitudo temporis, misit 
Deus Filium suum, factum ex muliere, factum sub Lege, ut 
eos qui sub Lege erant redimeret, ut adoptionem filiorum 
reciperemus. 

Quoniam autem estis filii, misit Deus Spiritum Filii 
sui in corda nostra, clamantem: «Abba, Pater!». 

Itaque iam non es servus sed filius; quod si filius, et 
heres per Deum. 

Verbum Dei. 

ALLELUIA Cfr. Lc 1 , 28. 42 

fy 7 . Alleluia. 

y. Ave, Maria, gratia plena, Dominus tecum, 
benedicta tu in mulieribus, 
ty. Alleluia. 

EVANGELIUM 

Invenisti gratiam apud Deum. 

Lectio sancti Evangelii secundum Lucam 1, 26-33 

In illo tempore: Missus est angelus Gabriel a Deo in 
civitatem Galibeae, cui nomen Nazareth, ad virginem despon- 
satam viro cui nomen erat Ioseph de domo David, et nomen 
virginis Maria. 

Et ingressus ad eam dixit: «Ave, gratia plena, Dominus 

tecum». Ipsa autem turbata est in sermone eius et cogitabat 
qualis esset ista salutatio. 

Et ait angelus ei: «Ne timeas, Maria, invenisti enim 
gratiam apud Deum: et ecce concipies in utero et paries fi- 
lium, et vocabis nomen eius Iesum. 

Hic erit magnus et Filius Altissimi vocabitur, et dabit 
illi Dominus Deus sedem David patris eius, et regnabit super 
domum Iacob in aeternum, et Regni eius non erit finis». 

Verbum Domini. 

SUPER OBLATA 

Laudis tibi, Domine, hostias offerimus, 
de Genetricis Filii tui festivitate laetantes; 
praesta quaesumus, ut per haec sacrosancta commercia 
ad redemptionis aeternae proficiamus augmentum. 

Per Christum. 

Praefatio de beata Maria Virgine {et te in festivitate). 

ANT. AD COMMUNIONEM Cfr. Lc 1, 48 

Beatam me dicent omnes generationes, 
quia ancillam humilem respexit Deus. 

POST COMMUNIONEM 

Recolentibus, Domine, beatae Mariae Virginis memoriam 
prosit caeleste convivium, 
ut dignius immensam in nos Filii tui 
misericordiam celebremus, 

et dilectionem erga eum perpetuam nutriamus. 

Per Christum. 


Die 7 augusti 

,BB. AGATHANGELI ET CASSIANI 
presbyterorum et martyrum 

ANT. AD INTROITUM Ps. 33,20-21 

Multae tribulationes iustorum, 

et de omnibus his liberabit eos Dominus. 

Custodit omnia ossa eorum, unum ex his non conteretur. 

COLLECTA 

Deus, qui beatos Agathangelum et Cassianum martyres 
catholicae fidei assertores eximios effecisti, 
tribue quaesumus, ipsis intercedentibus, 
ut omnes gentes ad verae fidei perveniant unitatem. 

Per Dominum. 

LECTIO PRIOR 

Nolite amittere confidentiam 

quee magnam habet remunerationem. 

Lectio Epistolae ad Hebr^os io, 32-38 

Fratres: Rememoramini pristinos dies, in quibus illuminati 
magnum certamen sustinuistis passionum, in altero quidem 
opprobriis et tribulationibus spectaculum facti, in altero autem 
socii taliter conversantium effecti; nam et vinctis compassi 
estis, et rapinam bonorum vestrorum cum gaudio suscepistis, 
cognoscentes vos habere meliorem substantiam et manentem. 

Nolite itaque abicere confidentiam vestram, quae ma- 
gnam habet remunerationem, patientia enim vobis necessaria 
est ut voluntatem Dei facientes reportetis promissionem. 

Adhuc enim modicum quantulum, qui venturus est 
veniet et non tardabit: iustus autem meus ex fide vivet, quod 
si subtraxerit se, non sibi complacet in eo anima mea. 

Verbum Dei. 

PSALMUS RESPONSORIUS Ps. 132 

ty. Diligamus nos invicem, quia caritas ex Deo est. 

Ecce quam bonum et quam iucundum 
habitare fratres in unum: 
sicut unguentum optimum in capite, 
quod descendit in barbam, barbam Aaron, 
quod descendit in oram vestimenti eius. ty. 

Sicut ros Hermon, qui descendit in montes Sion. 

Quoniam illic mandavit Dominus benedictionem, 
vitam usque in saeculum. ty. 

ALLELUIA 

ty. Alleluia. 

y. Haec est vera fraternitas, quae vicit mundi crimina: 
Christum secuta est, inclyta tenens regna caelestia. 
Alleluia. 

EVANGELIUM 

Vita eeterna est Deum cognoscere et lesum Christum. 

Lectio sancti Evangelii secundum Ioannem 17, i -6; 20-22 

In illo tempore: Sublevatis oculis suis in caelum, dixit 
Iesus: «Pater, venit hora: glorifica Filium tuum, ut Filius 
glorificet te sicut dedisti ei potestatem omnis carnis, ut omne 
quod dedisti ei det eis vitam aeternam. Haec est autem vita 
aeterna, ut cognoscant te solum verum Deum et quem mi- 
sisti lesum Christum. 

Ego te glorificavi super terram, opus consummavi quod 
dedisti mihi ut faciam; et nunc glorifica me tu, Pater, apud 
temetipsum gloria quam habebam prius quam mundus esset, 
apud te. 

Manifestavi Nomen tuum hominibus quos dedisti mihi 
de mundo. Tui erant et mihi eos dedisti, et sermonem tuum 
servaverunt. Non pro his autem rogo tantum, sed et pro eis 
qui credituri sunt per verbum eorum in me, ut omnes unum 

sint, sicut tu, Pater, in me et ego in te, ut et ipsi in nobis 
sint, ut mundus credat quia tu me misisti. 

Et ego gloriam quam dedisti mihi, dedi illis, ut sint 
unum sicut nos unum sumus». 

Verbum Domini. 

SUPER OBLATA 

Suscipe quaesumus, Domine, munera populi tui 
in honorem beatorum Agathangeli et Cassiani, 
et praesta, ut sanctificetur nomen tuum in gentibus 
et in omni loco offeratur oblatio munda. 

Per Christum. 

ANT. AD COMMUNIONEM Io 17, 22 

Gloriam quam dedisti mihi, dedi illis, 
ut sint unum sicut nos unum sumus. 

POST COMMUNIONEM 

Unius panis alimonia refecti, 

in commemoratione beatorum martyrum 

Agathangeli et Cassiani 

suppliciter deprecamur, 

ut nos in tua iugiter caritate confirmes, 

et in novitate vitae concedas ambulare. 

Per Christum. 

S. P. DOMINICI 

presbyteri, Ordinis Praedicatorum Fundatoris 


FESTUM 


ANT. AD INTROITUM Sir. 15, 5 

In medio Ecclesias aperuit os eius, 

et implevit eum Dominus spiritu sapientias et intellectus; 
stolam gloriae induit eum. 

COLLECTA 

Adiuvet Ecclesiam tuam, Domine, 
beatus Pater Dominicus meritis et doctrinis, 
atque pro nobis efficiatur piissimus interventor, 
qui tuae veritatis exstitit praedicator eximius. 

Per Dominum. 

LECTIO PRIOR 

Opus fac evangelistee, ministerium tuum imple. 

Lectio Epistolae secundae beati Pauli apostoli 
ad Timotheum 4, 1-5 

Carissime: Testificor coram Deo et Christo Iesu, qui 
iudicaturus est vivos ac mortuos, per adventum ipsius et 
Regnum eius: praedica verbum, insta opportune, importune, 
argue, increpa, obsecra, in omni patientia et doctrina. 

Erit enim tempus cum sanam doctrinam non sustine- 
bunt, sed ad sua desideria coacervabunt sibi magistros pru- 
rientes auribus, et a veritate quidem auditum avertent, ad 
fabulas autem convertentur. 

Tu vero vigila in omnibus, labora, opus fac evange- 
listae, ministerium tuum imple. 

Verbum Dei. 

PSALMUS RESPONSORIUS Ps. 36, 3-4. 5-6. 30-31 (».: 30a) 

R 7 . Os iusti meditabitur sapientiam. 

Spera in Domino et fac bonitatem, 
et inhabitabis terram et pasceris in fide. 

Delectare in Domino, 

et dabit tibi petitiones cordis tui. R 7 . 

Committe Domino viam tuam et spera in eo, 
et ipse faciet; 

et educet quasi lumen iustitiam tuam, 
et iudicium tuum tamquam meridiem. R\ 

Os iusti meditabitur sapientiam, 
et lingua eius loquetur iudicium; 
lex Dei eius in corde ipsius, 
et non vacillabunt gressus eius. R. 

ALLELUIA Cfr. Os. 14, 6 

R 7 . Alleluia. 

Y . Iustus germinabit sicut lilium, 

et florebit in sternum ante Dominum. 

RL Alleluia. 

EVANGELIUM 
Vos estis lux mundi. 

^ Lectio sancti Evangelii secundum Matthaeum 5, 13-16 

In illo tempore: Dixit Iesus discipulis suis: «Vos estis 
sal terrae; quod si sal evanuerit, in quo salietur? Ad nihilum 
valet ultra nisi ut mittatur foras et conculcetur ab hominibus. 

Vos estis lux mundi. Non potest civitas abscondi supra 
montem posita; neque accendunt lucernam et ponunt eam 
sub modio sed super candelabrum, ut luceat omnibus qui in 
domo sunt. 

Sic luceat lux vestra coram hominibus, ut videant 

vestra bona opera et glorificent Patrem vestrum qui in 
caelis est. 

Verbum Domini. 

SUPER OBLATA 

Preces, quas tibi, Domine, offerimus, 
intercedente beato Dominico, clementer intende, 
et, huius sacrificii virtute potenti, 
propugnatores fidei gratiae tuae protectione confirma. 

Per Christum. 

Praefatio de sanctis Pastoribus. 


ANT. AD COMMUNIONEM Lc 12, 42 

Fidelis dispensator et prudens, 

quem constituit Dominus super familiam suam 

ut det illis in tempore tritici mensuram. 

POST COMMUNIONEM 

Caelestis, Domine, virtutem sacramenti, 

quo in beati Dominici commemoratione pasti sumus, 

percipiat Ecclesia tua plenae devotionis affectu, 

et cuius praedicatione floruit, 

eius intercessione iuvetur. 

Per Christum. 

Die 1 1 augusti 

S. M. CLARAi 
ASSISIENSIS 
virginis 

FESTUM 


ANT. AD INTROITUM 

Stella splendida orta est in die ista: 

hodie enim beata Clara, pauper ancilla Domini, 

clarifica ta est in caelis. 


COLLECTA 

Deus, qui beatam Claram 

ad paupertatis amorem misericorditer adduxisti, 

eius nobis intercessione concede, 

ut in paupertate spiritus Christum sequentes, 

ad tui contemplationem in caelesti regno pervenire mereamur. 

Per Dominum. 

[Tres proponuntur lectiones si uti Sollemnitas celebratur; si 
uti Festum, eligitur prima vel secunda, ad libitum.] 


LECTIO PRIMA 

Sponsabo te mihi in sempiternum. 

Lectio libri Osee prophetae 2, 14b. I5b. 19-20 

Haec dicit Dominus: Ecce ego ducam eam in solitu- 
dinem, et loquar ad cor eius; et canet ibi iuxta dies iuven- 
tutis suae, et iuxta dies ascensionis suae de terra vEgypti. 

Et sponsabo te mihi in sempiternum; et sponsabo te 
mihi in iustitia et iudicio, et in misericordia et in misera- 

tionibus, et sponsabo te mihi in fide, et scies quia ego 
Dominus. 

Verbum Dei. 

PSALMUS RESPONSORIUS Ps. 44, 11-12, 14-15. 16 (».: cfr. Mt 25, 6) 

Ecce Sponsus: exite obviam Christo Domino. 

Audi, filia, et vide, et inclina aurem tuam, 
et obliviscere populum tuum et domum patris tui; 
et concupiscet rex speciem tuam. 

Quoniam ipse est dominus tuus et adora eum. 

Gloriosa nimis filia regis intrinsecus, 
texturis aureis circumamicta. 

In vestibus variegatis adducetur regi. 

Virgines post eam, proximae eius, afferuntur tibi. 
Afferuntur in laetitia et exsultatione, 
adducuntur in domum regis. 

LECTIO SECUNDA 

Vita lesu manifestatur in corporibus nostris. 

Lectio Epistolae secundae beati Pauli apostoli 
ad Corinthios 4, 6-io. 16-18 

Fratres: Deus illuxit in cordibus nostris ad illumina- 
tionem scientiae gloriae Dei in facie lesu Christi. Habemus 
autem thesaurum istum in vasis fictilibus, ut sublimitas sit 
virtutis Dei, et non ex nobis; in omnibus tribulationem pa- 
timur sed non angustiamur, aporiamur sed non destituimur, 
persecutionem patimur sed non derelinquimur, deicimur sed 
non perimus, semper mortificationem lesu in corpore circum- 
ferentes, ut et vita lesu in corpore nostro manifestetur. 

Propter quod non deficimus, sed licet is qui foris est 
noster homo corrumpitur, tamen is qui intus est noster re- 
novatur de die in diem. 

Id enim quod in praesenti est leve tribulationis nostrae, 

supra modum in sublimitatem aeternum gloriae pondus ope- 
ratur nobis, non contemplantibus nobis quae videntur sed 
quae non videntur: quae enim videntur temporalia sunt, quae 
autem non videntur aeterna sunt. 

Verbum Dei. 

ALLELUIA 
R\ Alleluia. 

V. Veni, sponsa Christi, accipe coronam 

quam tibi Dominus praeparavit in aeternum. 

R\ Alleluia. 

EVANGELIUM 

Qui servat Domini praecepta, manet in eius dilectione. 

Lectio sancti Evangelii secundum Ioannem 15,4-10 

In illo tempore: Dixit Iesus discipulis suis: «Manete in 
me, et ego in vobis. Sicut palmes non potest ferre fructum 
a semetipso nisi manserit in vite, sic nec vos nisi in me 
manseritis. 

Ego sum vitis, vos palmites. Qui manet in me, et ego 
in eo, hic fert fructum multum, quia sine me nihil potestis 
facere. Si quis in me non manserit, missus est foras sicut 
palmes et aruit, et colligunt eos et in ignem mittunt et ardent. 
Si manseritis in me et verba mea in vobis manserint, quod- 
cumque volueritis, petite et fiet vobis. 

In hoc glorifica tus est Pater meus, ut fructum multum 
afferatis et efficiamini mei discipuli. 

Sicut dilexit me Pater, et ego dilexi vos: manete in 
dilectione mea. Si praecepta mea servaveritis, manebitis in 
dilectione mea, sicut ego Patris mei praecepta servavi et 
maneo in eius dilectione». 


Verbum Domini. 

SUPER OBLATA 

Suscipe Domine, obsequium humilitatis nostras, 

quod tibi in commemoratione beatae Clarae virginis exhibemus, 

et nos per immaculatam hostiam 

da iugiter in tuo conspectu pio sanctoque amore flagrare. 
Per Christum. 

PRAEFATIO 

Yf. Dominus vobiscum. 

Et cum spiritu tuo. 
y. Sursum corda. 

Habemus ad Dominum. 
y. Gratias agamus Domino Deo nostro. 

Dignum est iustum est. 

Vere dignum et iustum est, aequum et salutare, 
nos tibi semper et ubique gratias agere, 

Domine, sancte Pater, omnipotens aeterne Deus: 

Qui famulam tuam Claram 

beati Francisci exemplo mirabiliter inflammasti 

ad sectanda Filii tui vestigia, 

eique perenni fide et dilectione mystice desponsasti. 

Et ad seraphicae perfectionis culmen, 
per altissimae paupertatis viam, evectam, 
matrem plurimarum virginum delegisti; 

Et ideo cum Angelis et Archangelis, 
cum Thronis et Dominationibus, 
cumque omni militia caelestis exercitus, 
hymnum gloriae tuae canimus, sine fine dicentes: 

Sanctus, Sanctus, Sanctus, Dominus Deus Sabaoth, etc. 

ANT. AD COMMUNIONEM Io 14, 21. 23 

Qui diligit me, diligetur a Patre meo, 

et ad eum veniemus et mansionem apud eum faciemus. 

POST COMMUNIONEM 

Divini muneris participatione refecti, 
qusesumus, Domine Deus noster, 
ut exemplo beatae Clarae, 

mortificationem Iesu in corpore nostro circumferentes, 
tibi soli adhaerere studeamus. 

Per Christum. 

Die 14 augusti 

B. MAXIMILIANI MARI^ KOLBE 
presbyteri 


ANT. AD INTROITUM Mt 25, 34. 40 

Venite, benedicti Patris mei, dicit Dominus. 

Arnen dico vobis: 

Quamdiu fecistis uni de his fratribus meis minimis, 
mihi fecistis. 

COLLECTA 

Deus, qui beatum Maximilianum Mariam presbyterum, 
amore Virginis Immaculatae succensum, 
animarum zelo et proximi dilectione replevisti, 
concede propitius ut, eo intercedente, 
pro tua gloria in servitio hominum 
strenue laborantes, 

usque ad mortem Filio tuo conformari valeamus. 

Qui tecum. 

LECTIO PRIOR 

Translati sumus de morte ad vitam 
per dilectionem fratrum. 

Lectio Epistolae primae beati Ioannis apostoli 3, 13-18 

Nolite mirari, fratres, si odit vos mundus. Nos scimus 
quoniam transivimus de morte in vitam, quoniam diligimus 
fratres; qui non diligit manet in morte. 

Omnis qui odit fratrem suum homicida est, et scitis 
quoniam omnis homicida non habet vitam aeternam in se ma- 
nentem. In hoc novimus caritatem, quoniam ille pro nobis 
animam suam posuit; et nos debemus pro fratribus animas 
ponere. 

Qui habuerit substantiam mundi et viderit fratrem suum 

necesse habere et clauserit viscera sua ab eo, quomodo caritas 
Dei manet in eo? 

Filioli, non diligamus verbo nec lingua, sed in opere 
et veritate. 

Verbum Dei. 

PSALMUS RESPONSORIUS Ps. 115, 10-11. 12-13. 16-17 (».: 15) 

IV. Pretiosa in conspectu Domini mors sanctorum eius. 

Credidi, etiam cum locutus sum: 

«Ego humiliatus sum nimis». 

Ego dixi in trepidatione mea: 

«Omnis homo mendax». IV. 

Quid retribuam Domino 

pro omnibus quae retribuit mihi? 

Calicem salutaris accipiam, 
et nomen Domini invocabo. IV. 

O Domine, ego servus tuus, 

ego servus tuus et filius ancillae tuae. 

Dirupisti vincula mea: 

tibi sacrificabo hostiam laudis, 

et nomen Domini invocabo. IV. 

ALLELUIA Io 12, 25 

IV. Alleluia. 

V. Qui odit animam suam in hoc mundo, 
in vitam aeternam custodiet eam. 

IV. Alleluia. 

EVANGELIUM 

Maiorem hac dilectionem nemo habet. 

^ Lectio sancti Evangelii secundum Ioannem 1 5, 12-17 

In illo tempore: Dixit Iesus discipulis suis: «Hoc est 
praeceptum meum, ut diligatis invicem sicut dilexi vos: maio- 

rem hac dilectionem nemo habet, ut animam suam quis ponat 
pro amicis suis. 

Vos amici mei estis si facietis quae ego praecipio vobis. 
Iam non dico vos servos, quia servus nescit quid facit domi- 
nus eius: vos autem dixi amicos, quia omnia quae audivi a 
Patre meo nota feci vobis. 

Non vos me elegistis, sed ego elegi vos, et posui vos ut 
vos eatis et fructum afferatis et fructus vester maneat, ut 
quodcumque petieritis Patrem in Nomine meo det vobis. 
Haec mando vobis, ut diligatis invicem». 

Verbum Domini. 

SUPER OBLATA 

Munera nostra tibi, Domine, exhibemus, 
suppliciter exorantes, 
ut beati Maximiliani Mariae exemplo, 
vitam nostram tibi discamus offerre. 

Per Christum. 

ANT. AD COMMUNIONEM Io 15, 13 

Maiorem hac dilectionem nemo habet, 
ut animam suam quis ponat pro amicis suis, 
dicit Dominus. 

POST COMMUNIONEM 

Quaesumus, Domine, ut refecti Corpore et Sanguine tuo, 

eo caritatis igne accendamur, 

quem ex hoc convivio 

beatus Maximilianus Maria accepit. 

Qui vivis et regnas in saecula saeculorum. 

Die 19 augusti 
S. LUDOVICI 

episcopi 

MEMORIA 


ANT. AD INTROITUM 1 Sam. 2, 35 

Suscitabo mihi sacerdotem fidelem, 

qui iuxta cor meum et animam meam faciet, 

dicit Dominus. 

COLLECTA 

Deus, qui beatum Ludovicum episcopum 

caeleste regnum terreno praeponere docuisti, 

ac puritate illibata et eximia in pauperes caritate decorasti, 

concede, ut eiusdem virtutes aemulantes in terris, 

coronari cum ipso mereamur in caelis. 

Per Dominum. 

LECTIO PRIOR 

Consummatus in brevi explevit tempora multa. 

Lectio libri Sapientiae 4,7-14 

Iustus si morte praeoccupatus fuerit, 
in refrigerio erit; 

senectus enim venerabilis est non diuturna 
neque annorum numero computata; 
cani autem sunt sensus hominis, 
et aetas senectutis vita immaculata. 

Placens Deo factus est dilectus 

et vivens inter peccatores translatus est: 

raptus est, ne malitia mutaret intellectum eius, 

aut ne fictio deciperet animam illius; 

fascinatio enim nugacitatis obscurat bona, 

et inconstantia concupiscentiae transvertit sensum sine malitia. 


194 


19 AUG. - S. LUDOVICI EP. 


Consummatus in brevi explevit tempora multa; 
placita enim erat Deo anima illius, 
propter hoc properavit 
educere illum de medio iniquitatum. 

Verbum Dei. 

PSALMUS RESPONSORIUS Ps. 39, 2. 4ab. 7-8a. 8b-9. lOb-ab 11 (R.: 8a. 9a) 

Ecce venio, Domine, ut faciam voluntatem tuam. 

Exspectans exspectavi Dominum, 
et intendit mihi. 

Et immisit in os meum canticum novum, 
carmen Deo nostro. R 7 . 

Sacrificium et oblationem noluisti, 
aures autem fodisti mihi. 

Holocaustum et pro peccato non postulasti, 
tunc dixi: «Ecce venio. 

In volumine libri scriptum est de me 
facere voluntatem tuam. 

Deus meus volui, 

et lex tua in praecordiis meis». 

Domine, tu scisti. 

Iustitiam tuam non abscondi in corde meo, 
veritatem tuam et salutare tuum dixi. R . 

ALLELUIA Io 15," 15b 

Alleluia. 

Y ■ Vos dixi amicos, dicit Dominus, 

quia omnia quae audivi a Patre meo 
nota feci vobis. 

Alleluia. 

EVANGELIUM 

Dispono vobis, sicut disposuit mihi Pater meus, regnum. 

Lectio sancti Evangelii secundum Lucam 22,24-30 

In illo tempore: Facta est contentio inter Apostolos, 
quis eorum videretur esse maior. 

Dixit autem eis: «Reges gentium dominantur eorum et 
qui potestatem habent super eos benefici vocantur. Vos autem 
non sic, sed qui maior est in vobis fiat sicut iunior, et qui 
praecessor est, sicut ministrator. 

Nam quis maior est, qui recumbit an qui ministrat? 
Nonne qui recumbit? Ego autem in medio vestrum sum sicut 
qui ministrat. 

Vos autem estis qui permansistis mecum in tentationi- 
bus meis; et ego dispono vobis sicut disposuit mihi Pater meus 
Regnum, ut edatis et bibatis super mensam meam in Regno 
meo, et sedeatis super thronos iudicantes duodecim tribus 
Israel». 

Verbum Domini. 

SUPER OBLATA 

Suscipe, Domine, haec munera populi tui 
quae tibi in beati Ludovici festivitate offerimus, 
ut per eadem, sicut confidimus, 
tuae pietatis sentiamus auxilium. 

Per Christum. 

ANT. AD COMMUNIONEM Mt 25, 23 

Euge, serve bone et fidelis, 
super pauca fuisti fidelis, 
supra multa te constituam: 
intra in gaudium Domini tui. 

POST COMMUNIONEM 

Sacramenta quae sumpsimus, Domine Deus noster, 
in nobis foveant caritatis ardorem 
quo beatus Ludovicus vehementer accensus 
pro Ecclesia tua se iugiter impendebat. 

Per Christum. 

S. LUDOVICI IX 

regis 

MEMORIA 

ANT. AD INTROITUM Mal. 2, 6 

Lex veritatis fuit in ore eius, 
et iniquitas non est inventa in labiis eius; 
in pace et in aequitate ambulavit mecum 
et multos avertit ab iniquitate. 

COLLECTA 

Deus, qui beatum Ludo vicum e terreni regiminis cura 
ad caelestis regni gloriam transtulisti, 
eius quaesumus intercessione concede, 
ut per munera temporalia quae gerimus, 
regnum tuum quaeramus aeternum. 

Per Dominum. 

LECTIO PRIOR 

Sapientia attulit illi sceptrum regni. 

Lectio libri Sapientiae 10, 10-14 

Iustum deduxit Dominus per vias rectas, 

et ostendit illi regnum Dei, 

et dedit illi scientiam sanctorum, 

honestavit illum in laboribus 

et complevit labores illius, 

in fraude circumvenientium illum affuit illi 

et honestum fecit illum. 

Custodivit illum ab inimicis 

et a seductoribus tutavit illum 

et certamen forte dedit illi, ut vinceret 

et sciret quoniam omnium potentior est sapientia. 

Haec venditum iustum non dereliquit, 
sed a peccatoribus liberavit eum 
descenditque cum illo in foveam 
et in vinculis non dereliquit illum, 
donec afferret illi sceptrum regni 
et potentiam adversus eos qui eum deprimebant, 
et mendaces ostendit qui maculaverunt illum, 
et dedit illi claritatem aeternam. 

Verbum Dei. 

PSALMUS RESPONSORIUS Ps. 88, 8. 12. 20. 22. 27-28 

ty. Pater meus es tu et Deus meus. 

Deus, metuendus in consilio sanctorum, 

magnus et terribilis super omnes qui in circuitu eius sunt. 

Tui sunt caeli, et tua est terra, 

orbem terrae et plenitudinem eius tu fundasti. 

Aquilonem et Austrum tu creasti. ty. 

Tunc locutus es in visione sanctis tuis, et dixisti: 

«Posui audiutorium in potente, 
et exaltavi electum de plebe. 

Manus mea firma erit cum eo, 
et brachium meum confortabit eum. W. 

Ipse invocabit me: Pater meus es tu, 

Deus meus et refugium salutis meae. 

Et ego primogenitum ponam illum, 
excelsum prae regibus terrae». ty. 

ALLELUIA Ps. 88, 25 

ty. Alleluia. 

V. Veritas mea et misericordia mea cum ipso 
et in nomine meo exaltabitur cornu eius. 

Alleluia. 

EVANGELIUM 

In modico fidelis super plura habebis potestatem. 

Lectio sancti Evangelii secundum Lucam 19, 1219 

In illo tempore: Dixit Iesus discipulis suis: «Homo 
quidam nobilis abiit in regionem longinquam accipere sibi 
regnum et reverti. Vocatis autem decem servis suis, dedit 
illis decem minas, et ait ad illos: Negotiamini dum venio. 

Cives autem eius oderant illum, et miserunt legationem 
post illum dicentes: Nolumus hunc regnare super nos. 

Et factum est ut rediret, accepto regno, et iussit ad se 
vocari servos illos quibus dedit pecuniam, ut sciret quantum 
negotiati essent. 

Venit autem primus dicens: Domine, mina tua decem 
minas acquisivit. Et ait illi: Euge, bone serve, quia in modico 
fidelis fuisti, esto potestatem habens supra decem civitates. 

Et alter venit dicens: Mina tua, domine, fecit quinque 
minas. Et huic ait: Et tu esto supra quinque civitates». 

Verbum Domini. 

SUPER OBLATA 

Pr assenti oblatione, Domine, 

in beati Ludo vici commemoratione delata, 

fidelibus tuis, quaesumus, pacis et unitatis dona largire. 

Per Christum. 

ANT. AD COMMUNIONEM Mt 6, 33 

Quaerite primum Regnum Dei et iustitiam eius, 
et haec omnia adicientur vobis. 

POST COMMUNIONEM 

Sacramenta quae sumpsimus, Domine, 
in commemoratione beati Ludovici 
mentes et corda nostra sanctificent, 
ut divinae consortes naturae effici mereamur. 

Per Christum. 

Die 2 septembris 

BB. IOANNIS FRANCISCI BURTE, 
SEVERINI GIRAULT ET SOCIORUM 

martyrum 


ANT. AD INTROITUM 

Gaudent in caelis animae sanctorum, 
qui Christi vestigia sunt secuti: 
et quia pro eius amore sanguinem suum fuderunt, 
ideo cum Christo exsultant sine fine. 


COLLECTA 

Fac nos, Domine Deus, 

beatorum Ioannis Francisci, Severmi et sociorum martyrum 
fidem congrua devotione sectari, 
qui Ecclesiae tuae usque in finem fideliter servientes, 
martyrii palmam meruerunt obtinere. 

Per Dominum. 

LECTIO PRIOR 

Neque mors neque vita 

poterit nos separare a caritate Dei. 

Lectio Epistolae beati Pauli apostoli ad Romanos 8, 34b-39 

Fratres: Si Deus pro nobis, quis contra nos? Qui Filio 
suo non pepercit, sed pro nobis omnibus tradidit illum, quo- 
modo non etiam cum illo omnia nobis donabit? Quis accu- 
sabit adversus electos Dei? Deus qui iustificat; quis est qui 
condemnet? 

Christus Iesus qui mortuus est, immo qui suscitatus est, 
qui et est ad dexteram Dei, qui etiam interpellat pro nobis. 
Quis nos separabit a caritate Christi? Tribulatio an angustia 
an persecutio an fames an nuditas an periculum an gladius? 

Sicut scriptum est: «Propter te mortificamur tota die, aesti- 
mati sumus ut oves occisionis». 

Sed in his omnibus supervincimus per eum qui dilexit 
nos. Certus sum enim quia neque mors neque vita neque 
angeli neque principatus neque instantia neque futura neque 
virtutes neque altitudo neque profundum neque alia quaeli- 
bet creatura poterit nos separare a caritate Dei quae est in 
Christo Iesu Domino nostro. 

Verbum Dei. 

PSALMUS RESPONSORIUS Ps. 125, l-2ab. 2cd-3. 4-5. 6 (».: 5) 

IT. Qui seminant in lacrimis, in exsultatione metent. 

In convertendo Dominus captivitatem Sion, 
facti sumus quasi somniantes. 

Tunc repletum est gaudio os nostrum, 
et lingua nostra exsultatione. IT. 

Tunc dicebant inter gentes: 

«Magnificavit Dominus facere cum eis». 

Magnificavit Dominus facere nobiscum; 
facti sumus laetantes. IT. 

Converte, Domine, captivitatem nostram, 
sicut torrentes in Austro. 

Qui seminant in lacrimis, 
in exsultatione metent. IT. 

Euntes ibant et flebant, 
semen spargendum portantes; 
venientes autem venient in exsultatione 
portantes manipulos suos. IT. 

ALLELUIA 

IT. Alleluia. 

V. Te Deum laudamus, te Dominum confitemur; 

te martyrum candidatus laudat exercitus. 

IT. Alleluia. 

EVANGELIUM 

Si me persecuti sunt, et vos persequentur. 

Lectio sancti Evangelii secundum Ioannem 15, is-21 

In illo tempore: Dixit Iesus discipulis suis: «Si mundus 
vos odit, scitote quia me priorem vobis odio habuit. Si de 
mundo essetis, mundus quod suum est diligeret; quia vero 
de mundo non estis, sed ego elegi vos de mundo, propterea 
odit vos mundus. 

Mementote sermonis quem ego dixi vobis: Non est 
servus maior domino suo. Si me persecuti sunt, et vos per- 
sequentur; si sermonem meum servaverunt, et vestrum ser- 
vabunt. Sed haec omnia facient vobis propter Nomen meum, 
quia nesciunt Eum qui misit me». 

Verbum Domini. 

SUPER OBLATA 

Hostias tibi, Domine, 

pro commemoratione beatorum Martyrum offerimus, 
suppliciter deprecantes, 

ut, sicut illis praebuisti sacrae fidei claritatem, 
sic nobis indulgentiam largiaris et pacem. 

Per Christum. 

AD COMMUNIONEM 2 Cor. 4, 11 

In mortem tradimur propter Iesum, 

ut et vita Iesu manifestetur in carne nostra mortali. 

POST COMMUNIONEM 

Concede nobis, Domine, per haec sacramenta caelestia, 
gratiam in beatorum martyrum loannis Francisci, 

Severim et sociorum celebritate multiplicem, 
ut de tanti agone certaminis 
discamus et firma solidari patientia, 
et pia exsultare victoria. 

Per Christum. 


Die 4 septembris 
S. ROS JE DE VITERBO 
virginis 

ANT. AD INTROITUM Ps. 118,46-47 

Loquar de testimoniis tuis in conspectu regum, 
et non confundar. 

Et delectabor in praeceptis tuis, quae dilexi. 

COLLECTA 

Deus qui in beata Rosa miram animi fortitudinem 
iuvenili aetate cum innocentiae candore sociasti; 
tribue, quaesumus, 
ut eius virtutes aemulantes in terris, 
gaudiis cum ipsa perf ruamur aeternis. 

Per Dominum. 

LECTIO PRIOR 

Fortis est ut mors dilectio. 

Lectio libri Cantici Canticorum 8,6-7 

Pone me ut signaculum super cor tuum, 

ut signaculum super brachium tuum, 

quia fortis est ut mors dilectio, 

dura sicut infernus aemulatio, 

lampades eius lampades ignis atque flammarum. 

Aquae multae non potuerunt exstinguere caritatem, 
nec flumina obruent illam. 

Si dederit homo omnem substantiam domus suae, 
pro dilectione quasi nihil despiciet eam. 

Verbum Dei. 

PSALMUS RESPONSORIUS Ps. 44, 11-12. 14-15. 16 (R.: cfr. Mt 25, 6) 

RL Ecce Sponsus: exite obviam Christo Domino. 

Audi, filia, et vide, et inclina aurem tuam, 
et obliviscere populum tuum et domum patris tui; 
et concupiscet rex speciem tuam. 

Quoniam ipse est dominus tuus et adora eum. R\ 

Gloriosa nimis filia regis intrinsecus, 
texturis aureis circumamicta. 

In vestibus variegatis adducetur regi. R^. 

Virgines post eam, proximae eius, afferuntur tibi. 

Afferuntur in laetitia et exsultatione, 
adducuntur in domum regis. RL 

ALLELUIA 

R\ Alleluia. 

Veni, sponsa Christi, accipe coronam 
quam Dominus tibi praeparavit in aeternum. 

R\ Alleluia. 

EVANGELIUM 

Ecce Sponsus venit: exite obviam ei. 

Lectio sancti Evangelii secundum Matthaeum 25, 1-13 

In illo tempore: Dixit Iesus discipulis suis parabolam 
hanc: «Simile erit Regnum caelorum decem virginibus, quae 
accipientes lampades suas exierunt obviam sponso. Quinque 
autem ex eis erant fatuae et quinque prudentes. Fatuae enim, 
acceptis lampadibus suis, non sumpserunt oleum secum; pru- 
dentes vero acceperunt oleum in vasis cum lampadibus suis. 

Moram autem faciente sponso, dormitaverunt omnes et 
dormierunt. 

Media autem nocte clamor factus est: Ecce sponsus, 
exite obviam ei. Tunc surrexerunt omnes virgines illae et or- 
naverunt lampades suas. Fatuae autem sapientibus dixerunt: 
Date nobis de oleo vestro, quia lampades nostrae extinguun- 

tur. Responderunt prudentes dicentes: Ne forte non sufficiat 
nobis et vobis, ite potius ad vendentes et emite vobis. 

Dum autem irent emere, venit sponsus, et quae paratae 
erant intraverunt cum eo ad nuptias, et clausa est ianua. No- 
vissime autem veniunt et reliquae virgines dicentes: Domine, 
Domine, aperi nobis. 

At ille respondens ait: Arnen dico vobis, nescio vos. 
Vigilate itaque, quia nescitis diem neque horam». 

Verbum Domini. 

SUPER OBLATA 

In beata virgine Rosa te, Domine, mirabilem praedicantes, 

maiestatem tuam suppliciter exoramus, 

ut, sicut eius tibi grata sunt merita, 

sic nostrae servitutis accepta reddantur officia. 

Per Christum. 

ANT. AD COMMUNIONEM Lcl0,42 

Optimam partem elegit sibi virgo prudens, 
quae non auferetur ab ea. 

POST COMMUNIONEM 

Caelestibus, Domine, pasti deliciis, 

te supplices exoramus , 

ut, intercedente beata Rosa virgine, 

ad caenam nuptiarum Agni pervenire valeamus: 

Qui vivit. 

Die 17 septembris 

S.P.N. FRANCISCI IN IMPRESSIONE STIGMATUM 

FESTUM 


ANT. AD INTROITUM Gal 6, 14 

Mihi absit gloriari, 

nisi in cruce Domini nostri Iesu Christi, 
per quem mihi mundus crucifixus est 
et ego mundo. 

COLLECTA 

Deus, qui ad inflammandum corda nostra tui amoris igne, 
passionis Filii tui signa 

in carne beati Patris Francisci mirifice renovasti; 
concede, ipso intercedente, 
ut morti eiusdem Filii tui configurati, 
simul et resurrectionis participes efficiamur. 

Per Dominum. 

[Si celebratur ad modum Sollemnitatis, pro prima lectione su- 
mitur ea quas est prima in Sollemnitate S. Francisci die 4 octobris; 
et hasc pro secunda]. 

LECTIO PRIOR 

Ego stigmata Iesu in corpore meo porto. 

Lectio Epistolae beati Pauli apostoli ad Galatas 6, 14-18 

Fratres: 

Mihi absit gloriari, 

nisi in cruce Domini nostri Iesu Christi, 
per quem mihi mundus crucifixus est 
et ego mundo. 

Neque enim, circumcisio aliquid est, 
neque praeputium, sed nova creatura. 

Et quicumque hanc regulam secuti fuerint, 
pax super illos et misericordia, 
et super Israel Dei. 

De cetero nemo mihi molestus sit, 

ego enim stigmata Iesu in corpore meo porto. 

Gratia Domini nostri Iesu Christi 
cum spiritu vestro, fratres. 

Arnen. 

Verbum Dei. 

PSALMUS RESPONSORIUS Cfr. Gal. 2, 16, 19. 20; Phil. 1, 20-23. 

Christo confixus sum cruci. 

Iustificatur homo per fidem Iesu Christi. 

Nos in Christum Iesum credidimus, 
ut iustificemur ex fide Christi. 

Christus dilexit me et tradidit se ipsum pro me. 

Christus magnificabitur in corpore meo, 
sive per vitam sive per mortem. 

Mihi vivere Christus est et mori lucrum: 
desiderium habens dissolvi 
et esse cum Christo. 

ALLELUIA Gal. 2, 19-20 

Alleluia. 

^ . Christo confixus sum cruci: 
vivo autem iam non ego, 
vivit vero in me Christus. 

Alleluia. 

EVANGELIUM 

Qui perdiderit animam suam propter me, 
salvam faciet illam. 

^ Lectio sancti Evangelii secundum Lucam 9,23-26 

In illo tempore: Dicebat Iesus ad omnes: «Si quis vult 
post me venire, abneget se ipsum et tollat crucem suam co- 
tidie, et sequatur me. 

Qui enim voluerit animam suam salvam facere, perdet 
illam; qui autem perdiderit animam suam propter me, hic 
salvam faciet illam. 

Quid enim proficit homo si lucretur universum mun- 
dum, se autem ipsum perdat vel detrimentum sui faciat? 

Nam qui me erubuerit et meos sermones, hunc Filius 
hominis erubescet, cum venerit in gloria sua et Patris et 
sanctorum angelorum». 

Verbum Domini. 

SUPER OBLATA 

Adsit nobis, quaesumus, Domine, 

beati Patris Francisci humilis et devota supplicatio, 

et praesta ut, huius oblationis virtute, 

Passionis Filii tui salutarem sentiamus effectum. 

Per Christum. 

Praefatio S. Francisci, uti die 4 octobris (p. 222). 

ANT. AD COMMUNIONEM Cfr. Mt 16, 24 

Qui vult post me venire, abneget semetipsum 
et tollat crucem suam et sequatur me, dicit Dominus. 

POST COMMUNIONEM 

Deus, qui mira crucis mysteria 

in beato Patre Francisco multiformiter demonstrasti, 

da nobis, quaesumus, 

eiusdem devotionis exempla sectari, 

et assidua crucis meditatione muniri. 

Per Christum. 


Die 18 septembris 

S. IOSEPH DE COPERTINO 

presbyteri 

FESTUM 


ANT. AD INTROITUM Sir. 1, 14-15 

Dilectio Dei honorabilis sapientia: 
quibus autem apparuerit in visu 
diligunt eam in visione, 
et in agnitione magnalium suorum. 

COLLECTA 

Deus, qui mirabili sapientiae consilio 
ad Unigenitum tuum exaltatum e terra 
omnia trahere disposuisti, 

perfice propitius ut, beati Ioseph meritis et exemplo, 

e terrenis cupiditatibus expediti, 

eidem Filio tuo perfecte conformari valeamus. 

Qui tecum vivit. 

LECTIO PRIOR 

Si caritatem non habuero nihil sum. 

Lectio Epistolae primae beati Pauli apostoli 

ad Corinthios 12, 31; 13, 1-10. 13 

Fratres: 

/Emulamini charismata maiora. 

Et adhuc excellentiorem viam vobis demonstro. 

Si linguis hominum loquar et angelorum, 
caritatem autem non habeam, 

factus sum velut aes sonans aut cymbalum tinniens. 

Et si habuero prophetiam 

et noverim mysteria omnia et omnem scientiam, 

et si habuero omnem fidem ita ut montes transferam, 
caritatem autem non habuero, 
nihil sum. 

Et si distribuero in cibos omnes facultates meas, 
et si tradidero corpus meum ut glorier, 
caritatem autem non habuero, 
nihil mihi prodest. 

Caritas patiens est, 

benigna est caritas, 

non aemulatur, 

non agit superbe, 

non inflatur, 

non est ambitiosa, 

non quaerit quae sua sunt, 

non irritatur, 

non cogitat malum, 

non gaudet super iniquitatem, 

congaudet autem veritati: 

omnia suffert, 

omnia credit, 

omnia sperat, 

omnia sustinet. 

Caritas numquam excidit. 

Sive prophetiae, evacuabuntur; 
sive linguae, cessabunt; 
sive scientia, destruetur. 

Ex parte enim cognoscimus 

et ex parte prophetamus; 

cum autem venerit quod perfectum est, 

evacuabitur quod ex parte est. 

Nunc autem manet 
fides, spes, caritas, 
tria haec; 

maior autem ex his est caritas. 

Verbum Dei. 

PSALMUS RESPONSORIUS Ps. 24, 2-5. 8-10 

IV. Dirige me in veritate tua, Domine. 

Ad te, Domine, levavi animam meam, 

Deus meus, in te confido: non erubescam; 

etenim universi qui sustinent te, non confundentur. IV. 

Vias tuas, Domine, demonstra mihi, 
et semitas tuas edoce me. 

Dirige me in veritate tua et doce me, 
quia tu es Deus salutis meae, 
et te sustinui tota die. IV. 

Dulcis et rectus Dominus, 
propter hoc peccatores viam docebit; 
diriget mansuetos in iudicio, 
docebit mites vias suas. IV. 

Universae viae Domini misericordia et veritas 
custodientibus testamentum eius et testimonia eius. IV. 

ALLELUIA Sir. 11, 13 

IV. Alleluia. 

V. Oculus Dei respexit illum in bono, 
et erexit eum ab humilitate ipsius. 

IV. Alleluia. 


EVANGELIUM 

Abscondisti haec a sapientibus et revelasti ea parvulis. 

Lectio sancti Evangelii secundum Matthaeum 11,25-30 

In illo tempore: Respondens Iesus dixit: «Confiteor 
tibi, Pater, Domine caeli et terrae, quia abscondisti haec a 
sapientibus et prudentibus et revelasti ea parvulis. 

Ita, Pater, quoniam sic fuit placitum ante te. Omnia 
mihi tradita sunt a Patre meo; et nemo novit Filium nisi 
Pater, neque Patrem quis novit nisi Filius et cui voluerit 
Filius revelare. 

Venite ad me omnes qui laboratis et onerati estis, et 
ego reficiam vos. 

Tollite iugum meum super vos et discite a me, quia 
mitis sum et humilis corde, et invenietis requiem animabus 
vestris; iugum enim meum suave et onus meum leve est». 

Verbum Domini. 

SUPER OBLATA 

Accepta tibi sint, quaesumus, Domine, 
munera nostrae servitutis 

pro beati Ioseph commemoratione altari tuo proposita, 
et concede, ut, a terrenis impedimentis absoluti, 
te solo divites efficiamur. 

Per Christum. 

Praefatio de sanctis Religiosis. 

ANT. AD COMMUNIONEM Ps. 68, 30-31. 33 

Salus tua, Deus, suscepit me. 

Laudabo nomen Dei cum cantico. 

Videant humiles et laetentur; 
quaerite Deum, et vivet cor vestrum. 

POST COMMUNIONEM 

Angelorum dape refecti, te Domine, deprecamur, 
ut sicut in fortitudine huius panis 

beatus Ioseph adversa omnia invicta constantia toleravit, 
ita nos de virtute in virtutem proficientes 
ad te pervenire valeamus. 

Per Christum. 

Die 20 septembris 

S. FRANCISCI MARI^ DE CAMPOROSSO 

religiosi 

MEMORIA 


ANT. AD INTROITUM Ps. 111,9 

Distribuit, dedit pauperibus; 
iustitia eius manet in saeculum saeculi. 

COLLECTA 

Deus, qui beatum Franciscum Mariam, 

in humilitate tibi servientem, 

per omne caritatis opus mirabilem effecisti, 

da nobis, eius intercessione et exemplo, 

in sincero et humili servitio 

fratrum nostrorum iugiter permanere. 

Per Dominum. 

LECTIO PRIOR 

Estote sine querela et simplices filii Dei. 

Lectio Epistolae beati Pauli apostoli 

ad Philippenses 2, 13-18 

Carissimi: Deus est qui operatur in vobis et velle et 
perficere pro suo beneplacito. 

Omnia facite sine murmurationibus et haesitationibus 
ut efficiamini sine querela et simplices, filii Dei sine re- 
prehensione in medio generationis pravae et perversae, inter 
quos lucetis sicut luminaria in mundo, verbum vitae conti- 
nentes, ad gloriam meam in die Christi, quia non in vacuum 
cucurri neque in vacuum laboravi. 

Sed et si delibor supra sacrificium et obsequium fidei 
vestrae, gaudeo et congaudeo omnibus vobis; idipsum autem 
et vos gaudete et congaudete mihi. 

Verbum Dei. 

PSALMUS RESPONSORIUS Ps . 1 1 1 , 1 . 4-7 . 9 

B. In memoria aeterna erit iustus. 

Beatus vir qui timet Dominum, 
in mandatis eius cupit nimis. 

Exortum est in tenebris lumen rectis, 
misericors et miserator et iustus. B. 

Iucundus homo qui miseretur et commodat, 

disponet res suas in iudicio, 

quia in aeternum non commovebitur. B. 

In memoria aeterna erit iustus, 
ab auditione mala non timebit. 

Paratum cor eius, sperans in Domino. B. 

Distribuit, dedit pauperibus. 

Iustitia eius manet in saeculum saeculi, 
cornu eius exaltabitur in gloria. B. 

ALLELUIA Io 13, 34-35 

B. Alleluia. 

> . Mandatum novum do vobis, 

ut diligatis invicem, sicut dilexi vos, 

in hoc cognoscent omnes quia mei discipuli estis. 

B. Alleluia. 

EVANGELIUM 

Ego elegi vos ut fructum afferatis. 

►B Lectio sancti Evangelii secundum Ioannem 15, 1217 

In illo tempore: Dixit Iesus ad discipulos suos: «Hoc 
est praeceptum meum, ut diligatis invicem sicut dilexi vos: 
maiorem hac dilectionem nemo habet, ut animam suam quis 
ponat pro amicis suis. 

Vos amici mei estis si facietis quae ego praecipio vobis. 
Iam non dico vos servos, quia servus nescit quid facit do- 
minus eius: vos autem dixi amicos, quia omnia quae audivi 
a Patre meo nota feci vobis. 

Non vos me elegistis, sed ego elegi vos et posui vos 
ut vos eatis et fructum afferatis et fructus vester maneat, ut 
quodcumque petieritis Patrem in nomine meo, det vobis. 
Haec mando vobis, ut diligatis invicem». 

Verbum Domini. 

SUPER OBLATA 

Oblationem nostram, quaesumus, Domine, 
beati Francisci Mariae merita veneranda commendent, 
qui caritatis laude se tibi acceptabile obtulit holocaustum. 
Per Christum. 

ANT. AD COMMUNIONEM Cfr. Mc 10, 45 

Filius hominis venit ut daret animam suam 
redemptionem pro multis. 

POST COMMUNIONEM 

Caelestis, Domine, participatio sacramenti, 

mortalis vitae consoletur angustias, 

nosque supernae patriae faciat praegustare delicias. 

Per Christum. 



Die 4 octobris 

S. P. N. FRANCISCI 
Diaconi 

Trium Ordinum Fundatoris 

SOLLEMNITAS 


ANT. AD INTROITUM 

Gaudeamus omnes in Domino, 
diem festum celebrantes 
sub honore beati Patris Francisci, 
de cuius sollemnitate gaudent Angeli, 
et collaudant Filium Dei. 


In Missis votivis per annum 


Vir Dei Franciscus reliquit domum suam, 
dimisit hereditatem suam, 
inops et pauper factus est: 

Dominus autem assumpsit eum. 


COLLECTA 

Deus, qui seraphico Patri Francisco, 

paupertate et humilitate Christo configurari tribuisti, 

concede ut, per illius semitas gradientes, 

Filium tuum sequi, 

et tibi coniungi laeta valeamus caritate. 

Per Dominum. 

LECTIO PRIMA 

Franciscus quasi sol refulgens, effulsit in templo Dei. 

Lectio libri Siracidae 50, l . 3-7 

Ecce qui in vita sua suffulsit domum 
et in diebus suis corroboravit templum. 

In diebus ipsius emanaverunt putei aquarum 
et quasi mare adimpleti sunt supra modum. 

Qui curavit gentem suam et liberavit eam a perditione, 
qui praevaluit amplificare civitatem, 
qui adeptus est gloriam in conversatione gentis 
et ingressum domus et atrii amplificavit. 

Quasi stella matutina in medio nebulae 
et quasi luna plena in diebus suis lucet 
et quasi sol refulgens, 
sic ille effulsit in templo Dei. 

Verbum Dei. 

PSALMUS RESPONSORIUS Ps. 15, l-2a et 5. 7-8. 1 1 (R.: 5a) 

Tu es, Domine, pars hereditatis meae. 

Conserva me, Deus, quoniam speravi in te. 

Dixi Domino: «Dominus meus es tu. 

Dominus pars hereditatis meae et calicis mei: 
tu es qui detines sortem meam». E 7 . 

Benedicam Dominum qui tribuit mihi intellectum; 
insuper et in noctibus erudierunt me renes mei. 
Proponebam Dominum in conspectu meo semper, 
quoniam a dextris est mihi, non commovebor. f^ 7 . 

Notas mihi facies vias vitae, 
plenitudinem laetitiae cum vultu tuo, 
delectationes in dextera tua usque in finem. R . 

LECTIO SECUNDA 

Mihi mundus crucifixus est, et ego mundo. 

Lectio Epistolae beati Pauli apostoli ad Galatas 6, 14-18 
Fratres: 

Mihi absit gloriari, 

nisi in cruce Domini nostri Iesu Christi, 
per quem mihi mundus crucifixus est 
et ego mundo. 

Neque enim circumcisio aliquid est, 
neque praeputium, sed nova creatura. 

Et quicumque hanc regulam secuti fuerint, 
pax super illos et misericordia, 
et super Israel Dei. 

De cetero nemo mihi molestus sit, 

ego enim stigmata Iesu in corpore meo porto. 

Gratia Domini nostri Iesu Christi 
cum spiritu vestro, fratres. 

Amen. 

Verbum Dei. 

SEQUENTIA 

Haec sequentia ad libitum dicitur vel integra vel forma breviore, 
inde a verbis: * Signis crucis. 

Sanctitatis nova signa 
prodierunt laude digna, 
mira valde et benigna, 
in Francisco credita. 

Regulatis novi gregis 
iura dantur novae legis, 
renovantur iussa Regis 
per Franciscum tradita. 

Novus ordo, nova vita 
mundo surgit inaudita; 

restauravit lex sancita 
statum evangelicum. 

Legi Christi paris formae 
reformatur ius conforme; 
tenet ritus datae normae 
culmen apostolicum. 

Chorda rudis, vestis dura 
cingit, tegit sine cura; 
panis datur in mensura, 
calceus abicitur. 

Paupertatem tantum quaerit, 
de terrenis nihil gerit, 
hic Franciscus cuncta terit: 
loculus despicitur. 

Quaerit loca lacrimarum, 
promit voces cor amarum, 
gemit mcestus tempus carum 
perditum in saeculo. 

Montis antro sequestratus 
plorat, orat, humi stratus; 
tandem mente serenatus 
latitat ergastulo. 

Ibi vacat, rupe tectus, 
ad divina sursum vectus; 
spernit ima iudex rectus, 
eligit caelestia. 

Carnem frenat sub censura 
transformatam in figura, 
cibum capit de Scriptura, 
abigit terrestria. 

Tunc ab alto vir hierarcha 
venit, ecce Rex monarcha, 
pavet iste Patriarcha 
visione territus. 

Defert ille signa Christi, 
cicatrices confert isti, 
dum miratur corde tristi 
Passionem tacitus. 

Sacrum corpus consignatur, 
manu, pede vulneratur, 
dextrum latus perforatur, 
cruentatur sanguine. 

Verba miscent, arcanorum 
multa clarent futurorum, 
videt Sanctus vim dictorum, 
mystico spiramine. 

Patent statim miri clavi 
foris nigri, intus flavi; 
pungit dolor, poena gravi 
cruciant aculei. 

Cessat artis armatura 
in membrorum apertura; 
non impressit hos natura, 
non tortura mallei. 

* Signis crucis, quae portasti, 
per quae mundum triumphasti, 
carnem et hostem superasti, 
inclyta victoria, 

Nos, Franctsce, tueamur, 
in adversis protegamur, 
ut mercede perfruamur 
in caelesti gloria. 

Pater pie, Pater sancte, 
plebs devota, te iuvante, 
turba Fratrum comitante, 
mereatur prsemia. 

Fac consortes supernorum, 
quos informas vita morum; 

consequatur grex Minorum 
sempiterna gaudia. 

Arnen. 

ALLELUIA 

IV. Alleluia. 

v . Franciscus pauper et humilis 
cadum dives ingreditur, 
hymnis caelestibus honoratur. 

IV. Alleluia. 

EVANGELIUM 

Abscondisti haec a sapientibus et revelasti ea parvulis. 

^ Lectio sancti Evangelii secundum Matthaeum 1 1,25-30 

In illo tempore: Respondens Iesus dixit: «Confiteor 
tibi, Pater, Domine caeli et terrae, quia abscondisti haec a 
sapientibus et prudentibus et revelasti ea parvulis. Ita, Pater, 
quoniam sic fuit placitum ante te. 

Omnia mihi tradita sunt a Patre meo; et nemo novit 
Filium nisi Pater, neque Patrem quis novit nisi Filius et cui 
voluerit Filius revelare. 

Venite ad me omnes qui laboratis et onerati estis, et 
ego reficiam vos. 

Tollite iugum meum super vos et discite a me, quia 
mitis sum et humilis corde, et invenietis requiem animabus 
vestris; iugum enim meum suave et onus meum leve est». 

Verbum Domini. 

SUPER OBLATA 

Munera tibi, Domine, offerentes, 

quaesumus, ut ad mysterium crucis celebrandum 

convenienter aptemur, 

cui beatus Pater Franciscus 

tam ardenter adhaesit. 

Per Christum. 

PRAEFATIO 

V. Dominus vobiscum. 

Et cum spiritu tuo. 
y. Sursum corda. 

BC Habemus ad Dominum, 
y. Gratias agamus Domino Deo nostro. 

BC Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus. 

Qui famulum tuum Franciscum, 
per altissimae paupertatis 
et humilitatis semitas gradientem, 
evangelicae perfectionis celsitudine sublimasti. 

Quem et seraphicis incensum ardoribus, 
in cunctis manuum tuarum operibus 
ineffabiliter exsultare fecisti, 
ac sacris stigmatibus insignitum, 

nobis imaginem exhibuisti Iesu crucifixi Domini nostri. 

Per quem, maiestatem tuam laudant Angeli, 
adorant Dominationes, tremunt Potestates. 

Caeli caelorumque Virtutes, ac beata Seraphim, 
socia exsultatione concelebrant. 

Cum quibus et nostras voces, 
ut admitti iubeas, deprecamur, 
supplici confessione dicentes: 

Sanctus, Sanctus, Sanctus Dominus Deus Sabaoth. 

Pleni sunt caeli et terra gloria tua. 

Hosanna in excelsis. 

Benedictus qui venit in nomine Domini. 

Hosanna in excelsis. 

ANT. AD COMMUNIONEM Cfr. 1 Petr. 4, 13 

Communicavit Christi passionibus gaudens: 
et nunc in revelatione gloriae eius 
gaudet exsultans. 


POST COMMUNIONEM 

Da nobis, qusesumus, Domine, 
per haec sancta quae sumpsimus, 
ut, beati Patris Francisci caritatem 
zelumque apostolicum imitantes, 
tuae dilectionis effectus percipiamus, 
et in salutem omnium effundamus. 
Per Christum. 

Die 10 octobris 

SS. DANIELIS ET SOCIORUM 
martyrum 


ANT. AD INTROITUM 

Gaudent in caelis animae Sanctorum 
qui Christi vestigia sunt secuti; 
et quia pro eius amore sanguinem suum fuderunt, 
ideo cum Christo exsultant sine fine. 

COLLECTA 

Omnipotens sempiterne Deus, 

qui sanctis Danieli eiusque sociis pro Christo pati donasti, 
nostrae quoque fragilitati divinum praetende subsidium, 
ut sicut illi pro te mori non dubitarunt, 
ita et nos fortes in tua confessione vivere valeamus. 

Per Dominum. 


LECTIO PRIOR 

Quasi morientes, et ecce vivimus. 

Lectio Epistolae secundae beati Pauli apostoli 
ad Corinthios 


6 , 4-10 


Fratres: In omnibus exhibeamus nosmetipsos sicut Dei 
ministros, in multa patientia, in tribulationibus, in necessi- 
tatibus, in angustiis, in plagis, in carceribus, in seditionibus, 
in laboribus, in vigiliis, in ieiuniis, in castitate, in scientia, 
in longanimitate, in suavitate, in Spiritu Sancto, in caritate 
non ficta, in verbo veritatis, in virtute Dei: per arma ius- 
titiae a dextris et sinistris, per gloriam et ignobilitatem, per 
infamiam et bonam famam: ut seductores et veraces, sicut 
qui ignoti et cogniti, quasi morientes et ecce vivimus, ut 
castigati et non mortificati, quasi tristes, semper autem gau- 
dentes, sicut egentes, multos autem locupletantes, tamquam 
nihil habentes et omnia possidentes. 

Verbum Dei. 

PSALMUS RESPONSORIUS Ps. 125, l-2ab. 2cd-3. 4-5. 6 (R.:5) 

IT. Qui seminant in lacrimis, in exsultatione metent. 

In convertendo Dominus captivitatem Sion, 
facti sumus quasi somniantes. 

Tunc repletum est gaudio os nostrum, 
et lingua nostra exsultatione. IT. 

Tunc dicebant inter gentes: 

«Magnificavit Dominus facere cum eis». 

Magnificavit Dominus facere nobiscum; 
facti sumus laetantes. IT. 

Converte, Domine, captivitatem nostram, 
sicut. torrentes in Austro. 

Qui seminant in lacrimis, 
in exsultatione metent. IT. 

Euntes ibant et flebant, 
semen spargendum portantes; 
venientes autem venient in exsultatione 
portantes manipulos suos. IT. 

ALLELUIA Mt 5, 10 

IT. Alleluia. 

y. Beati qui persecutionem patiuntur propter iustitiam, 
quoniam ipsorum est Regnum caelorum. 

IT. Alleluia. 


EVANGELIUM 

Ad pr ee sides et reges ducemini propter me, 
in testimonium illis et gentibus. 

>J< Lectio sancti Evangelii secundum Matthaeum io, 17-22 

In illo tempore: Dixit Iesus Apostolis suis: «Cavete 
ab hominibus; tradent enim vos in conciliis, et in synagogis 
suis flagellabunt vos; et ad praesides et ad reges ducemini 
propter me, in testimonium illis et gentibus. 

Cum autem tradent vos, nolite cogitare quomodo aut 

quid loquamini; dabitur enim vobis in illa hora quid lo- 
quamini. 

Non enim vos estis qui loquimini sed Spiritus Patris 
vestri qui loquitur in vobis. 

Tradet autem frater fratrem in mortem, et pater filium; 
et insurgent filii in parentes et morte eos afficient. 

Et eritis odio omnibus propter nomen meum: qui autem 
perseveraverit in finem, hic salvus erit». 

Verbum Domini. 

SUPER OBLATA 

Fiat tibi, quaesumus Domine, hostia sacranda placabilis 
pretiosi celebritate martyrii, 
quae et peccata nostra purificet 
et tuorum tibi vota conciliet famulorum. 

Per Christum. 

ANT. AD COMMUNIONEM Mt 10, 27 

Quod dico vobis in tenebris, dicite in lumine; 
et quod in aure auditis, praedicate super tecta, 
dicit Dominus. 

POST COMMUNIONEM 

Caelestibus, Domine, pasti deliciis, 
supplices te rogamus, 

ut exemplo beatorum Danielis et sociorum, 
caritatis et passionis Filii tui 
in mentibus nostris signa feramus 
et perpetuae pacis fructu iugiter perf ruamur. 

Per Christum. 


Die 1 2 octobris 

S. SERAPHINI DE MONTEGRANARO 
religiosi 

ANT. AD INTROITUM Ps. 63,11 

Laetabitur iustus in Domino et sperabit in eo, 
et gloriabuntur omnes recti corde. 

COLLECTA 

Deus, qui beatum Seraphinum, 

multiformi dono tui Spiritus ditatum, 

mirabile testimonium divitiarum Christi nobis reliquisti, 

da nos, eius intercessione, crescere in scientia tua, 

et secundum Evangelii veritatem 

coram te fideliter ambulare. 

Per Dominum. 

LECTIO PRIOR 

Deus operatur omnia in omnibus. 

Lectio Epistolae primae beati Pauli apostoli 

ad Corinthios 12,411 

Fratres: Divisiones gratiarum sunt, idem autem Spi- 
ritus; et divisiones ministrationum sunt, idem autem Do- 
minus; et divisiones operationum sunt, idem vero Deus, qui 
operatur omnia in omnibus. 

Unicuique autem datur manifestatio Spiritus ad utili- 
tatem. 

Alii quidem per Spiritum datur sermo sapientiae, alii 
autem sermo scientiae secundum eumdem Spiritum, alteri 
fides in eodem Spiritu, alii donationes sanitatum in uno Spi- 
ritu, alii operationes virtutum, alii prophetatio, alii discretio 
spirituum, alii genera linguarum, alii interpretatio linguarum; 
haec autem omnia operatur unus et idem Spiritus, dividens 
singulis prout vult. 

Verbum Dei. 

PSALMUS RESPONSORIUS Ps. 97, 1-4 

ty. Psallite Domino in cithara, 

quoniam notam fecit salutem suam. 

Cantate Domino canticum novum, 
quia mirabilia fecit. 

Salvavit sibi dextera eius, 
et brachium sanctum eius. ty. 

Notum fecit Dominus salutare suum, 
in conspectu gentium revelavit iustitiam suam. 

Recordatus est misericordiae suae 
et veritatis suae domui Israel. ty. 

Viderunt omnes termini terrae 
salutare Dei nostri. 

Iubilate Deo, omnis terra, 
erumpite, exsultate et psallite. ty. 

ALLELUIA Coi. 3, 14-15 

ty. Alleluia. 

V. Super omnia caritatem habete, 
quod est vinculum perfectionis. 

Et pax Christi dominetur in cordibus vestris, 
ty. Alleluia. 

EVANGELIUM 

In nomine Iesu gentes sperabunt. 

Lectio sancti Evangelii secundum Matthaeum 12, 15-21 

In illo tempore: Secuti sunt Iesum multi, et curavit eos 
omnes, et comminatus est eis ne manifestum eum facerent, 
ut adimpleretur quod dictum est per Isaiam prophetam di- 
centem: «Ecce puer meus quem elegi, dilectus meus in quo 
bene placuit animae meae; ponam Spiritum meum super eum, 
et iudicium gentibus nuntiabit. 

Non contendet neque clamabit, neque audiet aliquis in 
plateis vocem eius. 

Harundinem quassatam non confringet et linum fumi- 
gans non exstinguet, donec eiciat ad victoriam iudicium; et 
in nomine eius gentes sperabunt». 

Verbum Domini. 

SUPER OBLATA 

Munera nostra sacris altaribus offerentes 
in memoria beati Seraphmi, 
qutesumus, Domine, 
ut verum nobis spiritum humilitatis 
et simplicitatis concedere digneris. 

Per Christum. 

ANT. AD COMMUNIONEM Rom. 5, 5 

Caritas Dei diffusa est in cordibus nostris 
per Spiritum Sanctum qui datus est nobis. 

POST COMMUNIONEM 

Quffisumus, omnipotens Deus, 

ut, qui huius sacramenti munimur virtute, 

exemplo beati Seraphmi 

discamus te super omnia semper inquirere, 

et novi hominis formam in hoc sseculo portare. 

Per Christum. 

Die 1 9 octobris 

S. PETRI DE ALCANTARA 
presbyteri 

MEMORIA 


ANT. AD INTROITUM Gal. 6, 14 

Mihi absit gloriari, 

nisi in cruce Domini nostri Iesu Christi, 

per quem mihi mundus crucifixus est et ego mundo. 

COLLECTA 

Deus, qui beatum Petrum admirabilis paenitentiae 
et altissimae contemplationis munere 
illustrare dignatus es, 

concede propitius, ut eius suffragantibus meritis, 
carne mortificari, 

caelestium donorum participes fieri mereamur. 

Per Dominum. 

LECTIO PRIOR 

Omnia detrimentum feci ut Christum lucri faciam. 

Lectio Epistolae beati Pauli apostoli ad Philippenses 3 , 8-14 

Fratres: Existimo omnia detrimentum esse propter emi- 
nentiam scientiae Christi Iesu Domini mei, propter quem 
omnia detrimentum feci, et arbitror ut stercora ut Christum 
lucri faciam et inveniar in illo, non habens meam iustitiam 
quae ex Lege est, sed illam quae per fidem est Christi, quae 
ex Deo est iustitia in fide, ad cognoscendum illum et virtutem 
Resurrectionis eius et communionem passionum illius, con- 
formans me morti eius, si quo modo occurram ad resurrec- 
tionem quae est ex mortuis. 

Non quod iam acceperim aut iam perfectus sim, perse- 
quor autem si umquam comprehendam, sicut et comprehensus 
sum a Christo Iesu. 

Fratres, ego me non arbitror comprehendisse; unum 
autem, quae quidem retro sunt obliviscens, ad ea vero quae 
ante sunt extendens me, ad destinatum persequor, ad bravium 
supernae vocationis Dei in Christo Iesu. 

Verbum Dei. 

PSALMUS RESPONSORIUS Ps. 15, l-2a et 5. 7-8. 11 (R.: 5a) 

f^. Tu es, Domine, pars hereditatis meae. 

Conserva me, Deus, quoniam speravi in te. 

Dixi Domino: «Dominus meus es tu. 

Dominus pars hereditatis meae et calicis mei: 
tu es qui detines sortem meam». ty. 

Benedicam Dominum qui tribuit mihi intellectum; 
insuper et in noctibus erudierunt me renes mei. 
Proponebam Dominum in conspectu meo semper, 
quoniam a dextris est mihi, non commovebor. 

Notas mihi facies vias vitae, 

plenitudinem laetitiae cum vultu tuo, 

delectationes in dextera *tua usque in finem. P/. 

ALLELUIA Ps. 54, 2 : 

Alleluia. 

y. lacta super Dominum curam tuam, 
et ipse te enutriet; 

non dabit in aeternum fluctuationem iusto. 

Alleluia. 

EVANGELIUM 

Quaerite primum regnum Dei et omnia adicientur vobis. 

►F Lectio sancti Evangelii secundum Lucam 12,22-31 

In illo tempore: Dixit Iesus ad discipulos suos: «Dico 
vobis, nolite solliciti esse animae quid manducetis, neque 
corpori quid vestiamini. Anima enim plus est quam esca 
et corpus quam vestimentum. 

Considerate corvos quia non seminant neque metunt, 
quibus non est cellarium neque horreum et Deus pascit illos: 
quanto magis vos pluris estis volucribus. 

Quis autem vestrum cogitando potest adicere ad aetatem 
suam cubitum? Si ergo neque quod minimum est potestis, 
quid de ceteris solliciti estis? 

Considerate lilia quomodo crescunt: non laborant, ne- 
que nent; dico autem vobis: Nec Salomon in omni gloria sua 
vestiebatur sicut unum ex istis. Si autem fenum, quod hodie 
in agro est et cras in clibanum mittitur, Deus sic vestit, 
quanto magis vos, pusillae fidei. 

Et vos nolite quaerere quid manducetis aut quid bibatis, 
et nolite solliciti esse; haec enim omnia gentes mundi quae- 
runt; Pater autem vester scit quoniam his indigetis. Verum- 
tamen quaerite Regnum eius, et haec adicientur vobis». 

Verbum Domini. 

SUPER OBLATA 

Oblationem nostram, quaesumus Domine, 

beati Petri meritis placatus assume, 

quam purissimis ipse manibus contrectavit et obtulit. 

Per Christum. 

ANT. AD COMMUNIONEM Ps. 33, 9 

Gustate et videte quoniam suavis est Dominus; 
beatus vir qui sperat in eo. 

POST COMMUNIONEM 

Praesta quaesumus, omnipotens Deus, 
ut fructum quem de caelesti hoc convivio 
beatus Petrus percepit, 
ipsi quoque percipere mereamur. 

Per Christum. 

Die 20 octobris 

B. IACOBI DE STREPIS 
episcopi 


ANT. AD INTROITUM 

Elegit eum Dominus sibi in sacerdotem magnum, 
et aperiens thesaurum suum 
abundare eum fecit in omnibus bonis. 

COLLECTA 

Deus, qui in beato Iacobo episcopo 
apostolicum evangelizandi spiritum renovasti, 
eius intercessione concede, 
ut Ecclesia tua fidei et sanctitatis 
nova semper incrementa suscipiat. 

Per Dominum. 

LECTIO PRIOR 

Sicut visitat pastor gregem suum, 
sic visitabo oves meas. 

Lectio libri Ezechielis prophetae 34,11-16 

Haec dicit Dominus: «Ecce ego ipse requiram oves meas 
et visitabo eas: sicut visitat pastor gregem suum in die 
quando fuerit in medio ovium suarum dissipatarum, sic vi- 
sitabo oves meas et liberabo eas de omnibus locis, in quibus 
dispersae fuerant in die nubis et caliginis. 

Et educam eas de populis, et congregabo eas de terris, 
et inducam eas in terram suam, et pascam eas in montibus 
Israel, in rivis et in cunctis sedibus terrae; in pascuis uber- 
rimis pascam eas, et in montibus excelsis Israel erunt pascua 
earum: ibi requiescent in herbis virentibus, et in pascuis 
pinguibus pascentur super montes Israel. 

Ego pascam oves meas et ego eas accubare faciam, dicit 
Dominus Deus. 

Quod perierat requiram, et quod abiectum erat redu- 
cam, et quod confractum fuerat alligabo, et quod infirmum 
fuerat consolidabo, et quod pingue et forte custodiam, et 
pascam illas in iudicio». 

Verbum Dei. 

PSALMUS RESPONSORIUS Ps. 22, 1-3 4. 5. 6 (R.: 1) 

Dominus pascit me, et nihil mihi deerit. 

Dominus pascit me, et nihil mihi deerit. 

In pascuis virentibus me collocavit, 
super aquas quietis eduxit me, 
animam meam refecit. 

Deduxit me super semitas iustitiae propter nomen suum. 

Nam et si ambulavero in valle umbrae mortis, 
non timebo mala, quoniam tu mecum es. 

Virga tua et baculus tuus 
ipsa me consolata sunt. ty. 

Parasti in conspectu meo mensam 
adversus eos qui tribulant me; 
impinguasti in oleo caput meum, 
et calix meus redundat. 

Etenim benignitas et misericordia subsequentur me 
omnibus diebus vitae meae, 
et inhabitabo in domo Domini 
in longitudinem dierum. 

ALLELUIA Io 10, 14 

Alleluia. 

y. Ego sum pastor bonus, dicit Dominus: 

et cognosco oves meas, et cognoscunt me meae. 
Alleluia. 

EVANGELIUM 

Bonus pastor animam suam dat pro ovibus suis. 

^ Lectio sancti Evangelii secundum Ioannem io, 11-I6 

In illo tempore: Dixit Iesus: «Ego sum pastor bonus: 
bonus pastor animam suam ponit pro ovibus; mercenarius 
et qui non est pastor, cuius non sunt oves propriae, videt 
lupum venientem et dimittit oves et fugit — et lupus rapit 
eas et dispergit — quia mercenarius est, et non pertinet 
ad eum de ovibus. 

Ego sum pastor bonus: et cognosco meas, et cognoscunt 
me meae, sicut novit me Pater, et ego agnosco Patrem: et 
animam meam pono pro ovibus. 

Et alias oves habeo quae non sunt ex hoc ovili, et illas 
oportet me adducere, et vocem meam audient, et fient unus 
grex, unus pastor». 

Verbum Domini. 

SUPER OBLATA 

Hostias, quaesumus, Domine, 

quas in commemoratione beati Iacobi 

sacris altaribus exhibemus, 

propitius respice, 

ut, nobis indulgentiam largiendo, 

tuo nomini dent honorem. 

Per Christum. 

ANT. AD COMMUNIONEM Cfr. Lc 10, 1. 9 

Misit Dominus discipulos, qui nuntiarent civitatibus: 
Appropinquavit in vos Regnum Dei. 

POST COMMUNIONEM 
Huius mysterii virtute 

confirma, Domine, famulos tuos in fide veritatis, 
ut eam ubique ore et opere confiteantur, 
pro qua beatus Iacobus episcopus 
laborare non destitit et vitam suam impendit. 

Per Christum. 

Die 20 octobris 
B. CONTARDI FERRINI 
III Ordinis 


ANT. AD INTROITUM Mal. 2, 6 

Lex veritatis fuit in ore eius, 
et iniquitas non est inventa in labiis eius; 
in pace et in aequitate ambulavit mecum, 
et multos avertit ab iniquitate. 

COLLECTA 

Deus qui beatum Contardum 

in scientia cum pietate socianda mirabilem effecisti: 
concede nobis famulis tuis, 
ut te, verum Deum, cognoscere 
et super omnia diligere valeamus. 

Per Dominum. 

LECTIO PRIOR 

Induite armaturam Dei. 

Lectio Epistolae beati Pauli apostoli ad Ephesios 6, 10-13. 18 

Fratres: Confortamini in Domino et in potentia virtutis 
eius, induite armaturam Dei ut possitis stare adversus insi- 
dias diaboli; quia non est nobis colluctatio adversus sangui- 
nem et carnem sed adversus Principatus, adversus Potestates, 
adversus mundi rectores tenebrarum harum, contra spiritalia 
nequitiae in caelestibus. 

Propterea accipite armaturam Dei, ut possitis resistere 
in die malo et, omnibus perfectis, stare; per omnem ora- 
tionem et obsecrationem orantes omni tempore in Spiritu, et 
in ipso vigilantes in omni instantia et obsecratione pro omni- 
bus sanctis. 


Verbum Dei. 

PSALMUS RESPONSORIUS Ps. 130 

ty. Non ambulavi in magnis. 

Domine, non est exaltatum cor meum, 

neque elati sunt oculi mei; 

neque ambulavi in magnis, 

neque in mirabilibus super me. 1^. 

Vere pacatam et quietam 

feci animam meam, 

sicut ablactatus in sinu matris suae, 

sicut ablactatus, ita in me est anima mea. ty. 

Speret Israel in Domino, 

ex hoc nunc et usque in saeculum. ty. 

ALLELUIA Cfr. Phil. 2, 15-16 

Alleluia. 

y. Lucetis sicut luminaria in mundo, 
verbum vitae continentes, 
ty. Alleluia. 

EVANGEI.IUM 
Vos estis lux mundi. 

►B Lectio sancti Evangelii secundum Matthaeum 5, 13-16 

In illo tempore: Dixit Iesus discipulis suis: «Vos estis 
sal terrae; quod si sal evanuerit, in quo salietur? Ad nihilum 
valet ultra nisi ut mittatur foras et conculcetur ab hominibus. 

Vos estis lux mundi. Non potest civitas abscondi supra 
montem posita; neque accendunt lucernam et ponunt eam 
sub modio sed super candelabrum, ut luceat omnibus qui 
in domo sunt. 

Sic luceat lux vestra coram hominibus, ut videant vestra 
bona opera et glorificent Patrem vestrum qui in caelis est». 

Verbum Domini. 

SUPER OBLATA 

Hostias ad altare tuum offerentibus, Domine, 
da nobis illum pietatis affectum, 
quem beato Contardo infudisti, 

ut pura mente ac fervido corde rei sacras attendamus, 
et sacrificium tibi placitum nobisque proficuum celebremus. 
Per Christum. 

ANT. AD COMMUNIONEM Io 8, 12 

Qui sequitur me non ambulabit in tenebris, 
sed habebit lucem vitae, 
dicit Dominus. 

POST COMMUNIONEM 

Tribuat nobis, omnipotens Deus, refectio sancta subsidium, 
ut, exemplo beati Contardi, 
et fraternitatis caritatem 

et lumen veritatis in corde exhibeamus et opere. 

Per Christum. 


240 


Die 23 octobris 

S. IOANNIS DE CAPESTRANO 
presbyteri 

MEMORIA 


ANT. AD INTROITUM Hab. 3, 18-19 

Ego autem in Domino gaudebo, 
exsultabo in Deo Iesu meo; 

Dominus Deus fortitudo mea. 

COLLECTA 

Deus, qui ad populum fidelem in angustiis confortandum 
beatum Ioannem suscitasti, praesta quaesumus, 
ut nos in tuae protectionis securitate constituas, 
et Ecclesiam tuam perpetua pace custodias. 

Per Dominum. 

LECTIO PRIOR 

lusto ostendit Dominus regnum Dei. 

Lectio libri Sapientiae 10, 10-14 

Iustum deduxit Dominus per vias rectas, et ostendit 
illi regnum Dei, et dedit illi scientiam sanctorum, honestavit 
illum in laboribus et complevit labores illius, in fraude cir- 
cumvenientium illum affuit illi et honestum fecit illum, cus- 
todivit illum ab inimicis et a seductoribus tutavit illum et 
certamen forte dedit illi, ut vinceret et sciret quoniam omnium 
potentior est sapientia. 

Haec venditum iustum non dereliquit, sed a peccatoribus 
liberavit eum descenditque cum illo in foveam et in vinculis 
non dereliquit illum, donec afferret illi sceptrum regni et 
potentiam adversus eos qui eum deprimebant, et mendaces 
ostendit qui maculaverunt illum, et dedit illi claritatem 
aeternam. 

Verbum Dei. 

PSALMUS RESPONSORIUS Ps. 33, 8-9. 16-17. 18-19. 20. 23 (&.: 9a) 

IV. Gustate et videte quoniam suavis est Dominus. 

Vallabit angelus Domini in circuitu timentes eum, 
et eripiet eos. 

Gustate et videte quoniam suavis est Dominus; 
beatus vir qui sperat in eo. IV. 

Oculi Domini super iustos, 
et aures eius in clamorem eorum. 

Vultus autem Domini super facientes mala, 
ut perdat de terra memoriam eorum. IV. 

Clamaverunt, et Dominus exaudivit, 

et ex omnibus tribulationibus eorum liberavit eos. 

Iuxta est Dominus iis qui contrito sunt corde, 
et confractos spiritu salvabit. IV. 

Multas tribulationes iustorum, 

et de omnibus his liberabit eos Dominus. 

Redimet Dominus animas servorum suorum, 
et non punientur omnes qui sperant in eo. IV. 

ALLELUIA Ps. 58, 17 

IV. Alleluia. 

V. Cantabo fortitudinem tuam, 

et exsultabo mane misericordiam tuam. 

IV. Alleluia. 

EVANGELIUM 

Misit illos preedicare regnum Dei. 

Lectio sancti Evangelii secundum Lucam 9,1-6 

In illo tempore: Convocatis Duodecim, Iesus dedit illis 
virtutem et potestatem super omnia daemonia et ut languores 
curarent, et misit illos praedicare Regnum Dei et sanare in- 
firmos, et ait ad illos: «Nihil tuleritis in via, neque virgam 
neque peram neque panem neque pecuniam, neque duas tu- 
nicas habeatis. 

Et in quamcumque domum intraveritis, ibi manete et 
inde exite. 

Et quicumque non receperint vos, exeuntes de civitate 
illa pulverem pedum vestrorum excutite in testimonium su- 
pra illos». 

Egressi autem circumibant per castella evangelizantes et 
curantes ubique. 

Verbum Domini. 

SUPER OBLATA 

Sacrificium, Domine, quod immolamus placatus intende, 

et, intercedente beato Ioanne, 

ad conterendas inimicorum insidias 

nos in tuae protectionis securitate constitue. 

Per Christum. 

ANT. AD COMMUNIONEM Sap. 10, 20 

Decantaverunt, Domine, nomen sanctum tuum, 
et victricem manum tuam laudaverunt. 

POST COMMUNIONEM 

Repleti alimonia caelesti et spiritali poculo recreati, 
quaesumus, omnipotens Deus, 
ut nos ab hoste maligno defendas 
et Ecclesiam tuam perpetua pace custodias. 

Per Christum. 


243 


Die 26 octobris 

B. BONAVENTURyE DE POTENZA 
presbyteri 

MEMORIA 


ANT. AD INTROITUM Cfr. Ps. 20, 2-3 

In virtute tua, Domine, laetabitur iustus, 
et super salutare tuum exsultabit vehementer. 

Desiderium cordis eius tribuisti ei. 


COLLECTA 

Deus, qui beatum Bonaventuram oboedientiae virtute 
et proximi dilectione insignem effecisti, 
concede nobis, ut eius intercessione et exemplo, 
tuis praeceptis inhaerentes, 

in perfectionis via spiritu gaudentes progrediamur. 

Per Dominum. 

LECTIO PRIOR 

Infirma mundi elegit Deus. 

Lectio Epistolae primae beati Pauli apostoli 

ad Corinthios 1,26-31 

Fratres: Videte vocationem vestram, quia non multi 
sapientes secundum carnem, non multi potentes, non multi 
nobiles; sed quae stulta sunt mundi elegit Deus ut confundat 
sapientes, et infirma mundi elegit Deus ut confundat fortia, 
et ignobilia mundi et contemptibilia elegit Deus, quae non 
sunt, ut ea quae sunt destrueret, ut non glorietur omnis caro 
in conspectu Dei. 

Ex ipso autem vos estis in Christo Iesu, qui factus est 
Sapientia nobis a Deo et iustitia et sanctificatio et redemptio, 
ut quemadmodum scriptum est: «Qui gloriatur, in Domino 
glorietur». 

Verbum Dei. 

PSALMUS RESPONSORIUS Ps. 15, l-2a et 5. 7-8. 11 (•*.: 5a) 

BL Tu es, Domine, pars hereditatis meae. 

Conserva me, Deus, quoniam speravi in te. 

Dixi Domino: «Dominus meus es tu. 

Dominus pars hereditatis meae et calicis mei: 
tu es qui detines sortem meam». BL 

Benedicam Dominum qui tribuit mihi intellectum; 
insuper et in noctibus erudierunt me renes mei. 
Proponebam Dominum in conspectu meo semper, 
quoniam a dextris est mihi, non commovebor. B'. 

Notas mihi facies vias vitae, 

plenitudinem laetitiae cum vultu tuo, 

delectationes in dextera tua usque in finem. BL 

ALLELUIA Io 14, 23 

B?. Alleluia. 

y. Si quis diligit me, sermonem meum servabit, 
et Pater meus diliget eum, et ad eum veniemus, 
ty. Alleluia. 

EVANGELIUM 

Domus super petram et domus super arenam aedificata. 

►£< Lectio sancti Evangelii secundum Matthaeum 7, 21-27 

In illo tempore: Dixit Iesus discipulis suis: «Non omnis 
qui dicit mihi: Domine Domine, intrabit in Regnum caelo- 
rum, sed qui facit voluntatem Patris mei qui in caelis est. 

Multi dicent mihi in illa die: Domine Domine, nonne 
in tuo nomine prophetavimus, et in tuo nomine daemonia 
eiecimus, et in tuo nomine virtutes multas fecimus? 

Et tunc confitebor illis: Numquam novi vos; discedite 
a me qui operamini iniquitatem. 

Omnis ergo qui audit verba mea haec et facit ea, assi- 
milabitur viro sapienti, qui aedificavit domum suam supra 
petram. Et descendit pluvia et venerunt flumina et flaverunt 

venti et irruerunt in domum illam, et non cecidit; fundata 
enim erat supra petram. 

Et omnis qui audit verba mea haec et non facit ea, si- 
milis erit viro stulto, qui aedificavit domum suam supra 
arenam. Et descendit pluvia et venerunt flumina et flaverunt 
venti et irruerunt in domum illam, et cecidit, et fuit ruina 
eius magna». 

Verbum Domini. 

SUPER OBLATA 

Hostias ad altare tuum offerentibus, 
da nobis illum pietatis affectum, 
quem beato Bona venturae infudisti, 
ut pura mente ac fervido corde 
rei sacrae attendamus, 
et sacrificium tibi placitum nobisque 
Per Christum. 

ANT. AD COMMUNIONEM Mt 16, 24 

Qui vult post me venire, abneget semetipsum 
et tollat crucem suam et sequatur me, 
dicit Dominus. 

POST COMMUNIONEM 

Sacramenta quae sumpsimus, Domine, 
in commemoratione beati Bonaventiirae 
mentes et corda nostra sanctificent, 
ut divinae consortes naturae effici mereamur. 

Per Christum. 


Domine, 


proficuum celebremus. 

Die 30 octobris 
IN DEDICATIONE 

ECCLESIAE PROPRIAE ( CONSECRATAE ) 

SOLLEMNITAS 

Omnia ut in Communi Dedicationis Ecclesiae: A. In Ipsa 
Ecclesia dedicata. 

Die 13 novembris 

S. DIDACI DE ALCALA’ 
religiosi 


ANT. AD INTROITUM Sir. 3, 20-21 

Humiliavit se in omnibus et coram Deo invenit gratiam, 
quoniam magna potentia Dei et ab humilibus honoratur. 

COLLECTA 

Omnipotens sempiterne Deus, 
qui dispositione mirabili infirma mundi eligis 
ut fortia quaeque confundas, 
concede nobis propitius, 

ut humilitatem beati Didaci imitantes in terris, 

cum ipso ad perennem in caelis gloriam sublimari mereamur. 

Per Dominum. 

LECTIO PRIOR 

Stulta mundi elegit Deus ut confundat sapientes. 

Lectio Epistolae primae beati Pauli apostoli 

ad Corinthios 1,26-31 

Videte vocationem vestram, fratres, quia non multi sa- 
pientes secundum carnem, non multi potentes, non multi 
nobiles; sed quae stulta sunt mundi elegit Deus ut confundat 
sapientes, et infirma mundi elegit Deus ut confundat fortia, 
et ignobilia mundi et contemptibilia elegit Deus, quae non 
sunt, ut ea quae sunt destrueret, ut non glorietur omnis caro 
in conspectu Dei. 

Ex ipso autem vos estis in Christo Iesu, qui factus est 
Sapientia nobis a Deo et iustitia et sanctificatio et redemptio, 
ut quemadmodum scriptum est: «Qui gloriatur, in Domino 
glorietur». 

Verbum Dei. 

13 NOV. - S. DIDACI DE ALCALA 


PSALMUS RESPONSORIUS Ps. 91, 2-3. 6-7. 13-14. 15-16 (■?.: 13) 

1^. Iustus ut palma florebit, 

sicut cedrus Libani succrescet. 

Bonum est confiteri Domino, 
et psallere nomini tuo, Altissime, 
annuntiare mane misericordiam tuam, 
et veritatem tuam per noctem, 

Quam magnificata sunt opera tua, Domine: 
nimis profundae factae sunt cogitationes tuae. 

Vir insipiens non cognoscet, 
et stultus non intelleget haec, RL 

Iustus ut palma florebit, 
sicut cedrus Libani succrescet. 

Plantati in domo Domini, 
in atriis Dei nostri florebunt. 

Adhuc fructus dabunt in senecta, 
uberes et bene virentes erunt, 
ut annuntient quoniam rectus Dominus, 
refugium meum, et non est iniquitas in eo. 

ALLELUIA Io 14, 23 

Alleluia. 

y. si quis diligit me, sermonem meum servabit, 
et Pater meus diliget eum, 
et mansionem apud eum faciemus. 

■RL Alleluia. 

EVANGELIUM 

Qui maior est in vobis fiat sicut iunior. 

^ Lectio sancti Evangelii secundum Lucam 22,24-29 

In illo tempore: Facta est contentio inter discipulos, 
quis eorum videretur esse maior. 

Dixit autem eis: «Reges gentium dominantur eorum et 
qui potestatem habent super eos benefici vocantur. Vos autem 

non sic, sed qui maior est in vobis fiat sicut iunior, et qui 
praecessor est, sicut ministrator. 

Nam quis maior est, qui recumbit an qui ministrat? 
Nonne qui recumbit? Ego autem in medio vestrum sum sicut 
qui ministrat. 

Vos autem estis qui permansistis mecum in tentatio- 
nibus meis; et ego dispono vobis sicut disposuit mihi Pater 
meus Regnum». 

Verbum Domini. 

SUPER OBLATA 

Clementissime Deus, qui vetere homine consumpto 
novum secundum te in beato Didaco creare dignatus es, 
concede propitius, ut nos pariter renovati, 
hanc placationis hostiam tibi acceptabilem offeramus. 

Per Christum. 

ANT. AD COMMUNIONEM Mt 11,29 

Tollite iugum meum super vos et discite a me, 
quia mitis sum et humilis corde, 
et invenietis requiem animabus vestris. 

POST COMMUNIONEM 

Per huius virtutem sacramenti, qusesumus, Domine, 

beati Didaci exemplo, 

deduc nos iugiter in tua dilectione, 

et opus bonum quod coepisti in nobis 

perfice usque in diem Christi Iesu. 

Qui vivit. 

Die 14 novembris 

SS. NICOLAI TAVELIC ET SOCIORUM 
martyrum 


ANT. AD INTROITUM Ps. 36, 39 

Salus iustorum a Domino, 

et protector eorum in tempore tribulationis. 

COLLECTA 

Deus, qui beatum Nicolaum et socios 
fidei propagandae zelo et martyrii palma 
gloriosos effecisti, 

praesta nobis, quaesumus, ut eorum exemplo et intercessione, 
viam mandatorum tuorum currentes, 
aeternae vitae bravium accipere mereamur. 

Per Dominum. 

LECTIO PRIOR 

Magnum certamen sustinuistis passionum. 

Lectio Epistolae ad Hebraeos io, 32-36 

Fratres: Rememoramini pristinos dies, in quibus illu- 
minati magnum certamen sustinuistis passionum, in altero 
quidem opprobriis et tribulationibus spectaculum facti, in 
altero autem socii taliter conversantium effecti; nam et vinctis 
compassi estis, et rapinam bonorum vestrorum cum gaudio 
suscepistis, cognoscentes vos habere meliorem substantiam 
et manentem. 

Nolite itaque abicere confidentiam vestram, quae ma- 
gnam habet renumerationem, patientia enim vobis necessaria 
est, ut voluntatem Dei facientes reportetis promissionem. 

Verbum Dei. 

PSALMUS RESPONSORIUS Ps. 123, 2-3. 4-5. 7b-8 (».: 7a) 

RL Adiutorium nostrum in nomine Domini. 

Nisi quia Dominus erat in nobis, 
cum exsurgerent homines in nos. 

Forte vivos deglutissent nos, 

cum irasceretur furor eorum in nos. RL 

Forsitan aqua absorbuisset nos, 
torrens pertransisset animam nostram, 
forsitan pertransissent animam nostram 
aquae intumescentes. 

Laqueus contritus est, 
et nos erepti sumus. 

Adiutorium nostrum in nomine Domini, 
qui fecit caelum et terram. RL 

ALLELUIA Phil. 1, 29 

1^. Alleluia. 

Vobis donatum est pro Christo, 
non solum ut in eum credatis, 
sed ut etiam pro illo patiamini. 

Alleluia. 

EVANGELIUM 

Si me persecuti sunt, et vos persequentur. 

►F Lectio sancti Evangelii secundum Ioannem 15, 18-21 

In illo tempore: Dixit Iesus discipulis suis: «Si mundus 
vos odit, scitote quia me priorem vobis odio habuit. 

Si de mundo essetis, mundus quod suum est diligeret; 
quia vero de mundo non estis, sed ego elegi vos de mundo, 
propterea odit vos mundus. 

Mementote sermonis quem ego dixi vobis: Non est 
servus maior domino suo». 

Verbum Domini. 

14 NOY. - SS. NICOLAI TAVELIC ET SOC. 


SUPER OBLATA 

Clementissime Deus, 

munera hac tua benedictione perfunde, 

et nos in ea fide confirma 

quam beatus Nicolaus et socii martyres, 

effuso sanguine adseruerunt. 

Per Christum. 

ANT. AD COMMUNIONEM Mc 8, 35 

Qui perdiderit animam suam propter me et Evangelium, 
salvam eam faciet, dicit Dominus. 

POST COMMUNIONEM 
Unius panis alimonia refecti 

in commemoratione beatorum martyrum Nicolai et sociorum, 
suppliciter te, Domine, deprecamur, 
ut nos in tua iugiter caritate confirmes, 
et in novitate vitas concedas ambulare. 

Per Christum. 


Die 1 7 novembris 

S. ELISABETH HUNGARI^ 
patronae III Ordinis 

FESTUM 


ANT. AD INTROITUM 

Gaudeamus omnes in Domino, diem festum celebrantes 
sub honore beatae Elisabeth, 
de cuius sollemnitate gaudent Angeli 
et collaudant Filium Dei. 


In Missis votivis per annum Cfr. Prov. 14, 1-2 

Ecce mulier sapiens, quae aedificavit domum suam, 
et timens Dominum, ambulavit recto itinere. 


COLLECTA 

Deus, qui beatae Elisabeth tribuisti 

in pauperibus Christum cognoscere ac venerari, 

da nobis, eius intercessione, 

egenis et tribulatis iugi caritate servire. 

Per Dominum. 

[Tres proponuntur lectiones si uti Sollemnitas celebratur; si 
uti Festum, eligitur prima vel secunda, ad libitum.] 


LECTIO PRIMA 

Gratia super gratiam mulier sancta et pudorata. 

Lectio libri Siracidae 26, 1-4. 16-21 (gr. 13-16) 

Mulieris bonae beatus vir; 
numerus enim annorum illius duplex. 

Mulier fortis oblectat virum suum 
et annos vitae illius in pace implebit. 


254 


17 NOV. - S. ELISABETH HUNGARI/E 


Pars bona mulier bona, 

in parte timentium Deum dabitur viro pro factis bonis; 
divitis autem et pauperis 
cor bonum in omni tempore, 
vultus illorum hilaris. 

Gratia mulieris sedulae delectabit virum suum, 
et ossa illius impinguabit disciplina illius. 

Datum Dei est mulier sensata et tacita, 
non est immutatio eruditae animae. 

Gratia super gratiam mulier sancta et pudorata. 

Omnis autem ponderatio non est digna continentis animae. 
Sicut sol oriens mundo in altissimis Dei, 
sic mulieris bonae species 
in ornamentum domus eius. 

Verbum Dei. 

PSALMUS RESPONSORIUS Ps. 30, 2a.-5. 8-9b. 20. 24-25 (U.: 4a) 

IV. Fortitudo mea et refugium meum, Deus. 

In te, Domine, speravi, non confundar in aeternum. 

Educes me de laqueo quem absconderunt mihi, 
quoniam tu es fortitudo mea. IV. 

Exsultabo et laetabor in misericordia tua, 
quoniam respexisti humilitatem meam; 
agnovisti necessitates animae meae; 
statuisti in loco spatioso pedes meos. IV. 

Quam magna multitudo dulcedinis tuae, Domine, 
quam abscondisti timentibus te. 

Perfecisti eis qui sperant in te, 
in conspectu filiorum hominum. IV. 

Diligite Dominum, omnes sancti eius: 
fideles conservat Dominus. 

Viriliter agite, et confortetur cor vestrum, 
omnes qui speratis in Domino. IV. 

LECTIO SECUNDA 

Honora viduas quse vere viduae sunt. 

Lectio Epistolae primae beati Pauli apostoli 

ad Timotheum > 5, 3-10 

Carissime: Viduas honora quae vere viduae sunt. Si qua 
autem vidua filios aut nepotes habet, discant primum domum 
suam pie regere et mutuam vicem reddere parentibus, hoc 
enim acceptum est coram Deo. 

Quae autem vere vidua est et desolata, speravit in Deum 
et instat obsecrationibus et orationibus nocte ac die; nam 
quae in deliciis est vivens, mortua est. 

Et haec praecipe, ut irreprehensibiles sint. Si quis autem 
suorum et maxime domesticorum curam non habet, fidem 
negavit et est infideli deterior. 

Vidua adscribatur non minus sexaginta annorum quae 
fuerit unius viri uxor, in operibus bonis testimonium habens, 
si filios educavit, si hospitio recepit, si sanctorum pedes lavit, 
si tribulationem patientibus subministravit, si omne opus 
bonum subsecuta est. 

Verbum Dei. 

ALLELUIA Sir. 26,21-22 

ty. Alleluia. 

V. Sicut sol oriens mundo in altissimis Dei, 
sic mulieris bonae species 
in ornamentum domus eius: 
lucerna splendens super candelabrum sanctum. 

RL Alleluia. 

EVANGELIUM 

Quamdiu fecistis uni de his fratribus meis minimis, 
mihi fecistis. 

^ Lectio sancti Evangelii secundum Matthaeum 25,31-40 

In illo tempore: Dixit lesus discipulis suis: «Cum ve- 
nerit Filius hominis in gloria sua, et omnes angeli cum eo, 

tunc sedebit super thronum gloriae suae: et congregabuntur 
ante eum omnes gentes, et separabit eos ab invicem, sicut 
pastor segregat oves ab haedis, et statuet oves quidem a 
dextris suis, haedos autem a sinistris. 

Tunc dicet Rex his qui a dextris eius erunt: Venite, 
benedicti Patris mei, possidete paratum vobis Regnum a 
constitutione mundi: esurivi enim et dedistis mihi mandu- 
care, sitivi et dedistis mihi bibere, hospes eram et collegistis 
me, nudus et operuistis me, infirmus et visitastis me, in car- 
cere eram et venistis ad me. 

Tunc respondebunt ei iusti dicentes: Domine, quando 
te vidimus esurientem et pavimus, aut sitientem et dedimus 
tibi potum? Quando autem te vidimus hospitem et colle- 
gimus, aut nudum et cooperuimus? Quando autem te vidimus 
infirmum aut in carcere et venimus ad te? 

Et respondens Rex dicet illis: Arnen dico vobis: Quam- 
diu fecistis uni de his fratribus meis minimis, mihi fecistis». 

Verbum Domini. 

SUPER OBLATA 

Accepta tibi sint, quaesumus Domine, 
munera nostrae servitutis 

pro beatae Elisabeth commemoratione altari tuo proposita, 
et concede, ut, a terrenis impedimentis absoluti, 
te solo divites efficiamur. 

Per Christum. 

Praefatio de Sanctis. 

ANT. AD COMMUNIONEM Io 13, 35 

In hoc cognoscent omnes quia mei discipuli estis, 
si dilectionem habueritis ad invicem, 
dicit Dominus. 

POST COMMUNIONEM 

Sacris mysteriis refectos, da nos qutesumus Domine, 
beatae Elisabeth exempla sectari, 
quae te indefessa pietate coluit, 
et populo tuo immensa profuit caritate. 

Per Christum. 

Die 26 novembris 

S. LEONARDI DE PORTO MAURIZIO 
presbyteri 

MEMORIA 


ANT. AD INTROITUM Is. 52, 7 

Quam pulchri super montes 

pedes annuntiantis et praedicantis pacem, 

annuntiantis bonum, praedicantis salutem! 

COLLECTA 

Omnipotens et misericors Deus, 

qui beatum Leonardum 

eximium mysterii crucis praeconem effecisti, 

eius intercessione concede, 

ut eiusdem crucis divitias agnoscentes in terris, 
redemptionis fructum consequi mereamur in caelis. 

Per Dominum. 

LECTIO PRIOR 

Habemus redemptionem per sanguinem Christi. 

Lectio Epistolae beati Pauli apostoli ad Ephesios l , 3-14 

Fratres: Benedictus Deus et Pater Domini nostri Iesu 
Christi, qui benedixit nos in omni benedictione spiritali in 
caelestibus in Christo, sicut elegit nos in ipso ante mundi 
constitutionem, ut essemus sancti et immaculati in conspectu 
eius in caritate, qui praedestinavit nos in adoptionem filiorum 
per Iesum Christum in ipsum, secundum beneplacitum vo- 
luntatis suae, in laudem gloriae gratiae suae, in qua gratifi- 
cavit nos in Dilecto, in quo habemus redemptionem per san- 
guinem eius, remissionem peccatorum, secundum divitias 
gratiae eius, qua superabundavit in nobis in omni sapientia 
et prudentia, notum faciens nobis mysterium voluntatis suae, 

secundum beneplacitum eius quod proposuit in eo in dispen- 
sationem plenitudinis temporum, recapitulare omnia in 
Christo, quae in caelis et quae in terra: 

in ipso, in quo etiam sorte vocati sumus praedestinati 
secundum propositum eius, qui omnia operatur secundum 
consilium voluntatis suae, ut simus in laudem gloriae eius qui 
ante speravimus in Christo; 

in quo et vos cum audissetis verbum veritatis, Evan- 
gelium salutis vestrae, in quo et credentes signati estis Spi- 
ritu promissionis Sancto, qui est arrabon hereditatis nostrae, 
in redemptionem acquisitionis, in laudem gloriae ipsius. 

Verbum Dei. 

PSALMUS RESPONSORIUS Ps. 84, 2a-4. 7-8. 9. 10-11 

R. Ostende nobis, Domine, misericordiam tuam, 
et salutare tuum da nobis. 

Complacuisti tibi, Domine, in terra tua, 
remisisti iniquitatem plebis tuae, 
operuisti omnia peccata eorum. 

Contraxisti omnem iram tuam, 
revertisti a furore indignationis tuae. R. 

Nonne tu conversus vivificabis nos, 
et plebs tua laetabitur in te? 

Ostende nobis, Domine, misericordiam tuam, 
et salutare tuum da nobis. R. 

Audiam quid loquatur Dominus Deus, 

quoniam loquetur pacem ad plebem suam et sanctos suos, 
et ad eos qui convertuntur corde. R. 

Verumtamen prope timentes eum salutare ipsius, 
ut inhabitet gloria in terra nostra. 

Misericordia et veritas obviaverunt sibi, 
iustitia et pax osculatae sunt. R. 

ALLELUIA 2 Tim. 4, 17 

Alleluia. 

V. Dominus mihi astitit et confortavit me, 
ut per me praedicatio impleatur. 

IV. Alleluia. 

EVANGELIUM 

Discipulus Christi crucem suam quotidie baiulat. 

^ Lectio sancti Evangelii secundum Matthaeum 16, 24 27 

In illo tempore: Dixit Iesus discipulis suis: «Si quis 
vult post me venire, abneget semetipsum et tollat crucem 
suam et sequatur me. 

Qui enim voluerit animam suam salvam facere, perdet 
eam; qui autem perdiderit animam suam propter me, inve- 
niet eam. 

Quid enim prodest homini si mundum universum lu- 
cretur, animae vero suae detrimentum patiatur? Aut quam 
dabit homo commutationem pro anima sua? 

Filius enim hominis venturus est in gloria Patris sui 
cum angelis suis, et tunc reddet unicuique secundum opus 
eius». 

Verbum Domini. 

SUPER OBLATA 

Praetende munera, quaesumus Domine, 

altaribus tuis pro beati Leonardi commemoratione proposita, 

ut, sicut per haec beata mysteria 

illi gloriam contulisti, 

ita nobis indulgentiam largiaris. 

Per Christum. 

ANT. AD COMMUNIONEM 2 Cor. 5, 20 

Pro Christo legatione fungimur 
tamquam Deo exhortante per nos; 
obsecramus pro Christo, reconciliamini Deo. 

POST COMMUNIONEM 

Omnipotens sempiterne Deus, 

Pater totius consolationis et pacis, 
praesta familiae tuae in celebritate beati Leonardi 
ad laudem tui nominis congregatae, 
ut per Unigeniti tui sumpta mysteria, 
pignus accipiat redemptionis aeternae. 

Per Christum. 


262 


Die 27 novembris 

B. FRANCISCI ANTONII FASANI 
presbyteri 


ANT. AD INTROITUM Mal. 2, 6 

Lex veritatis fuit in ore eius, 
et iniquitas non est inventa in labiis eius; 
in pace et in aequitate ambulavit mecum, 
et multos avertit ab iniquitate. 

COLLECTA 

Deus, qui beatum Franciscum Antonium 
seraphicae perfectionis exemplar 

et evangelicae praedicationis ministrum eximium effecisti: 
eius meritis precibusque concede, 
ut in tuo semper amore ferventes et in opere efficaces 
praemia consequamur aeterna. 

Per Dominum. 

LECTIO PRIOR 

Unxit me Dominus 

et evangelizare pauperibus misit me. 

Lectio libri Isaiae prophetae 61, i-3a 

Spiritus Domini super me, eo quod unxerit Dominus 
me; ad annuntiandum mansuetis misit me, ut mederer con- 
tritis corde et praedicarem captivis indulgentiam et clausis 
apertionem; ut praedicarem annum placabilem Domino et 
diem ultionis Deo nostro. 

Ut consolarer omnes lugentes, ut ponerem lugentibus 
Sion, et darem eis coronam pro cinere, oleum gaudii pro 
luctu, pallium laudis pro spiritu maeroris: et vocabuntur in 
ea fortes iustitiae plantatio Domini ad glorificandum. 

Verbum Dei. 

PSALMUS RESPONSORIUS Ps. 39, 2. 4ab. 7-8a. 8b-9. lOb-ab 11 (Ii.: 8a. 9a) 

R\ Ecce venio, Domine, ut faciam voluntatem tuam. 

Exspectans exspectavi Dominum, 
et intendit mihi. 

Et immisit in os meum canticum novum, 
carmen Deo nostro. R^. 

Sacrificium et oblationem noluisti, 
aures autem fodisti mihi. 

Holocaustum et pro peccato non postulasti, 
tunc dixi: «Ecce venio. R 7 . 

In volumine libri scriptum est de me 
facere voluntatem tuam. 

Deus meus, volui, 

et lex tua in praecordiis meis». R 7 . 

Domine, tu scisti. 

Iustitiam tuam non abscondi in corde meo, 
veritatem tuam et salutare tuum dixi. R\ 

ALLELUIA Io 8, 12b 

R\ Alleluia. 

T. Ego sum lux mundi, dicit Dominus; 

qui sequitur me habebit lucem vitae. 

R\ Alleluia. 

EVANGELIUM 
Vos estis lux mundi. 

Lectio sancti Evangelii secundum Matthaeum 5, 13-16 

In illo tempore: Dixit Iesus discipulis suis: «Vos estis 
sal terrae; quod si sal evanuerit, in quo salietur? Ad nihilum 
valet ultra nisi ut mittatur foras et conculcetur ab hominibus. 

Vos estis lux mundi. Non potest civitas abscondi supra 
montem posita; neque accendunt lucernam et ponunt eam 
sub modio sed super candelabrum, ut luceat omnibus qui 
in domo sunt. 

Sic luceat lux vestra coram hominibus, ut videant vestra 
bona opera et glorificent Patrem vestrum qui in caelis est». 

Verbum Domini. 

SUPER OBLATA 

Hostias ad altare tuum offerentibus, Domine, 

da nobis illum pietatis affectum, 

quem beato Francisco Antonio infudisti, 

ut pura mente et fervido corde 

rei sacrae attendamus, 

et sacrificium tibi placitum 

nobisque proficuum celebremus. 

Per Christum. 

ANT. AD COMMUNIONEM Io 12, 26 

Qui mihi ministrat, me sequatur, dicit Dominus; 
et ubi sum ego, illic et minister meus erit. 

POST COMMUNIONEM 

Sacro munere satiati, 

supplices te, Domine, deprecamur, 

ut, quod debitae servitutis celebramus officio, 

intercedente beato Francisco Antonio, 

salvationis tuae sentiamus augmentum. 

Per Christum. 

Die 28 novembris 
S. IACOBI DE MARCHIA 

presbyteri 

MEMORIA 


ANT. AD INTROITUM Ps. 51, 10 

Ego sicut virens oliva in domo Dei. 

Speravi in misericordia Dei in aeternum 
et in saeculum saeculi. 

COLLECTA 

Deus, qui ad animarum salutem 
et peccatores ad viam virtutis revocandos 
beatum Iacobum Evangelii praeconem eximium effecisti, 
concede propitius, 

ut eius intercessione a peccatis omnibus expiati, 
vitam consequamur aeternam. 

Per Dominum. 

LECTIO PRIOR 

Memoria iusti in benedictione est. 

Lectio libri Siracidae 45, i-6a 

Dilectus Deo et hominibus, cuius memoria in bene- 
dictione est: similem illum fecit in gloria sanctorum et magni- 
ficavit eum in timore inimicorum et in verbis suis monstra 
placavit; 

glorificavit illum in conspectu regum et iussit illi coram 
populo suo et ostendit illi gloriam suam; in fide et lenitate 
ipsius sanctum fecit illum et elegit eum ex omni carne; 

audivit eum et vocem ipsius, et induxit illum in nubem 
et dedit illi coram praecepta et legem vitae et disciplinae. 

Verbum Dei. 

PSALMUS RESPONSORIUS Ps. 15, l-2a et 5. 7-8. 11 (».: 5a) 

ty. Dominus pars hereditatis meae et calicis mei. 

Conserva me, Deus, quoniam speravi in te. 

Dixi Domino: «Dominus meus es tu. 

Dominus pars hereditatis meae et calicis mei: 
tu es qui detines sortem meam». 

Benedicam Dominum qui tribuit mihi intellectum; 
insuper et in noctibus erudierunt me renes mei. 

Proponebam Dominum in conspectu meo semper, 
quoniam a dextris est mihi, non commovebor. B r . 

Notas mihi facies vias vitas, 

plenitudinem laetitiae cum vultu tuo, 

delectationes in dextera tua usque in finem. RL 

ALLELUIA Rom. 14, 17 

RL Alleluia. 

T. Non est Regnum Dei esca et potus, 
sed iustitia et pax 
et gaudium in Spiritu Sancto. 

RL Alleluia. 

EVANGELIUM 

Appropinquavit in vos Regnum Dei. 

^ Lectio sancti Evangelii secundum Lucam 10, 1-9 

In illo tempore: Designavit Dominus alios septuaginta 
duos, et misit illos binos ante faciem suam in omnem civi- 
tatem et locum quo erat ipse venturus. 

Et dicebat illis: «Messis quidem multa, operarii autem 
pauci; rogate ergo Dominum messis ut mittat operarios in 
messem suam. Ite: ecce ego mitto vos sicut agnos inter 
lupos. Nolite portare sacculum, neque peram, neque calcea- 
menta, et neminem per viam salutaveritis. 

In quamcumque domum intraveritis, primum dicite: 

Pax huic domui. Et si ibi fuerit filius pacis, requiescet super 
illam pax vestra; sin autem ad vos revertetur. 

In eadem autem domo manete, edentes et bibentes quae 
apud illos sunt: dignus enim est operarius mercede sua. 
Nolite transire de domo in domum. 

Et in quamcumque civitatem intraveritis et susceperint 
vos, manducate quae apponuntur vobis, et curate infirmos 
qui in illa sunt, et dicite illis: Appropinquavit in vos Re- 
gnum Dei». 

Verbum Domini. 

SUPER OBLATA 

Hostias ad altare tuum offerentibus, Domine, 
da nobis illum pietatis affectum 
quem beato Iacobo infudisti, 

ut pura mente ac fervido corde rei sacrae attendamus 
et sacrificium tibi placitum 
nobisque proficuum celebremus. 

Per Christum. 

ANT. AD COMMUNIONEM Io 15, 4-5 

Manete in me, et ego in vobis, dicit Dominus; 
qui manet in me et ego in eo 
hic fert fructum multum. 

POST COMMUNIONEM 

Supplices te rogamus, omnipotens Deus, 
ut quos tuis reficis sacramentis, 
tibi etiam placitis moribus 
dignanter deservire concedas. 

Per Christum. 

Die 29 novembris 

OMNIUM SANCTORUM 
SERAPHICI ORDINIS 


FESTUM 


ANT. AD INTROITUM Cfr. Apoc. 19, 5-7 

Laudem dicite Deo nostro, omnes Sancti eius 
et qui timetis Deum, pusilli et magni; 
quoniam regnabit Dominus Deus noster omnipotens. 
Gaudeamus, et exsultemus, 
et demus gloriam ei. 

COLLECTA 

Omnipotens sempiterne Deus, qui Ecclesiam tuam 
variis Sanctorum seraphici Ordinis splendoribus 
illustrare dignatus es, 

da nobis, eorum memoriam sub una celebritate venerantibus, 
ut tam praeclara virtutum exempla sectantes in terris, 
coronam iustitiae in caelis consequi mereamur. 

Per Dominum. 

LECTIO PRIOR 

Nomen iustorum vivit in generationem et generationem. 

Lectio libri Siracidae 44, 1. 10-15 

Laudemus viros gloriosos, 

et parentes nostros in generatione sua. 

Isti viri misericordiae sunt, 
quorum pietates non defuerunt. 

Cum semine eorum permanent bona, 

hereditas sancta nepotes eorum, 

et in testamentis stetit semen eorum, 

et filii eorum propter illos usque in aeternum manent; 

semen eorum et gloria eorum non derelinquetur. 

Corpora ipsorum in pace sepulta sunt, 
et nomen eorum vivit in generationem et generationem. 
Sapientiam ipsorum narrent populi, 
et laudem eorum nuntiet ecclesia. 

Verbum Dei. 

PSALMUS RESPONSORIUS Ps. 23, 1-2, 3-4, 5-6 

P 7 . Haec est generatio quaerentium faciem tuam, Domine. 

Domini est terra et plenitudo eius, 
orbis terrarum et qui habitant in eo. 

Quia ipse super maria fundavit eum, 
et super flumina firmavit eum. IV. 

Quis ascendet in montem Domini, 
aut quis stabit in loco sancto eius? 

Innocens manibus et mundo corde, 
qui non accepit in vanum nomen eius, 
nec iuravit in dolum. R . 

Hic accipiet benedictionem a Domino, 
et iustificationem a Deo salutari suo. 

Haec est generatio quaerentium eum, 
quaerentium faciem Dei Iacob. IV. 

ALLELUIA 

IV. Alleluia. 

V. Haec est vera fraternitas, quae vicit mundi crimina: 
Christum secuta est, inclyta tenens regna caelestia. 

IV. xAlleluia. 

EVANGELIUM 

Quaecumque habes vende, et sequere me. 

^ Lectio sancti Evangelii secundum Marcum io, 17-21 

In illo tempore: Cum egrederetur Iesus in viam, accur- 
rens quidam et genu flexo ante eum rogabat eum: «Magister 
bone, quid faciam ut vitam aeternam percipiam?» 

Iesus autem dixit ei: «Quid me dicis bonum? Nemo 
bonus nisi unus Deus. Praecepta nosti: ne occidas, ne adul- 
teres, ne fureris, ne falsum testimonium dixeris, ne fraudem 
feceris, honora patrem tuum et matrem». 

Ille autem dixit ei: «Magister, haec omnia conservavi 
a iuventute mea». 

Iesus autem intuitus eum dilexit eum, et dixit illi: 
«Unum tibi deest: vade, quaecumque habes vende et da pau- 
peribus, et habebis thesaurum in caelo, et veni, sequere me». 

Verbum Domini. 

SUPER OBLATA 

Grata tibi sint, Domine, munera 

quae in Sanctorum seraphici Ordinis festivitate deferimus, 
et concede, ut, quos iam credimus 
de sua immortalitate securos, 
sentiamus de nostra salute sollicitos. 

Per Christum. 

PRAEFATIO 

y. Dominus vobiscum. 

Et cum spiritu tuo. 
y. Sursum corda. 
f^ 7 . Habemus ad Dominum. 

^ . Gratias agamus Domino Deo nostro. 

. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 

Nobis enim hodie civitatem tuam tribuis celebrare, 

quae mater nostra est, caelestisque Ierusalem, 

ubi fratrum nostrorum iam te in aeternum corona collaudat. 

Ad quam peregrini, per fidem accedentes, alacriter festinamus, 

congaudentes de Ecclesiae 

sublimium glorificatione membrorum, 

qua simul fragilitati nostrae adiumenta et exempla concedis. 

Et ideo, cum ipsorum Angelorumque frequentia, 
una te magnificamus, laudis voce clamantes: 

Sanctus, Sanctus, Sanctus Dominus Deus Sabaoth, etc. 

ANT. AD COMMUNIONEM Mt5,8-10 

Beati mundo corde, quoniam ipsi Deum videbunt; 
beati pacifici, quoniam filii Dei vocabuntur; 
beati qui persecutionem patiuntur propter iustitiam, 
quoniam ipsorum est regnum caelorum. 

POST COMMUNIONEM 

Deus, qui nos uno pane reficis et una spe sustentas, 

tua nos pariter gratia corrobora, 

ut omnes, cum Sanctis tuis, 

unum in Christo corpus et unus spiritus, 

ad gloriam cum ipso resurgamus. 

Per Christum. 

Mense novembri 

IN COMMEMORATIONE OMNIUM DEFUNCTORUM 
SERAPHICI ORDINIS 

ANT. AD INTROITUM l Thes. 4, 14; 1 Cor. 15, 22 

Sicut Iesus mortuus est et resurrexit, 

ita et Deus eos qui dormierunt per Iesum adducet cum eo. 
Et sicut in Adam omnes moriuntur, 
ita et in Christo omnes vivificabuntur. 

COLLECTA 

Deus, gloria fidelium et vita iustorum, 

cuius Filii morte et resurrectione redempti sumus, 

propitiare fratribus, sororibus, 

propinquis et benefactoribus nostris defunctis, 

ut qui resurrectionis nostrae mysterium agnoverunt, 

aeternae beatitudinis gaudia percipere mereantur. 

Per Dominum. 

LECTIO PRIOR 

Quasi holocausti hostiam accepit illos. 

Lectio libri Sapientiae 3 , 1-9 

Iustorum animae in manu Dei sunt, et non tanget illos 
tormentum mortis. Visi sunt oculis insipientium mori, et 
aestimata est afflictio exitus illorum, et quod a nobis est 
iter, exterminium; illi autem sunt in pace. 

Et si coram hominibus tormenta passi sunt, spes illorum 
immortalitate plena est. 

In paucis vexati in multis bene disponentur, quoniam 
Deus tentavit eos et invenit illos dignos se. 

Tamquam aurum in fornace probavit illos, et quasi 
holocausti hostiam accepit illos, et in tempore erit respectus 
illorum. 

Fulgebunt iusti et tamquam scintillae in arundineto dis- 

current; iudicabunt nationes et dominabuntur populis, et 
regnabit Dominus illorum in perpetuum. 

Qui confidunt in illo intellegent veritatem, et fideles in 
dilectione acquiescent illi, quoniam donum et pax est electis 
eius. 

Verbum Dei. 

PSALMUS RESPONSORIUS Ps. 22 (R.: 4a) 

ty. Si ambulavero in valle umbrae mortis, 
non timebo mala, quoniam tu mecum es. 

In pascuis virentibus me collocavit, 
super aquas quietis eduxit me, 
animam meam refecit. 

Ddduxit me super semitas iustitiae propter nomen suum. ty. 

Nam et si ambulavero in valle umbrae mortis, 
non timebo mala, quoniam tu mecum es. 

Virga tua et baculus tuus 
ipsa me consolata sunt. 

Parasti in conspectu meo mensam 
adversus eos qui tribulant me; 
impinguasti in oleo caput meum, 
et calix meus redundat. ty. 

Etenim benignitas et misericordia subsequentur me 
omnibus diebus vitae meae, 
et inhabitabo in domo Domini 
in longitudinem dierum. 

ALLELUIA 2 Tim. 2,11-12 

ty. Alleluia. 

y. Si commortui sumus cum Christo, et convivemus; 
si sustinemus et conregnabimus. 

Alleluia. 

EVANGELIUM 

Qui credit in Vilium Dei habet vitam teter nam. 

►P Lectio sancti Evangelii secundum Ioannem 6, 37-40 

In illo tempore: Dixit Iesus discipulis suis: «Omne 
quod dat mihi Pater, ad me veniet, et eum qui venit ad me 
non eiciam foras, quia descendi de caelo non ut faciam vo- 
luntatem meam sed voluntatem Eius qui misit me. 

Haec est autem voluntas Eius qui misit me, ut omne 
quod dedit mihi non perdam ex eo, sed resuscitem illud in 
novissimo die. 

Haec est enim voluntas Patris mei, ut omnis qui videt 
Filium et credit in eum habeat vitam aeternam, et resusci- 
tabo ego eum in novissimo die». 

Verbum Domini. 

SUPER OBLATA 

Nostris, Domine, propitiare muneribus, 

ut famuli tui defuncti assumantur in gloriam cum Filio tuo, 

cuius magno pietatis iungimur sacramento. 

Per Christum. 

Praefatio Defunctorum. 

ANT. AD COMMUNIONEM Io 11,25-26 

Ego sum resurrectio et vita, dicit Dominus. 

Qui credit in me etiam si mortuus fuerit vivet, 
et omnis qui vivit et credit in me 
non morietur in aeternum. 

POST COMMUNIONEM 

Sumpto sacramento Unigeniti tui 

qui pro nobis immolatus resurrexit in gloria, 

te, Domine, suppliciter exoramus pro fratribus, sororibus, 

propinquis et benefactoribus nostris defunctis, 

ut paschalibus mysteriis mundati, 

futurae resurrectionis munere glorientur. 

Per Christum. 

INDEX ALPHABETICUS 
CELEBRATIONUM 


Aegidius de Assisi, religiosus, 23 aprilis ...... 

Agathangelus et Cassianus, presb. et mart., 7 augusti . 
Angela de Foligno, religiosa, 4 januarii . 

Antonius de Padova, presb. et Eccl. doctor, 13 junii . 

Berardus et socii, protomartyres, 16 januarii 
Bernardinus senensis, presbyter, 20 maii . 

Bernardus de Corleone, religiosus, 12 januarii . 
Bonaventura de Potenza, presbyter, 26 octobris . 
Bonaventura, episcopus et Eccl. doctor, 15 julii . 

Cassianus et Agathangelus, presb. et mart., 7 augusti . 

Clara assisiensis, virgo, 11 augusti 

Coleta, virgo, 7 februarii 

Commemoratio Omnium Fidelium Defunctorum, 3 no- 

vembris 

Conradus de Parzham, religiosus, 21 aprilis 
Contardus Ferrini, 20 octobris 

Daniel et socii, martyres, 10 octobris 

Dedicatio Basilicae S.P.N. Francisci, Assisii, 24 maii . 
Dedicatio propriae ecclesiae, 30 octobris . 

Didacus de Alcala, religiosus, 13 novembris 
Dominicus, presbyter, 8 augusti 

Elisabeth Hungariae, 17 novembris 

Felix de Cantalice, religiosus, 18 maii 

Fidelis de Sigmaringen, presbyter et martyr, 24 aprilis . 
Franciscus Antonius Fasani, presbyter, 27 novembris . 

Franciscus Assisiensis, 4 octobris 

Franciscus M. de Camporosso, religiosus, 20 septembris . 
Franciscus Solano, presbyter, 14 julii 

INDEX 


Gregorius Grassi et socii, martyres, 8 julii .... pag. 84 

Iacobus de Marchia, presbyter, 28 novembris ...» 265 

Iacobus de Strepis, episcopus, 20 octobris . . . . »233 

Ignatius de Laconi, religiosus, 11 maii ...» 54 

Impressio Stigmatum S.P.N. Francisci, 17 septembris . » 206 

Ioannes de Capestrano, presbyter, 23 octobris ...» 240 

Ioannes Franciscus Burte, Severinus Girault et socii, mar- 
tyres, 2 septembris » 200 

Ioannes Jones et Ioannes Wall, martyres, 12 julii . . » 93 

Ioseph de Copertino, presbyter, 18 septembris ...» 209 

Ioseph de Leonessa, presbyter, 4 februarii . . . . » 31 

Laurentius de Brindisi, presb. et Eccl. doctor, 21 julii . » 105 

Leonardus de Porto Maurizio, presbyter, 26 novembris . » 258 

Luchesius, 28 aprilis »51 

Ludovicus, episcopus, 19 augusti »193 

Ludovicus IX, rex, 25 augusti » 197 

Margarita de Cortona, 16 maii »57 

Maria Anna lesu de Paredes, virgo, 28 maii . . . . » 74 

Maria Virgo Angelorum de Portiuncula, 2 augusti . . » 175 

Maximilianus M. Kolbe, presbyter, 14 augusti ...» 190 

Nicolaus Pick, Wilhadus et socii, martyres, 9 julii » 87 

Nicolaus Tavelic et socii, martyres, 14 novembris . . » 250 

Nomen lesu, 3 januarii »15 

Odoricus de Pordenone, presbyter, 14 januarii . . . » 24 

Omnes Sancti Seraphici Ordinis, 29 novembris ...» 268 

Paschalis Baylon, religiosus, 17 maii » 61 

Petrus Baptista, Paulus Miki et socii, martyres, 6 februarii » 34 

